column if you want to be happy in the twilight of life learn something new | જીવનની ઢળતી સંધ્યાએ ખુશ રહેવું છે? તો કંઈક નવું શીખો - news\nજીવનની ઢળતી સંધ્યાએ ખુશ રહેવું છે? તો કંઈક નવું શીખો\nPublished: Jan 29, 2020, 16:43 IST | Rashmin Shah | Mumbai\n‘હિટ ગર્લ’ નામની આત્મકથામાં ઍક્ટ્રેસ આશા પારેખે પોતાની ગ્લૅમર ઇન્ડસ્ટ્રીની વાતો તો કરી જ છે પણ એમાં આશા પારેખ નામની એક કૉમન વુમન તેની હતાશા અને ચિંતાની વાતો પણ કરે છે.\n‘હિટ ગર્લ’ નામની આત્મકથામાં ઍક્ટ્રેસ આશા પારેખે પોતાની ગ્લૅમર ઇન્ડસ્ટ્રીની વાતો તો કરી જ છે પણ એમાં આશા પારેખ નામની એક કૉમન વુમન તેની હતાશા અને ચિંતાની વાતો પણ કરે છે. આશા પારેખે લખ્યું છે કે માતાના અવસાન પછી મારા પિતા સૂનમૂન રહેતા. થોડા સમય પછી ૨૦૦૩માં તેમણે પણ વિદાય લીધી. પહેલી વાર થયું કે મારે ભાઈ-બહેન હોવાં જોઈતાં હતાં. ખાલી ઘર મને ખાવા દોડતું, જીવનનો કોઈ અર્થ નહોતો રહ્યો. નબળા અને બીમાર કહેવાય એવા વિચારો આવતા અને મનમાં સતત મૂંઝવણ અને ગભરામણ રહેતાં. મને લાગતું કે હું પાગલ થઈ રહી છું.\nઆશા પારેખની આ વાતને આગળ વધારીએ, પણ આપણી રીતે. આશા પારેખે પોતાના આ ઉચાટ વચ્ચે સાથી ઍક્ટ્રેસ અને બહેનપણી વહીદા રહેમાનને ફોન કરીને કહ્યું કે મને મરવાના વિચાર આવે છે, મને બાલ્કનીમાંથી કૂદીને મરવાનું મન થાય છે. વહીદા રહેમાન સ્વાભાવિક રીતે બહુ ગભરાઈ ગઈ હતી. એક વાત યાદ રહે, આશા પારેખ ૭૪ વર્ષનાં અને વહીદા રહેમાન ૮૧ વર્ષનાં છે. જીવનનો આ એક એવો તબક્કો છે જેમાં તમારી અનિવાર્યતા ઘટી જાય, તમારી ઉપયોગિતા ખતમ થઈ જાય અને તમારી આસપાસથી ભીડ ઓછી થવા માંડે ત્યારે જીવન દોહ્યલું લાગવા માંડતું હોય છે. આ એક સહજ પ્રક્રિયા છે, પણ આ સહજ પ્રક્રિયાને જ્યારે સરળ બનાવવામાં નથી આવતી ત્યારે આખી દુનિયા સામે ફરિયાદો ઊભી થવા માંડે છે. આશા પારેખ પણ અહીં એક દૃષ્ટાંત છે અને વહીદા રહેમાન પણ એક દૃષ્ટાંત છે. વ્યવહારુ રીતે બન્ને એકલાં છે. આશા પારેખ સિંગલ છે એટલે તેમને એ રીતે પરિવાર નથી જ્યારે વહીદા રહેમાનના પતિનો દેહાંત થઈ ગયો છે અને તેમનાં બન્ને બાળકો પોતપોતાની દુનિયામાં મસ્ત-વ્યસ્ત છે એટલે એ રીતે તે પણ એકલાં છે, પણ બન્ને વચ્ચેનો મોટો મર્મભેદ એક છે કે જો તમે ઉંમરની સાથે તમારા દરવાજા બંધ કરી દીધા તો તમે એકલા પડશો, પણ જો તમે કશું નવું કરવા માટે કે પછી નવતર આરંભની તૈયારી રાખશો તો તમે ક્યાંય એકલા નહીં પડો, ક્યારેય એકલાં નહીં પડો. વહીદા રહેમાને ૮૧ વર્ષની ઉંમરે પણ ‘નવું’ કરવાની તૈયારી રાખી અને એ કોઈ પણ સિનિયર સિટિઝન માટે ઉદાહરણરૂપ છે.\nકહે છે કે શોખની કોઈ ઉંમર નથી હોતી. એમાંય મોટી ઉંમરમાં તો શોખનો અને સ્વાસ્થ્ય વચ્ચે સીધો સંબંધ છે. કૅલિફૉર્નિયા યુનિવર્સિટીના સાઇકોલૉજી વિભાગના પ્રોફેસર ડૉ. રચેલ વોએ એક અભ્યાસમાં કહ્યું છે કે મોટી ઉંમરમાં નવો હુન્નર શીખવાથી છ અઠવાડિયાંમાં તમારું મગજ ત્રણ દાયકા જેટલું યુવાન થઈ જાય છે, પણ એ નવો હુન્નર શીખવાની તાલાવેલી હોવી જોઈશે. જો તમને હિમેશ રેશમિયાનું સંગીત ઘોંઘાટ લાગવા માંડે કે પછી દિવાળીના ફટાકડા તમને ત્રાસ લાગવા માંડે ત્યારે માની લેવું કે હવે ઉંમર એ દિશામાં આગળ વધતી થઈ છે જે દિશાનું પહેલું પગથિયું વૃદ્ધાવસ્થા તરફ છે. આ વૃદ્ધાવસ્થાને સ્વીકારવાની સાથોસાથ નવું કંઈ કરવાની ભાવના મનમાં અકબંધ રાખશો, જે કંઈ આજુબાજુમાં બની રહ્યું છે એનો આનંદ માણવાની તૈયારી રાખશો તો એ ઉંમરની તકલીફો નડતર નહીં બને. જાણીતા સાઇકિયાટ્રિસ્ટ ડૉ. મુકુલ ચોકસી કહે છે, ‘રિટાયરમેન્ટ પછી બેસી રહેવાને બદલે પ્રવૃત્ત રહો તો ઉંમરની આડઅસર ઓછી થતી હોય છે. સિત્તેર વર્ષે પણ કાર્યરત રહેતા લોકોની ફરિયાદો કરતાં સિત્તેર વર્ષે સાવ પ્રવૃત્તિ છોડી દેનારાની ફરિયાદો ત્રણથી ચારગણી હોય છે. પ્રવૃત્તિ કરતા રહેવાનો અર્થ એ છે કે જાતને સક્રિય રાખવી અને જાતને સક્રિય રાખવાનો અર્થ એ છે કે મનમાં નવી ઊર્જા ભરતા રહેવી.’\nઆ નવી ઊર્જા માટે શોખને બળવત બનાવવા આવશ્યક છે અને શોખને બળવત બનાવવા માટે રસપ્રદ બનવું જરૂરી છે. સિત્તેર ટકા ગુજરાતી વડીલો ઉંમર થવાની સાથે જીવનને નિરસ બનાવી દેતા હોય છે. ઘરમાં પડ્યા રહેવાથી માંડીને ઇચ્છા ન હોય તો પણ ધર્મધ્યાન તરફ વળી જવાની માનસિકતા એક તબક્કે શરીરમાં કાટ ચડાવવાનું શરૂ કરી દે છે. પણ એવું કરવાને બદલે જો મનગમતા શોખ પૂરા કરવાનું કામ કરવામાં આવે તો શરીરમાં હકારાત્મક એનર્જી જન્મે છે, જે અણગમાની માત્રા ઘટાડે છે એવું પણ સાઇકિયાટ્રિસ્ટ પાસે પુરવાર થયું છે. વહીદા રહેમાનની જ વાત કરીએ તો ૮૧ વર્ષની ઉંમરે તે આ જ કરે છે. વહીદા રહેમાન વાઇલ્ડલાઇફ ફોટોગ્રાફી કરે છે, જે તેમણે હજી હમણાં જ છ વર્ષ પહેલાં શરૂ કરી છે. શોખને ક્યારેય કોઈ ઉંમર હોતી નથી. શોખને ક્યારેય કોઈ ઉંમર સાથે બાંધી દેવાની જરૂર નથી. જો ફરવું ગમતું હોય તો ફરવાનું, ઘૂંટણના દુખાવાને ભૂલીને પણ ફરવાનું અને આનંદ લેવાનો. ડૉ. મુકુલ ચોકસી કહે છે, ‘ઘૂંટણના દુખાવા માટે અઢળક પેઇન-રિલીફ છે, આવીને માલિશ કરી લેવાનું કે પછી મેડિસિન લઈ લેવાની પણ ઘૂંટણમાં દુખે નહીં એવું ધારીને નિરસ બનવાનો કોઈ અર્થ નથી. એવું કરનારા પોતાના બુઢાપાને વધારે આકરો બનાવે છે.’\nબુઢાપો તાપ જેવો છે, જેટલો વધારે આકરો એટલો વધારે અકળામણ આપનારો. જો એ તાપને આકરો ન થવા દેવો હોય તો એની અગમચેતી તમારે વાપરવાની છે. ઓશોએ ઓશો-દર્શન પુસ્તકમાં કહ્યું છે, આપણે ત્યાં એક જ વાત સૌથી વધારે ખરાબ છે, ઉંમર સાથે બધી વાતોને જોડી દેવામાં આવી છે. આ ઉંમરે જ આ થાય અને ફલાણી ઉંમરે જ ફલાણું કામ થઈ શકે. ઉંમરની સાથે જોડવામાં આવેલી આ ભેદરેખાને કારણે હિન્દુસ્તાનના બુઢાપામાં કોઈ રોનક નથી રહી. ઉંમર વધે, નિવૃત્તિ આવે એટલે એક જ કામ કરવાનું. પ્રભુભક્તિ.\nવાત બિલકુલ ખોટી નથી.\n‘આ ઉંમરે તેણે આવું બધું કરવાની શું જરૂર છે?’\nઆ અને આ પ્રકારના સવાલો લોકો બહુ કરે અને એમાં સમાવેશ વડીલોનો પણ થઈ જાય છે. તમારામાં તરવરાટ હોય અને નવું અપનાવવા માટે મન ખુલ્લું હોય તો જે ચાહો એ તમે શીખી શકો. શોખને ઉંમરનો બાધ ન હોવો જોઈએ. ઉંમર થાય એમ શોખનું મહત્ત્વ વધવું જોઈએ. આ શોખ ઈંધણ બનીને કામ કરશે. આજે કિટી પાર્ટીમાં પચીસ-ત્રીસ અને પાંત્રીસની મહિલાઓ હિસ્સો લે છે, પણ એવું કરવાને બદલે નિવૃત્તિ પછી ઘરે બેઠેલાં આન્ટીઓએ પોતાના માટે કિટી શરૂ કરવી જોઈએ અને જો સોશ્યલ નેટવર્કિંગ ગમતું હોય તો એનો પૂરો લાભ લેવો જોઈએ. ગમતું હોય એ કરો, પૂરા લગાવથી કરો. જરૂરી નથી કે એનાથી દુનિયાને શું ફરક પડે છે અને દુનિયાને ફરક પડતો પણ હોય તો એને ગણકારવાની જરૂર નથી. દૂરદર્શનના ભૂતપૂર્વ ડિરેક્ટર વિદ્યુત શાહ રિટાયરમેન્ટ પછી પોતાની લાઇફને મસ્ત રીતે એન્જૉય કરે છે. હસબન્ડ-વાઇફ બન્ને વર્ષમાં મસ્ત મજાનાય બે વેકેશન પર નીકળી જાય છે અને ફરવાનો પૂરતો આનંદ ઉઠાવે છે. દર શુક્રવારે ફિલ્મ જોવા પણ અચૂક જવાનું અને વીક-એન્ડમાં ઘરે રસોઈ નહીં બનાવવાની. વિદ્યુત શાહ કહે છે, ‘દરેક તબક્કાની પોતાની એક જવાબદારી હોય છે. નાના હતા ત્યારે શીખવાની અને ભણવાની જવાબદારી હતી, યંગ થયા એટલે કમાવાની અને કરીઅર સેટ કરવાની જવાબદારી આવી, પ્રૌઢ થયા પછી બાળકોને મોટાં કરવાની જવાબદારી આવી, હવે જો પ્રભુભક્તિ કરવાની જવાબદારી અપનાવવાની હોય તો પછી જાત માટે ક્યારેય જીવવાનું? મને લાગે છે કે રિટાયરમેન્ટ એ જાત માટે જીવવાનો તબક્કો છે. મન ભરીને જીવવાની આ તક છે, આ તકને વેડફી નાખવી એ મૂર્ખામીથી ઓછું કંઈ નથી.’\nવાત જરા પણ ખોટી નથી. આ મૂર્ખામી છે. જો શરીર સાથ આપતું હોય, જો રોજબરોજની ચિંતા જીવનમાં ક્યાંય જોડાયેલી ન હોય અને જો ઉંમરના અગાઉના તમામ તબક્કાઓની જવાબદારી સુખરૂપ પાર પાડી હોય તો હવે આ જવાબદારીને પણ એટલી જ નિષ્ઠા સાથે પૂરી કરો અને અંતિમ તબક્કાના આ અધ્યાયને પણ નિષ્ઠાપૂર્વક આવકારો. નવું કરવાની તૈયારી રાખો અને નવું કરવાના માર્ગ પર પ્રારંભ કરો. ઉંમર સાથે કશું જોડાયેલું હોતું નથી.\nપાછલી જિંદગીમાં ખુશ રહેવું હોય તો જુવાનીમાં જેકંઈ કરવાના અભરખા બાકી રહી ગયા હોય એ પૂરા કરી લેવા જોઈએ. કોઈ શું કહેશે, કોઈને કેવું લાગશે એવું વિચારવાની કોઈ જરૂર જ નથી. ગીતો ગાવાં ગમે છે તો ગાઓ, ડાન્સ કરવો છે તો કરી લો, કંઈક નવી આર્ટ શીખવી છે તો શીખવા મંડો. જ્યારે તમે કંઈક નવું શીખવા તૈયાર થાઓ છો ત્યારે તમારું મગજ યંગ એનર્જી ફીલ કરે છે.\nયંગ ઍટ હાર્ટ અને યંગ ઍટ બ્રેઇન રહેશો તો બીજી કોઈ ચિંતા જ નથી.\nજીવનના દરેક તબક્કાની પોતાની જવાબદારી છે. નાનપણમાં ભણવાની જવાબદારી, યુવાવસ્થામાં કરીઅરને સેટ કરવાની જવાબદારી, એ પછી બાળકોને મોટાં કરવાની જવાબદારી, ત્યાર પછી તેમને સેટ કરવાની જવાબદારી અને એ પછી નિવૃત્તિ; પણ આ નિવૃત્તિમાં જ્યારે કોઈ જવાબદારી નથી ત્યારે સૌથી મોટી જવાબદારી એ છે કે જાતે ખુશ રહેવું, કંઈક નવું કરવું અને જીવનને માણી લેવા માટે જે કંઈ કરવું પડે એ કરી લેવું.\nરિટાયરમેન્ટ પછી બેસી રહેવાને બદલે પ્રવૃત્ત રહો તો ઉંમરની આડઅસર ઓછી થતી હોય છે. સિત્તેર વર્ષે પણ કાર્યરત રહેતા લોકોની ફરિયાદો કરતાં સિત્તેર વર્ષે સાવ પ્રવૃત્તિ છોડી દેનારાની ફરિયાદો ત્રણથી ચારગણી હોય છે. પ્રવૃત્તિ કરતા રહેવાનો અર્થ એ છે કે જાતને સક્રિય રાખવી અને જાતને સક્રિય રાખવાનો અર્થ એ છે કે મનમાં નવી ઊર્જા ભરતા રહેવી.\n- મુકુલ ચોકસી, સાઇકિયાટ્રિસ્ટ\nધી ગ્રેટ સરિતા જોષી


નિકોલાયેવનાએ ૧૩૦થી વધુ નોકરાણી, ગર્ભવતીઓને યાતના આપીને મારી નાંખી હતી\nદુનિયાના ઇતિહાસમાં અનેક મહિલાઓની વાતો લખાયેલી છે જે કોઇને કોઇ પ્રકારે મશહૂર હતી. સામાન્ય રીતે લોકોપયોગી અને લોકો માટે સારા કામ કરનારને લોકપ્રિયતા મળે છે. પરંતુ રશિયામાં એક એવી સ્ત્રીની વાત પણ મશહૂર છે જે નાની ઉંમરમાં વિધવા થઇ ગયા બાદ તેનું ભયાનક રૂપ બહાર આવ્યું હતું, જેને લોકો ભાગ્યે જ ભૂલી શકયા હતા.\n૧૭૩૦માં જન્મેલ નિકોલાયેવના સાલ્તિકોવાનું રશિયાના અમીર પરિવારમાં લગj થયું હતું. લગ્નના થોડા વર્ષો બાદ કોઇ કારણ વર્ષ ૧૭પપમાં તેના પતિનું મોત થયું હતું. તે સમયે તેણીની ઉંમર લગભગ રપ વર્ષ હતી. પતિના મૃત્યુ બાદ તેના વારસદાર તરીકે નિકોલાયેવનાને અઢળક સંપતિ અને ૬૦૦થી વધુ નોકર-ચાકર મળ્યા હતા. કહેવાય છે કે તે સમયે નિકોલાયેવના મોસ્કોની સૌથી અમીર વિધવા બની હતી. પતિના મૃત્યુ અગાઉ તેણી ધાર્મિક અને દયાળુ સ્વભાવની સ્ત્રી તરીકે ઓળખાતી હતી.\nપતિના મૃત્યુ બાદ એકલતા અનુભવતી નિકોલાયેવનાની ઓળખાણ એક વ્યક્તિ સાથે થઇ હતી અને બંને વચ્ચે પ્રેમ પાંગર્યો હતો. પરંતુ તેના પ્રેમીએ અન્ય કોઇ સ્ત્રી સાથે લગ્ન કર્યાની જાણ થતાં જ નિકોલાયેવનાને આઘાત લાગ્યો હતો અને તેણીએ ગુસ્સામાં પ્રેમીને ખૂબ ફટકાર્યો હતો. જેથી તે અર્ધબેભાન થઇ ગયો હતો. જો કે તેનો જીવ બચી ગયો હતો પરંતુ તે સમયથી નિકોલાયેવનાની બર્બરતાની શરુઆત થઇ હતી. તેણીએ પોતાનો ગુસ્સો નોકરાણીઓ પર ઠાલવવાની શરુઆત કરી હતી. આઘાતજનક વાત એ હતી કે ધીમેધીમે ક્રૂર બનતી જતી નિકોલાયેવના કિશોરીઓ અને ગર્ભવતી સ્ત્રીઓને ઢોર માર મારતી, તેમના હાડકાં તોડી નાંખતી. શરીર પર ઉકળતું પાણી રેડતી. આટલું ઓછું હોય તેમ જમીન પર પછાડી-પછાડીને હત્યા પણ કરતી. તેની ક્રૂરતાથી ૧૦૦થી વધુ લોકોએ જીવ ગૂમાવ્યા હતા. જો કે નિકોલાયેવના ધનિક હોવાથી તેની ઓળખાણ શાહી દરબાર સુધી હતી. આથી તેની ક્રૂરતાની ફરિયાદ કદાચ શાહી દરબાર સુધી પહોંચતી તો તેની તરફ ધ્યાન આપવામાં આવતું નહતું. જો કે અનેક લોકોની બર્બરતાથી હત્યાથી તેમના પરિવારજનોએ જોરદાર વિરોધ કર્યો હોવાની વાત રશિયાની રાણી કૈથરિન દ્વિતિય સુધી પહોંચી હતી. આથી રાણીએ તપાસના આદેશ આપ્યા હતા. ૧૭૬રમાં નિકોલાયેવનાને ગિરફતાર કરવામાં આવી હતી. ૧૩૮ નોકરાણીઓના મૃત્યુ નીપજાવવા મામલે તેને દોષિત માનવામાં આવી હતી. જો કે તપાસમાં ૧૩૮થી વધુ લોકોના મોત કર્યાની પુષ્ટિ થઇ હતી. તે સમયે રશિયામાં મૃત્યુ દંડ અમલી નહતો. આથી નિકોલાયેવનાને આજીવન કારાવાસની સજા કરવામાં આવી. તેને એક અંધારી ઓરડીમાં સાંકળ વડે બાંધી રાખવામાં આવતી હતી. લગભગ ૧૧ વર્ષ કોટડીમાં કેદ રખાયા બાદ અન્ય જગ્યાએ લઇ જવાઇ હતી. જયાં ડિસેમ્બર, ૧૮૦૧માં તેનું મોત થયું હતું.


આવા પણ લોભિયા હોય...? રૂ. 8 કરોડની રોલ્સ રોયસ કારના માલિક અને રૂ. 35 હજારની વીજ ચોરીનો કેસ !! - Abtak Media\nકોરોનાની કળ વળતાં નિયમોમાં વધુ ઢીલ દેતી રૂપાણી સરકાર, જાણો હવે શું મળી રાહત\nસી.આર.પાટીલને અધ્યક્ષપદે થયું 1 વર્ષ : રાજકોટ શહેર ભાજપની શુભકામના\nગુરૂ તો ઐસા કીજીએ જૈસે પુનમ ચાંદ, તેજ કરે ઔર તપે નહિં, સાથે ઉર આનંદ\nરાજકોટ જિલ્લાના ગામડાને પણ મળશે પ્રોપર્ટી કાર્ડ\nમારા સિનિયર-જુનિયર પાસેથી ઘણું શીખ્યો છું : અભિનેતા ફિરોઝ ઈરાની\nT-20 વર્લ્ડકપમાં ભારત-પાકિસ્તાન ટકરાશે, ICCએ જાહેર કરી પોતાની સુપર 12ની ટિમ… જાણો લિસ્ટ\nસંવેદનશીલ સરકાર : દિવ્યાંગ રમતવીરોને હવે વર્ગ 1-2ની નોકરી મળશે\nHome Offbeat આવા પણ લોભિયા હોય…? રૂ. 8 કરોડની રોલ્સ રોયસ કારના માલિક અને...\nઆવા પણ લોભિયા હોય…? રૂ. 8 કરોડની રોલ્સ રોયસ કારના માલિક અને રૂ. 35 હજારની વીજ ચોરીનો કેસ !!\nએક તરફ ગુડ ગવર્નન્સ માટે સરકાર મોટા બણગાં ફુકી રહી છે. ભ્રષ્ટાચાર રોકવા પ્રયાસ કરી રહી છે. ત્યારે ટેક્સ ચોરી(કર ચોરી), વીજ ચોરી તો અન્ય વિભાગ એમ તમામ સ્થળોએ ભરષ્ટાચારના બનાવો વધી રહ્યા છે. એમાં પણ લાલચુ અને લોભિયા લોકોના કારણે સમગ્ર સિસ્ટમ બદનામ થઈ રહી છે. મહારાષ્ટ્રમાં એક એવો કેસ સામે આવ્યો છે કે જેને જાણી તમને પણ થઈ ઉઠશે કે ઓહહો… આવા પણ લોભિયા હોય ? કરોડો રૂપિયાની સંપતિ ધરાવતા લોકો પણ હજાર રૂપિયામાં મોઢું નાખે..!!\nઆમ જોઈએ તો દેશભરમાં વીજ ચોરીની સમસ્યા સામાન્ય છે. પણ આવી સ્થિતિમાં મહારાષ્ટ્રમાં વીજ ચોરીની ઘટનાએ ચકચાર મચાવી દીધી છે. તાજેતરમાં જ મુંબઈને અડીને આવેલા કલ્યાણના શિવસેનાના એક નેતા સામે આશરે 35,000 રૂપિયાની વીજચોરીનો કેસ નોંધવામાં આવ્યો છે. જે બાદ તેણે દંડની સાથે સાથે બાકી વીજ બિલની બાકીની રકમ ચૂકવવાની રહેશે. એમાં પણ આશ્ચર્યજનક વાત એ છે કે, આ નેતાએ તાજેતરમાં જ આઠ કરોડની રોલ્ય રોયસ કાર ખરીદી છે.\nમુંબઈને અડીને આવેલા કલ્યાણના શિવસેના નેતા સંજય ગાયકવાડ સામે મહારાષ્ટ્ર સ્ટેટ ઈલેક્ટ્રિસિટી ડિસ્ટ્રીબ્યુશન કંપની લિમિટેડ દ્વારા ગયા સપ્તાહે કેસ કરવામાં આવ્યો છે. વીજ વિભાગ દ્વારા એમએસઈડીસીએલના એડિશનલ એક્ઝિક્યુટિવ ઇજનેર, અશોક બુંડેની આગેવાની હેઠળ માર્ચ મહિનામાં એક કમિટી બનાવવામાં આવી હતી અને આ કમિટીએ કોલસેવાડી વિસ્તારમાં જ્યારે સંજય ગાયકવાડની માલિકીની જગ્યાઓ પર તપાસ કરી તો ત્યાં વીજ ચોરી થઈ રહી હોવાનુ બહાર આવ્યુ હતુ.\nજેમાં તેમના પર 35000 રુપિયાનુ વીજ બિલ નહીં ભરવાનો આરોપ લગાવવામાં આવ્યો છે. અને તેમને બિલની સાથે સાથે 15000 રુપિયાનો દંડ ભરવા માટે પણ જણાવાયુ હતું. આ પછી એમ.એસ.ઇ.ડી.સી.એલ. તરત જ ગાયકવાડને 34,840 રૂપિયાનું બિલ મોકલ્યું અને 15,000 રૂપિયાનો દંડ પણ ફટકાર્યો. આ ઉપરાંત વીજ વિભાગે છેલ્લા ત્રણ મહિનાથી ગાયકવાડને ચુકવણી ન કરવા અંગે મહાત્મા ફુલે પોલીસ મથકે ફરિયાદ નોંધાવી હતી.\nએમએસઇડીસીએલના પ્રવક્તા વિજયસિંહ દુધાભાતે કહે છે કે એફઆઈઆર નોંધાયા બાદ ગાયકવાડે સોમવારે આખા બિલની રકમ તેમજ દંડ ચૂકવ્યો હતો. દૂધાભતે કહ્યું છે કે વીજ ચોરીના કેસમાં મહત્તમ ત્રણ વર્ષ કેદની સજા અથવા દંડ અથવા બંને થઈ શકે છે. બીજી તરફ, ગાયકવાડે પોતાનો બચાવ કરતાં કહ્યું છે કે રાજ્ય વિજળી વિતરણ કંપનીએ તેમની સામે ખોટી ફરિયાદ નોંધાવી છે. તેઓ કહે છે કે જો તેઓએ વીજળી ચોરી કરી છે, તો પછી તેમના મીટરને સાઇટ પર કેમ દૂર કરવામાં આવ્યાં નથી.\nPrevious articleગૂગલને મોટો ઝટકો: ઝીંકાયો રૂપિયા 500 કરોડનો દંડ..!!\nNext articleકુતુબમીનારથી પણ વધુ ઊંચાઈએ માણી શકશો રેલ્વે મુસાફરીની મજા, જુઓ રેલ બ્રિજનો શાનદાર વીડિયો\nABTAK MEDIA - 19/07/2021\nઅટારી-વાઘા બોર્ડરે ભેદી બ્લાસ્ટ; સુરક્ષા એજન્સીઓનું ધ્યાન ભટકાવવા નાપાક પાકનું વધુ એક કાવતરું ?


Anant Safarna Sathi - 12 in Gujarati Novel Episodes by Sujal B. Patel books and stories PDF | અનંત સફરનાં સાથી - 12\nઅનંત સફરનાં સાથી - 12\nઅસ્સી ઘાટની આરતીમાથી આવીને બધાં સૂઈ ગયાં. રાહી અને શિવાંશ બંને પોતાનાં દિલનાં બદલતાં અહેસાસ સાથે લડી રહ્યાં હતાં. એ બંને એકબીજા માટે નથી બન્યાં. એવું ખુદને અને પોતાની અંદર રહેલાં નાજુક દિલને સમજાવવાની કોશિશ કરી રહ્યાં હતાં. જ્યાં બીજી તરફ રાધિકા તો બંનેને નજીક આવતાં જોઈને ખુશ હતી. પણ રાહી શિવને ભૂલી ન હતી. એ તેને ભૂલવા માંગતી પણ ન હતી.\nરાહી અને શિવાંશ અસ્સી ઘાટ પરથી આવ્યાં પછી પોતાનાં કામમાં વ્યસ્ત રહેવા લાગ્યાં. બંને જેમ બને તેમ એકબીજાની સામે આવવાનું ટાળતાં. મહાશિવરાત્રીની આગલી રાતે બધાં મોડાં સુધી જાગતાં હતાં. બધી તૈયારીઓ કરીને દામિનીબેન અને રાજુભાઈ પોતાનાં રૂમમાં ગયાં. તન્વી ગાર્ડનમાં બેસીને કોઈ સાથે કોલ પર વાત કરી રહી હતી. એ કોઈ બીજું કોઈ નહીં. શુભમ જ હતો. અસ્સી ઘાટ પર બંને મળ્યાં. ત્યારે જ બંને વચ્ચે નંબરની આપ-લે થઈ ગઈ હતી. રાધિકા હોલમાં બેસીને ટીવી જોઈ રહી હતી. શ્યામને પણ ઉંઘ નાં આવતી હોવાથી તે રાધિકાને પરેશાન કરવા ત્યાં આવી પહોંચ્યો.\nરાહી પોતાની ડાયરી લઈને બેઠી હતી. થોડાં દિવસથી મનમાં જે ઉથલપાથલ મચી હતી. તેને શબ્દો આપીને એ નવી કવિતાની રચના કરી રહી હતી. રાતનાં દશ વાગ્યે જ્યારે તેનાં મોબાઈલમાં રચનાનો મેસેજ આવ્યો. ત્યારે તેને સમયનું ભાન થયું. આજે પહેલીવાર રાહીએ કોઈ કવિતા અધૂરી છોડી હતી. જેનું એકમાત્ર કારણ તેનું ભટકી રહેલું મન હતું. જેમાં શું ચાલે છે? એ રાહી ખુદ જ સમજી શકવા સક્ષમ ન હતી. થોડીવાર રચના સાથે વાત કરીને રાહી બેડ પર સૂતી. પણ આખરે ઉંઘ નાં આવતાં. એ બહાર હોલમાં આવી. જ્યાં શ્યામ અને રાધિકા નાનાં બાળકોની જેમ લડી રહ્યાં હતાં. એ શાબ્દિક લડાઈ પણ એવી મીઠી હતી કે રાહીના ચહેરાં પર પણ સ્મિત આવી ગયું. રાહી બંને તરફ નજર કરીને ટેરેસ પર જતી સીડીઓ તરફ આગળ વધી ગઈ. રાહી જ્યારે ટેરેસ પર પહુંચી. તો તેણે જોયું. શિવાંશ આજે પણ સિગારેટ ફુંકી રહ્યો હતો.\n"તે આજે ફરી શરૂ કરી દીધું." રાહીએ સીડીનાં છેલ્લાં પગથિયાં પર ઉભાં રહીને કહ્યું.\n"હાં..પણ.. તું અત્યારે અહીં?" શિવાંશે સિગારેટને પોતાની પીઠ પાછળ કરતાં પૂછ્યું.\n"હાં, ઉંઘ ન હતી આવતી. તો થયું ઉપર આવીને થોડી તાજી ઠંડી હવા લઈ લઉં. પણ અહીં તો હવા પ્રદૂષિત અને ગરમ હોય એવું લાગી રહ્યું છે." રાહી બોલતી બોલતી શિવાંશની સામે આવીને ઉભી રહી ગઈ. છેલ્લી લાઈન બોલતી વખતે રાહીએ ગરદન ઝુકાવીને પાછળ શિવાંશના હાથમાં રહેલી સિગારેટ તરફ નજર કરી.\n"સોરી પણ શું કરું?? આદતથી મજબૂર છું." શિવાંશે સિગારેટનો કશ લેતાં કહ્યું.\n"જે આદત આપણને નુકશાન કરે. એવી આદત બદલી દેવી જોઈએ."\n"અમુક આદતો ચાહવા છતાં પણ નથી બદલાતી. જ્યારે તમે પરેશાન હોય. ત્યારે તેની યાદ આવી જ જાય છે."\n"તો એ પરેશાની કોઈ વ્યક્તિને જણાવી દેવી જોઈએ. કદાચ સમસ્યાનું સમાધાન પણ મળી જાય અને સિગારેટની પણ જરૂર નાં પડે." કહેતાં રાહી શિવાંશની આંખોમાં જોવાં લાગી.\n"કોઈ બીજાંને જણાવીને તેને પણ આપણી સાથે શાં માટે પરેશાન કરવાં?" શિવાંશ પણ રાહીની આંખોમાં જોવાં લાગ્યો.\n"બીજાંને નહીં તો મને જણાવી દે. શક્ય હશે તો સમાધાનની સાથે તારી આ ખરાબ આદત પણ છોડાવી દઈશ." રાહીએ શિવાંશના હાથમાંથી પ્રેમથી સિગારેટ લઈને બૂઝાવી દીધી. શિવાંશ તેની આ હરકત પર બસ તેને જ જોતો રહી ગયો.\n"મારી પરેશાની તું જ છે. તો તને કેવી રીતે જણાવી શકું?? જણાવું તો પણ શું જણાવું કે તું દુનિયાની પહેલી એવી છોકરી છે. જે વર્ષોથી એક સરખું જીવન જીવી રહેલાં શિવાંશને બદલી રહી છે. આ જણાવીને તને થેંક્યું કહું કે પછી તું જે ન હતું કરવાનું એ કરી રહી છે. એ માટે તારાં પર ગુસ્સો કરું. કંઈ જ સમજાતું નથી." શિવાંશ એકીટશે રાહીનો ચહેરો જોઈને વિચારી રહ્યો.\n"શું થયું?? પરેશાની નાં જણાવી શકે. તો કંઈ વાંધો નહીં. પણ જ્યાં સુધી હું અહીં છું. ત્યાં સુધી સિગારેટ નાં પીતો પ્લીઝ." રાહીના અવાજથી શિવાંશની તંદ્રા તૂટી. રાહીએ એટલાં પ્રેમથી પ્લીઝ કહીને સિગારેટ પીવાની નાં પાડી કે શિવાંશે સિગારેટનું પેકેટ અને લાઇટર તરત જ ખિસ્સામાં મૂકી દીધાં.\nરાહીએ શિવાંશ સામે જોઈને હળવું સ્મિત વેર્યું. એ સાથે જ તેની નજર નીચે ટેરેસની ફર્શ પર પડી. જ્યાં પાંચેક જેટલી ફૂંકેલી સિગારેટના ઠૂંઠા પડ્યાં હતાં. રાહી એ જોઈને શિવાંશ તરફ જોવાં લાગી.\n"આ કેટલાં સમયમાં ફૂંકી કાઢી??" રાહીએ પોતાની મોટી ધારદાર આંખોને વધું મોટી કરીને પૂછ્યું.\n"બસ... છેલ્લી વીસેક મિનિટ..." શિવાંશ અટકતાં અટકતાં બોલ્યો.\nરાહીની આંખો વધું પહોળી થઈ ગઈ. તેણે અચાનક જ આંખો ઝીણી કરીને પોતાનો જમણો હાથ શિવાંશ તરફ લાંબો કરી દીધો. શિવાંશ ઈશારા વડે રાહીની હરકતો વિશે પૂછવા લાગ્યો. તો રાહીએ કહ્યું, "હમણાં ખિસ્સામાં જે સિગારેટ અને લાઇટર મૂક્યું. એ મને આપી દે."\nરાહીને તેનું શું કામ હતું? એ શિવાંશ સમજી નાં શક્યો. છતાંય સિગારેટ અને લાઇટર કાઢીને રાહીના હાથમાં મૂકી દીધું. રાહીએ તેની મૂઠ્ઠી વાળી લીધી. પછી જેવો તેને ફેંકવા હાથ ઉંચો કર્યો. શિવાંશે તેનો હાથ પકડી લીધો.\n"આ શું કરી રહી છે??" શિવાંશે રાહીનો હાથ પકડી રાખીને જ પૂછ્યું.\n"તને નુકશાન પહોંચાડનાર વસ્તુને તારાથી દૂર કરી રહી છું." રાહીએ જેવું આ એક વાક્ય શિવાંશની આંખોમાં જોઈને કહ્યું. શિવાંશના હાથની પકડ તરત જ ઢીલી પડી ગઈ. રાહીએ પોતાનો હાથ નીચે કરી લીધો. પણ સિગારેટ ફેંકી નહીં.\nરાહી ટેરેસની દિવાલ પર બેસીને એકીટશે શિવાંશની ખરાબ હાલત જોઈ રહી. તેને હસવું આવી ગયું. પણ તેણે પોતાનાં પર કંટ્રોલ કરી લીધો. શિવાંશની નજર રાહીના હાથ પર જ હતી. જ્યારે રાહીની નજર શિવાંશના લટકેલા ચહેરા ઉપર હતી.\n"તને નુકશાન પહોંચાડે. એ વસ્તુ પ્રત્યે પણ આટલો પ્રેમ." રાહી એકાએક જ બોલી ઉઠી.\n"એવું નથી." શિવાંશે રાહીના હાથ પરથી નજર હટાવીને કહ્યું.\n"તો કેવું છે?? જે તને નુકશાન કરે. એનાં પ્રત્યે પણ આટલો પ્રેમ હોય. તો જે તને પ્રેમ કરતું હશે. તેને તું કેટલો પ્રેમ કરીશ. મતલબ..." કહેતાં કહેતાં રાહી અટકી ગઈ.\n"એને જ તો શોધું છું. જે દિવસે મળી ગઈ. એ દિવસે દુનિયાની બધી ખુશી તેનાં કદમોમાં રાખી દઈશ. મને કોઈ ખોટાં વચનો આપતાં નથી આવડતું. આમ પણ પ્રેમ તો રસમો કસમોની પરે જ હોય છે. હું એમ પણ નહીં કહું કે હું તારાં માટે મારો જીવ પણ આપવા તૈયાર છું. પણ હાં તેનો જીવ બચાવવા હું કંઈ પણ કરવાં તૈયાર રહીશ. મને ખબર છે. હું ચાંદ તારા નહીં તોડી શકું. પણ તેની આંખમાં આંસું આવે એવું કોઈ કામ નહીં કરું. તે કહેશે તો સિગારેટ શું મારો બિઝનેસ, મારું સ્ટેટ્સ, રૂપિયા બધું જ છોડી દઈશ. બસ પરિવાર સિવાય... કેમ કે તેમનાં થકી જ આજે હું આ દુનિયામાં છું. એમણે મારો બહું સાથ આપ્યો છે. પણ મેં તેમને..." શિવાંશ પણ કહેતાં કહેતાં અટકી ગયો. તેની આંખો ભીની અને ઉદાસ હતી. થોડીવારમાં વાતાવરણ ગંભીર બની ગયું.\n"અચ્છા બાબા સોરી, આટલો સખ્ત માણસ ઈમોશનલ પણ હોઈ શકે. એવી ખબર નાં હતી. બાકી આ ટોપિક પર વાત જ નાં કરતી." રાહીએ વાતાવરણને હળવું કરવાનાં ઈરાદાથી કહ્યું. પણ શિવાંશની એક એક વાત તેનાં હ્રદયનાં ઉંડાણ સુધી પહોંચી ગઈ હતી. એ વાત તો તે જ જાણતી હતી.\n"ઈટસ્ ઓકે, બટ હું આ સિગારેટને કોઈ પ્રેમ બ્રેમ નથી કરતો. આ યુ.એસ.એની આર.જે રોનાલ્ડ ટોબેકો કંપનીની પોલ મોલ (pall mall) સિગારેટ છે. જેની કિંમત ૪૫૦૦ રૂપિયા છે. બસ એટલે હું તને આ ફેંકવાની ના પાડતો હતો." શિવાંશે ચોખવટ કરતાં કહ્યું. શિવાંશની વાત સાંભળીને રાહીની તો આંખો જ ફાટી ગઈ.\n"૪૫૦૦ રૂપિયા...યુ મીન ફોર થાઉઝન્ડ ફાઈવ હંડ્રેડ રૂપીઝ... મતલબ ચાર હજાર પાંચસો રૂપિયા..." રાહી અલગ અલગ ભાષામાં સિગારેટની કિંમત બોલવાં લાગી. તો શિવાંશે તેનાં બંને ખંભા પકડીને કહ્યું, "ઓ હેલ્લો, અલગ અલગ ભાષામાં બોલવાથી કિંમત બદલાઈ નહીં જાય. એ હકીકત છે આ સિગારેટનું પેકેટ ચાર હજાર પાંચસો રૂપિયાનું જ છે."\n"તું પાગલ છે... બેવકૂફ છે... તારી અંદર દિમાગ નથી. ગધેડાં, ડોબા જેવાં સાલા ટોપા જેવાં કોઈ આપણને નુકશાન કરે એવી વસ્તુ આટલી મોંઘી ખરીદીને પીતું હશે કંઈ!? અક્કલ છે કે એ પણ સિગારેટ ખરીદવા માટે વેંચી નાંખી છે. ચાર હજાર પાંચસો રૂપિયા.... આટલાં રૂપિયામાં કોઈ ગરીબ વ્યક્તિ કેટલાં દિવસ સુધી પેટ ભરીને જમી શકે. ચાર હજાર પાંચસો રૂપિયામાં કોઈ ગરીબ ઘરની છોકરી ભણવા માટે બુક્સ ખરીદી શકે. ચાર હજાર પાંચસો રૂપિયામાં એક મધ્યમ વર્ગીય પરિવાર તેનાં ઘરનો જરૂરી સામાન ખરીદી શકે. ચાર હજાર પાંચસો રૂપિયામાં કેટલું કેટલું થઈ શકે. અને તું... તું આવી સિગારેટ પીને ફેફસાં ખરાબ કરે છે." રાહી એકીશ્વાસે એટલું બધું બોલી ગઈ કે શિવાંશ તો એક શબ્દ વિચારી પણ નાં શક્યો. આખરે રાહી ચૂપ થઈને બેઠી. તો શિવાંશે નિરાંતનો શ્વાસ લીધો.\n"પાણી પીવું છે??" શિવાંશે રાહી પાસે જઈને ધીરેથી પૂછ્યું.\n"નહીં...અને આ સિગારેટની તો..." કહેતાં રાહીએ ફરી તેને ફેંકવા હાથ ઉંચો કર્યો. તો ફરી શિવાંશે તેનો હાથ પકડી તેને રોકી લીધી.\n"યાર, ચાર હજાર પાંચસોની છે." શિવાંશે કરગરતા અવાજે કહ્યું. ફરી એ જ ચાર હજાર પાંચસો સાંભળીને રાહીએ બીજાં હાથ વડે પોતાનું માથું પકડી લીધું.\n"શું થયું?? માથું દુઃખે છે??" શિવાંશે રાહીનો હાથ છોડીને ધીમેથી પૂછ્યું.\n"હાં, કારણ કે તારી સાથે રહી તો નક્કી હું પાગલ થઈ જઈશ. ચાર હજાર પાંચસો...સિગારેટ...હાઉ ઇઝ ધેટ પોસિબલ." કહેતાં કહેતાં રાહી સિગારેટ સાથે જ નીચે જતી રહી. શિવાંશ પોતાનું માથું ખંજવાળતો ત્યાં જ ઉભો રહી ગયો.\n"આ મને પાગલ કહે છે. પણ ખરેખર પાગલ તો આ ખુદ જ છે. પણ સાલું એક વાત નથી સમજાતી. મુંબઈમાં કોઈ પણ વ્યક્તિ મને આ રીતે આટલું બધું કહી શકવાની હિંમત નથી ધરાવતી. તો આ મને આટલું બધું કેવી રીતે કહી જાય છે? વળી પાછો હું સાંભળી પણ લઉં છું. નક્કી કંઈક તો છે આમાં." શિવાંશ મનોમન જ વિચારી રહ્યો.\nરાહી નીચે રૂમમાં ગઈ. ત્યારે રાધિકા અને તન્વી સુઈ ગઈ હતી. હવે અંકિતા ન હતી. તો રાહી પોતાનાં કોમ્પિટિશનના કામનાં લીધે તેનાં રૂમમાં શિફ્ટ થઈ ગઈ હતી. રાહી અંકિતાના રૂમમાં જઈને બેડ પર સૂતી. પણ તેનાં મનમાં હજું પણ શિવાંશ અને ચાર હજાર પાંચસો રૂપિયાની સિગારેટ જ ઘૂમતી હતી.\nસવારે મહાશિવરાત્રી હતી. તો બધાં ઉઠતાંની સાથે જ એની તૈયારીમાં લાગી ગયાં. બધાં મહાશિવરાત્રીના ખાસ પર્વ નિમિત્તે કાશી વિશ્વનાથના દર્શન માટે જવાનાં હતાં. તો દામિનીબેન તેની જ તૈયારીમાં લાગ્યાં હતાં. રાજુભાઈ પોતાની કારની સફાઈ કરી રહ્યાં હતાં.\nરાહી તૈયાર થઈને બહાર આવી. ત્યારે બધાં તૈયાર જ હતાં. શિવાંશ એક જ આવ્યો ન હતો. ત્યાં જ દામિનીબેન બધાં માટે ચા લઈને આવ્યાં. આજે પહેલીવાર રાહીએ ચાનો કપ હાથમાં લીધો. તો બધાં તેની સામે જોવાં લાગ્યાં. ખાસ કરીને રાધિકા હેરાન હતી.\n"દીદુ, એ ચા છે." રાહીને અવાક્ બનીને જોતી રાધિકા બોલી ઉઠી.\n"હાં, તો શું થયું. ચા પણ પીવા માટે જ હોય છે." રાહીએ કહ્યું અને ચાનો કપ હોંઠો સાથે લગાવી લીધો. શિવાંશ તેનાં રૂમની બહાર ઉભો આ બધું જોઈ રહ્યો હતો. રાહી ધીરે-ધીરે ચાની ચસેડી બની રહી હતી. શિવાંશ હળવી મુસ્કાન સાથે નીચે આવ્યો. તન્વીએ તેને પણ ચા આપી. ચા પીને શિવાંશ, રાહી અને રાધિકા નાસ્તાના ટેબલ તરફ આગળ વધ્યાં તો દામિનીબેને કહ્યું, "બેટા એ તરફ ક્યાં જાવ છો. આપણે કાશી વિશ્વનાથ મંદિરે જવા નીકળવાનું છે."\nદામિનીબેનની વાત સાંભળી શિવાંશ દામિનીબેન સામે અને રાહી અને રાધિકા એકબીજાંની સામે જોવાં લાગી. રાહી કે શિવાંશ તો કંઈ નાં બોલી શક્યાં. પણ રાધિકાએ દામિનીબેન પાસે જઈને પૂછ્યું, "આજે નાસ્તો નથી કરવાનો??"\n"અરે બેટા, આજે તો બધાનું મહાશિવરાત્રીનું વ્રત છે. આ વ્રત કરવાં પાછળનો મોટો મહિમા રહેલો છે. આ વ્રત તો બધાં કરે છે. મને થયું તમે પણ કરતાં હશો." દામિનીબેને ચાનાં ખાલી કપ ટ્રે માં મૂકીને કહ્યું.\n"ભાઈ વ્રત નથી કરતાં." અચાનક જ તન્વીએ કિચનમાંથી આવીને કહ્યું.\n"હું અને દીદુ પણ નથી કરતાં." રાધિકા પણ બોલી ઉઠી.\n"અરે બેટા, મને થયું તમે લોકો પણ વ્રત રાખતાં હશો. એટલે તો મેં નાસ્તો પણ નાં બનાવ્યો. અમે બધાં કાશી વિશ્વનાથના દર્શનેથી આવીને જ ફળાહાર કરીએ છીએ. તો એની તૈયારી પણ કરી નથી." દામિનીબેને ચિંતિત સ્વરે કહ્યું. તેઓ કાલે આ બાબતે પૂછતાં ભૂલી જ ગયાં હતાં. જેનો તેમને અત્યારે અફસોસ થતો હતો.\n"કંઈ વાંધો નહીં આન્ટી. અમે પણ વ્રત કરી લઈશું." રાહી કંઈક વિચારીને બોલી. રાહી ભૂખ સહન નાં કરી શકતી. છતાંય વ્રત કરવાં તૈયાર હતી. તો રાધિકાએ પણ હતાશ ચહેરે રાહી સામે જોઈને કહ્યું, "ઓકે, દીદુ વ્રત કરશે. તો હું પણ કરીશ."\nરાહી અને રાધિકા પછી શિવાંશ એકલો બચ્યો હતો. તે વારાફરતી બધાંની સામે જોઈ રહ્યો હતો. બધાં તેનાં જવાબની જ રાહ જોઈ રહ્યાં હતાં. દામિનીબેન તો એક પગ કિચનમાં અને એક પગ હોલમાં એ રીતે ઉંબરા વચ્ચે ઉભાં હતાં. શિવાંશ વ્રત કરવાની નાં પાડે. તો તેનાં માટે નાસ્તો બનાવવાં સીધું કિચનમાં જવાનું હતું. જો હાં પાડે તો કાશી વિશ્વનાથ મંદિરે જવા ઘરની બહાર નીકળીને કારમાં બેસવાનું હતું.\n"ઓકે ફાઈન." શિવાંશ એટલું જ બોલીને કારની ચાવી જમણાં હાથની તર્જની આંગળીમાં ફેરવતો હોલની બહાર નીકળી ગયો.\nઆજે તો કાશી વિશ્વનાથ પણ હેરાન થઈ જવાનાં હતાં. ક્યારેય એક સમય પણ ભૂખ્યાં નાં રહેતાં વ્યક્તિઓએ તેમનું મહાશિવરાત્રીનું વ્રત જો રાખ્યું હતું. બધાં કારમાં બેસીને કાશી વિશ્વનાથ મંદિર તરફ જવા નીકળી પડ્યાં. ભોજુવીરથી કાશી વિશ્વનાથ તરફ જતો રસ્તો ત્રણ કિલોમીટરનો હતો. શુભમ પણ બધાંની સાથે જ જઈ રહ્યો હતો. રાજુભાઈની કાર શુભમ ચલાવી રહ્યો હતો.\nઆજે મહાશિવરાત્રી હોવાથી કાશી વિશ્વનાથ મંદિરના ગદૌલિયા માર્ગ પરથી જ ભક્તોની ભીડ જામી હતી. શુભમ અને શિવાંશે પોલીસ પરવાનગીથી એક જગ્યાએ કાર પાર્ક કરી. પછી બધાં લાકડાનાં બામ્બુ વડે જે રસ્તો બનાવવામાં આવ્યો હતો. જેમાં બધાં ભક્તો લાઈનમાં ઉભાં હતાં. તેમાં રાજુભાઈ અને બીજાં બધાં પણ શામેલ થઈ ગયાં. દર્શન માટેનાં કાશી મંદિરનાં પટ ખોલી દેવામાં આવ્યાં હતાં. તો ભીડ વધી રહી હતી. રાહીથી ભૂખ સહન નાં થતી હોવાથી તે થોડી કમજોર પડી રહી હતી.\nજેમ જેમ લોકો દર્શન કરતાં ગયાં. લોકોની લાઈન આગળ વધતી રહી. આખરે રાજુભાઈના પરિવારનો પણ વારો આવી જ ગયો. બધાં કાશી વિશ્વનાથના દર્શન કરીને બહાર મંદિરનાં પ્રાંગણમાં આવી ગયાં. જ્યાં લોકો વિસામો લેવાં બેઠાં હતાં. કોઈ પણ મંદિરેથી દર્શન કરીને સીધાં ઘરે નાં જવાની પરંપરા નિભાવવા રાજુભાઈ અને તેનો પરિવાર પણ મંદિરનાં પ્રાંગણમાં વિસામો લેવાં બેઠાં.\nમંદિરનાં પ્રાંગણના એક ખૂણે ભાંગના પ્રસાદનું વિતરણ થઈ રહ્યું હતું. રાધિકા સવારથી ભૂખી હતી. તો એ તે તરફ ચાલવા લાગી. રાહી પણ રાધિકા ભીડમાં ક્યાંય ખોવાઈ નાં જાય. એ ડરથી તેની પાછળ પાછળ ગઈ. રાધિકા તો ભાંગ લઈને પીવાં લાગી. રાહી ઉભી તેને જોતી રહી ગઈ.\n"હે કાશી વિશ્વનાથ ભગવાન... હું અહીં આવવાં માટે ઘણાં સમયથી રાહ જોઈ રહી હતી. આજે મોકો મળી જ ગયો. અહીં આવવાં પાછળનો ઉદ્દેશ તો તમે જાણો જ છો. તમે તો દેવોનાં દેવ મહાદેવ છો. મારે તમને કંઈ કહેવાની જરૂર નથી. બસ હું અહીં જે વ્યક્તિ માટે આવી છું. એ મને મળી જાય. બાકી મારું સફર હું તેની સાથે જ પાર કરી લઈશ." રાહી મંદિરનાં પ્રાંગણમાં ઉભી કાશી વિશ્વનાથ ભગવાનને વિનવણી કરી રહી.\n"ભાંગ નહીં પીયેગી?? યે તો યહાં કા મુખ્ય પ્રસાદ હૈ." અચાનક જ એક છોકરાએ પાછળથી આવીને કહ્યું. તો રાહી તરત જ પાછળ ફરી. સામે બે છોકરાં એક થાળીમાં મોટાં મોટાં ભાંગના ગ્લાસ લઈને ઉભાં હતાં. એમાંથી જે છોકરાએ રાહીને ભાંગ પીવાં વિશે પૂછ્યું. તેણે એક ગ્લાસ લઈને રાહી તરફ આગળ વધાર્યો.\n"મેડમ યે નહીં યે વાલી ભાંગ પીયેગી. ક્યૂં મેડમ!?" અચાનક જ બીજાં છોકરાએ ભાંગ બનાવી રહેલાં ભાઈ પાસે પડેલા માટલાં પાસેથી એક ગ્લાસ લઈને કહ્યું.\n"અરે યે તો..." પહેલો છોકરો રાહીને રોકે કે કંઈ બોલે એ પહેલાં જ રાહી બોલી ઉઠી, "પ્રસાદ ચાહે કોઈ ભી હો. પ્રસાદ તો આખિર પ્રસાદ હોતાં હૈ." કહેતાં જ રાહીએ બીજાં છોકરાએ આપેલો ગ્લાસ હોંઠો સાથે લગાવી લીધો.\nરાહી ક્યાં જાણતી હતી. એ નોર્મલ નહીં પણ નશો ચડે એ ભાંગ હતી. એ વાતથી અજાણ રાહી એક જ વારમાં આખો ગ્લાસ ખાલી કરી ગઈ. થોડીવાર થતાં જ રાહીનું માથું ફરવા લાગ્યું. તે બીજી તરફ ફરવા ગઈ. ત્યાં જ છોકરાએ તેનો હાથ પકડી લીધો. પાછળ ચહેરાં પર ભભૂતી લગાવેલાં બે વ્યક્તિ રાધિકાને ઉપાડીને લઈ ગયાં. રાહી એ બધાંથી બેખબર નશાની હાલતમાં ઝુલી રહી હતી.\n"અબ આયેગા મજા." છોકરો રાહીને ભાંગ ચડતાં જ બોલ્યો. ત્યાં જ પાછળથી આવીને કોઈએ એ છોકરાનો એ હાથ પકડી લીધો. જે હાથે છોકરાએ રાહીનો હાથ પકડ્યો હતો.\n"અબે કૌન હૈ તું??" છોકરાએ આંખોમાં ગુસ્સા સાથે પૂછ્યું. છોકરાંની પાછળ શિવાંશ ઉભો હતો. તેની આંખોમાં ગુસ્સાની જ્વાળા સાફ નજર આવી રહી હતી.\n"તેરા બાપ..અબ લડકી કા હાથ છોડ દે. મંદિર જૈસી પવિત્ર જગહ મેં લડકી કો ભાંગ પિલા કર ઉઠા લે જાને આયે હો." શિવા‍ંશે સામે ગુસ્સો કરતાં કહ્યું.\n"ક્યાં લગતી હૈ યે તેરી?? હાથ આયી લડકી કો મૈં ઇતની આસાની સે નહીં છોડતાં." છોકરાએ રાહીનો હાથ વધું કસીને પકડતાં કહ્યું.\n"લગતાં હૈ હિન્દી ફિલ્મે કુછ જ્યાદા હી દેખતાં હૈ તું. લેકિન તુને પૂછ લિયા હૈ તો બતા હી દેતાં હૂં. યે તેરી ભાભી લગતી હૈ. અબ તો સમજ ગયાં નાં અબ છોડ ઈસે." શિવાંશ રાહીનો હાથ છોડાવીને એ છોકરાનાં ગાલ થપથપાવવા લાગ્યો.\nછોકરો ખરેખરનો ધૂંધવાયો. તેણે ફરી રાહીનો હાથ પકડવાની કોશિશ કરી. તો શિવાંશે એક મુક્કો તેનાં નાક પર જડી દીધો. એ સાથે જ છોકરાનાં નાકમાંથી લોહી વહેવા લાગ્યું. છોકરો તરત જ ત્યાંથી ભાગી ગયો. શિવાંશ એટલે શિવનો અંશ.!! હવે જેના નામમાં જ ખુદ શિવ ભગવાનનો વાસ હોય. એનાં મુક્કામા થોડો તો પ્રતિભાવ નજર આવવાનો જ ને.!!\n"અપને હી શહર મેં આયે મહેમાનો કે સાથ ઐસા વ્યવહાર કરોગે. તો મુક્કે તો પડેગે હી ના." જે છોકરાએ રાહીને ભાંગ પીવાં વિશે પૂછ્યું હતું. એ છોકરાએ શિવાંશનો મુક્કો પડેલાં છોકરાં અંગે કહ્યું.\nશિવાંશ રાહીનો હાથ પકડીને ઉભો હતો. રાહીને ભાંગ પૂરી રીતે ચડી ગઈ હતી. એ આમથી તેમ ડોલી રહી હતી. શિવાંશે તેનાં બંને હાથ પકડીને તેને એક જગ્યાએ બેસાડી. પણ એ બેસવા તૈયાર જ ન હતી. એટલામાં કોઈનાં મોબાઈલમાં એક ગીત વાગ્યું.\n'ઈતના મજા, ક્યૂં આ રહા હૈ, તુને હવા મેં ભાંગ મિલાયા' ગીતની બે કડી વાગતાં જ મોબાઈલ જે વ્યક્તિનો હતો. એ વ્યક્તિએ કોલ રિસીવ કરીને કાને લગાવી લીધો. શિવાંશ એ ભાઈ તરફ જોતો હતો. ત્યાં જ તેનાં કાને રાહીનો અવાજ પડ્યો, "દુગના નશા, ક્યૂં હો રહા હૈ, આંખો સે મીઠાં તુને ખિલાયા, હો મેરી મલમલ કી કુર્તી ગુલાબી હો ગયી, મચલી ચાલ કૈસે નવાબી હો ગયી, તોહ? બલમ પિચકારી જો તુને મુજે મારી, તો સીધી સાદી છોરી શરાબી હો ગયી." રાહી શિવાંશના બંને હાથ પકડીને ગીત ગાવા લાગી હતી. તેની આંખો શિવાંશની આંખોમાં જ જોઈ રહી હતી. શિવાંશ જ્યારે રાહીની આંખોનો નશો બરદાસ્ત નાં કરી શક્યો. તો તેણે આજે ફરી નજર ઘુમાવી લીધી. પણ રાહી આજે નશાની હાલતમાં પાગલ બની ચુકી હતી. તેણે શિવાંશનો ગાલ પકડી ફરી શિવાંશનો ચહેરો પોતાનાં ચહેરાં સામે કરી લીધો.\n"મહેંગા પડેગા યે ચસ્કા મલાઈ કા, ઉપવાસ કરને મેં તેરી ભલાઈ હૈ." રાહીએ ફરી ગાવાનું શરૂ કર્યું. તો આ વખતે શિવાંશે તેનાં મોંઢા પર પોતાનો હાથ રાખીને કહ્યું, "નાં હી આજ હોલી હૈ. નાં હી કિસીને તુમ્હે બલમ પિચકારી મારી હૈં ઔર ફિર મેરા તો આજ ઉપવાસ હી હૈં. તો અબ ચુપ હો જા મેરી માઁ."\n"મૈં તુમ્હારી માઁ નહીં હૂં. મૈં તો તુમ્હારી વો હૂં." કહેતાં રાહી શરમાઈને હસવા લાગી.\n"વો કૌન??" શિવાંશે આશ્ચર્ય સાથે પૂછ્યું.\n"અરે વહી..જો શાદી કે બાદ એક લડકે કે લિયે એક લડકી હોતી હૈ." રાહીએ શિવાંશના બંને ખંભે હાથ મૂકીને કહ્યું. શિવાંશ રાહીની વાત પર વિચારવા લાગ્યો.\n"છોડો નાં યે નશે મેં કુછ ભી બકવાસ કર રહી હૈ. ઈસકી બાતોં કે બારે મેં મૈંને જ્યાદા સોચા તો મૈં પાગલ હો જાઉંગા." થોડીવાર વિચારીને શિવાંશ મનોમન જ બોલ્યો. ત્યાં રાહીએ ફરી કહ્યું, "સોચો..સોચો...શાદી કે બાદ લડકા લડકી ક્યાં બન જાતે હૈ. મૈં તુમ્હારી વહી લગતી હૂં."\n"પત્નીઈઈ..." અનાયાસે જ શિવાંશના મોંઢેથી નીકળી ગયું. તો રાહી ડોક હલાવીને ફરી શરમાઈ ગઈ.\n"લેકિન હમારી શાદી કબ હૂયી??" અચાનક જ રાહીએ કંઈક વિચારીને પૂછ્યું. તો શિવાંશે પોતાનાં કપાળે હાથ મૂકી લીધો. ત્યાં જ કોઈએ કહ્યું, "શિવ ભૈયા...જલ્દી અહીં આવો."\nશિવ નામ રાહીના કાને પડતાં જ રાહીના કાન ચમકી ગયાં. એ લડખડાતા પગે આમતેમ ચાલીને કંઈક શોધવાં લાગી. જેવો એનો પગ લપસ્યો. શિવાંશ તેને પકડીને બધાં જ્યાં બેઠાં હતાં. એ જગ્યાએ લઈને ગયો. શિવાંશ જેવો બધાં પાસે પહોંચ્યો. બધાંનાં ચહેરાં કંઈક પરેશાન જણાયાં.\n"શું થયું?? બધાં પરેશાન કેમ છો??" શિવાંશે પૂછ્યું.\n"રાધિકા નથી મળતી. બહાર આવતી વખતે તો સાથે જ હતી. હવે ક્યાંય દેખાતી નથી." શ્યામે ચિંતિત સ્વરે કહ્યું.\n"અહીં ક્યાંક જ હશે. તન્વી તું રાહીને સંભાળ. હું રાધિકાને શોધું છું." શિવાંશે રાહીનો હાથ તન્વીના હાથમાં સોંપી દીધો. રાહી હવે બેભાન હાલતમાં હતી. તન્વી અને શુભમ તેને સંભાળીને કાર સુધી લઈ ગયાં. શ્યામ અને શિવા‍ંશ રાધિકાને શોધવામાં લાગી ગયાં. બધી જગ્યાએ શોધી લીધાં છતાંય રાધિકા ક્યાંય નજર નાં આવી. આખરે શિવાંશે ત્યાં મોજુદ પોલીસ કર્મચારી સાથે વાત કરી.\n"હમ દેખતે હૈ. યહાં ભીડ કાફી બઢ રહી હૈં. તો ફિલહાલ આપ અપને પરિવાર વાલો કો સુરક્ષિત ઘર તક પહુંચા દે. બાકી હમ સંભાલ લેંગે." પોલીસ કર્મચારીએ શિવાંશને સલાહ અને સાંત્વના આપતાં કહ્યું.\nશિવાંશને પણ એ જ યોગ્ય લાગ્યું. તે બધાંને લઈને ઘરે પહોંચ્યો. જેની બહેન ગુમ હતી. એ રાહી કંઈ સમજવાની હાલતમાં ન હતી. શ્યામ પણ બહું પરેશાન હતો. જે દીકરીઓ રાજુભાઈ પર ભરોસો રાખીને તેમની સાથે આવી હતી. તેમની ઘરે રહેતી હતી. એમાંથી જ એક દીકરી મંદિરે રાજુભાઈના હોવાં છતાં ગાયબ હતી. એ વાતે રાજુભાઈ પણ બહું પરેશાન હતાં. જો કે એમાં વાંક કોઈનો ન હતો. બધો ખેલ નિયતિનો હતો. જેમ કોઈ ઘટનાને ઘટવાથી દુનિયાનો કોઈ મનુષ્ય રોકી નથી શકતો. એમ જ આ ઘટનાને ઘટતાં પણ કોઈ રોકી શકે એમ ન હતું.\nતન્વીએ ઘરે પહોંચીને રાહી માટે લીંબુ શરબત બનાવ્યું. શિવાંશે રાહીને એ શરબત પીવડાવીને અંકિતાના રૂમમાં સુવડાવી દીધી. પછી શિવાંશ બધાંની પાસે બહાર હોલમાં આવી ગયો. બધાં પરેશાન હતાં.\n"રાધિકાને કંઈ નહીં થાય. હું તપાસ કરું છું. હું તેને સુરક્ષિત રીતે ઘરે લઈ આવીશ." શિવાંશે રાજુભાઈને સાંત્વના આપતાં કહ્યું.\n"હાં માસી, અમે રાધિકાને સહી સલામત ઘરે લાવીશું." શ્યામે દામિનીબેનની આંખમાં આવેલાં આંસુ સાફ કરતાં કહ્યું.\nશિવાંશ અને શ્યામે એકબીજા સામે જોઈને એકબીજાને સાંત્વના આપી. પછી બંને શુભમને બધાનું ધ્યાન રાખવાનું કહીને રાધિકાને શોધવાં નીકળી ગયાં. તન્વી રાહી પાસે જ બેઠી હતી. તે રાહીનો હાથ પકડીને રડી રહી હતી. ત્યાં જ શુભમ ત્યાં આવ્યો.\n"રોના બંદ કરો. રોને સે રાધિકા મિલ નહીં જાયેગી." શુભમે તન્વીને પાણીનો ગ્લાસ આપતાં કહ્યું.\n"તો ક્યાં કરું?? રાહી જબ હોંશ મેં આયેગી. તબ હમ ઉસે ક્યાં જવાબ દેંગે??" તન્વી એ વિચારે જ વધું રડવા લાગી.\nશુભમે તેનાં ખંભે હાથ મૂકીને, તેને થોડું પાણી પાઈને શાંત કરી. જ્યારે મનોમન પોતે પણ એ વિચારે જ પરેશાન થઈ રહ્યો હતો.\nબપોરની સાંજ થઈ. સાંજની રાત થઈ. પણ શ્યામ અને શિવાંશે નાં કોઈ ફોન કર્યો હતો. નાં ખુદ ઘરે આવ્યાં હતાં. બધાંની હાલત ખરાબ હતી. નજર દરવાજા પર અને ફોન પર જ મંડાયેલી હતી. સવારે બધાં જેટલી ખુશી સાથે જવાં નીકળ્યાં હતાં. આવતી વખતે એટલાં જ હતાશ ચહેરે આવ્યાં હતાં.\nઆખરે રાતનાં સાડા આઠ વાગ્યે શ્યામ અને શિવા‍ંશ ઘરે આવ્યાં. દામિનીબેન ઉતાવળે પગલે બંનેની પાસે ગયાં. રાધિકા તેમની સાથે નથી આવી. એ જોઈને ફરી તેમનો ચહેરો હતાશ થઈ ગયો.\n"પોલીસ તેની રીતે શોધે છે. રિપોર્ટ નથી લખાવ્યો. કોઈએ કિડનેપ કર્યું છે કે રસ્તો ભૂલીને બીજે જતી રહી છે. એ કંઈ સ્યોર નથી. તો પોલીસ તેની રીતે તપાસ કરી રહી છે." શિવાંશે હતાશ ચહેરે સોફા પર બેસીને કહ્યું.\nદામિનીબેન અને રાજુભાઈ સવારનાં ભૂખ્યાં હતાં. એટલે તન્વીએ ફળાહાર તૈયાર કર્યો. અને શિવાંશે બંનેને જમાડીને સુવડાવી દીધાં. આજની રાત બધાં માટે બહું ભારે હતી. શુભમ તેનાં મમ્મી-પપ્પાને જાણ કરીને અહીં જ રોકાઈ ગયો હતો.\nશુભમ અને શિવાંશના આગ્રહથી તન્વીએ થોડું જમી લીધું. પછી તે રાહી પાસે જ સુઈ ગઈ. આંખોમાંથી ઉંઘ તો ગાયબ હતી. છતાંય તન્વી આંખો બંધ કરીને પડી રહી. શ્યામ એકલો ટેરેસ પર બેઠો હતો. શુભમ અને શિવાંશ પણ તેની પાસે આવીને બેસી ગયાં.\n"શ્યામ, રાધિકા મળી જશે. ચિંતા નાં કર. આમ પણ તે પાગલ છે. તેને કોઈ એક મિનિટ પણ બરદાસ્ત નહીં કરી શકે. તેનાં નખરાં જોઈને જ કોઈ લઈ ગયું હશે. તો પણ પાછું ઘર સુધી પહોંચાડી જાશે." શિવાંશે શ્યામને હિંમત આપતાં કહ્યું. પણ તેની ઉપર કોઈ અસર નાં થઈ.\n"આની આવી હાલત છે. તો રાહીને જ્યારે ખબર પડશે. ત્યારે તેની શું હાલત થશે? તેને તો સમજાવવી પણ મુશ્કેલ થઈ જશે." શિવાંશ મનોમન વિચારતો રાહીના નાં પાડવાં છતાં ફરી સિગારેટ ફુંકવા લાગ્યો. જે તે ટેરેસ પર આવતાં પહેલાં અંકિતાના રૂમમાં પડેલાં રાહીના લેપટોપ પરથી લઈ આવ્યો હતો.\nઅનંત સફરનાં સાથી - 11\nઅનંત સફરનાં સાથી - 13\nNipa Upadhyaya 10 months ago\nJayshree Thaker 11 months ago\nTrupti Ashara 12 months ago\nArti Patel 12 months ago\nHetal Gandhakwala 1 year ago


kutch mandvi special what are the points to travel in mandvi | કેમ ફરવું જોઈએ માંડવી, ત્યાં શુ છે ખાસ જોવા જેવું? - lifestyle\nકેમ ફરવું જોઈએ માંડવી, ત્યાં શુ છે ખાસ જોવા જેવું?\nશિલ્પા ભાનુશાલી | Mar 14, 2019, 15:42 IST\nએવા અનેક સ્થળો છે જે ઐતિહાસિકરૂપે ખૂબ જ મહત્વ ધરાવે છે તો બીજી બાજુ પર્યટકો માટે પણ કચ્છમાં આવેલ આ તાલુકો સતત સેન્ટર ઓફ અટ્રેક્શન બની રહે છે.\nવર્ષો પહેલાની વાત કરીએ તો ભારત મસાલા માટે વિશ્વવિખ્યાત હતો. આ મસાલાનું નિકાસ તેમ જ અન્ય દેશો સાથે દરિયાયે માર્ગે થતા વેપારમાં માંડવીમાં આવેલ બંદર મોખરે હતું. એમ કહી શકાય કે માંડવીમાં આવેલ બંદરે જ ભારતને વિસ્વ સાથે સૌ પ્રથમ જોડવાની શરૂઆત કરી છે. તો એમાં કોઈ જ અતિશયોક્તિ નથી. અહીં આવેલ એવા અનેક સ્થળો છે જે ઐતિહાસિકરૂપે ખૂબ જ મહત્વ ધરાવે છે તો બીજી બાજુ પર્યટકો માટે પણ કચ્છમાં આવેલ આ તાલુકો સતત સેન્ટર ઓફ અટ્રેક્શન બની રહે છે. તેનું કારણ છે કે અહીં આસ્થામાં વિશ્વાસ ધરાવતા લોકો માટે મંદિરો છે. તો નૈસર્ગિક વાતાવરણને માણવામાં રસ ધરાવતા લોકો માટે એવા પોઈન્ટ્સ છે તો મ્યુઝિયમ માણવા ઈચ્છતા લોકો માટે અહીં સંગ્રહાલયો છે, મહેલો છે, અને સૌથી વિશેષ દરિયાકિનારો... સ્વચ્છ અને શાંત દરિયાકિનારો અને ત્યાં તમને માણી શકાય તેવા મેળાઓ પણ જોવા મળી જાય એટલે અહીં આવનારાઓ માટે જલસાનું કેન્દ્ર.....\nમાંડવીમાં આવેલ વિજય વિલાસ પૅલેસ\n(તસવીર સૌજન્ય વીકીપીડિયા)\nનામને સાર્થક કરે છે આ મહેલ. જેવું નામ તેવા ગુણ, માંડવીમાં આવેલું આ પૅલેસ પેરિસમાં આવેલા મહેલોને મળતું આવે છે. આ પૅલેસ બહારથી જોતાં જ તમને શાહી મહેલનો અનુભવ તો થાય જ છે. પણ તેની સાથે તેની અંદર જતાં તમને રજાવાડાના સમયનો પરિચય પણ થતાં વાર લાગતી નથી. અહીં રાખવામાં આવેલ દરેક શાહી વસ્તુઓ તે સમયે રાજાઓએ પોતે વાપરેલી વસ્તુઓની સાચવણી કરીને રાખવામાં આવી છે. તે સમયે રાજાઓએ શિકાર કરેલ પ્રાણીઓના દાંત, હાડકાં, ઘરેણાં, વાસણો બધું સાચવીને રાખવામાં આવ્યું છે તેમજ તેને પર્યટકો જોઈ શકે એ રીતે રાખવામાં આવેલ છે.\nમાંડવીમાં આવેલ અંબેધામ\nઅંબેધામ એ એવું દૈવી સ્થાન છે જેના વિશે એવી માન્યતા છે કે અહીં વસતાં માઁ અંબે હાજરાહજુર છે. એટલે કે તે ત્યાં જ બિરાજે છે અને સાચી શ્રદ્ધાથી કરેલ પ્રાર્થના ત્યાં સ્વીકૃત થાય છે. આ તો થઈ દૈવી તત્વની વાત પણ અહીં બનાવવામાં આવેલ મંદિર એટલું સુંદર છે કે તેને જોવા માટે અહીંની શાંતિને માણવા માટે જેટલો સમય મળે એટલો ઓછો છે એમ કહીએ તો ચાલે. અહીં ગુફાની અંદર મંદિર તેમજ દેવમૂર્તિઓનું સ્થાપન કરેલ છે. ગુફામાં પ્રવેશ કરતાં પહેલા ત્યા જાણે કે પાણીનું કુંડ બનાવેલું હોય તેમ પ્રથમ તો પગ ધોવાય અને પછી તમે ગુફાની અંદર પ્રવેશ મેળવી શકો. ગુફાની અંદર લગભગ બધાં જ ભગવાનની મૂર્તિઓ છે. અહીં રામસેતુ માટે જ પત્થરનો ઉપયોગ થયો હતો તેનો એક નમૂનો પણ રાખવામાં આવ્યો છે આ પત્થર તમે પોતે પાણીમાં તરતો જોઈ શકો છો. ત્યાં તે પત્થરનું વજન પણ લખીને રાખવામાં આવેલ છે જેથી પર્યટકોને આ પત્થર વિશે વધુ માહિતી મળી જાય.\nઅહીં લોકોપ્રિય થયેલ માંડવી બીચ\nબીચ પર જવું ત્યાં વહેલી સવાર કે ઢળતી સાંજનું દ્રશ્ય માણવું આમ તો સૌને ગમતું જ હોય છે. પણ તે છતાં આ દરિયાકિનારો આ બધું હોવાની સાથે એવી વિશિષ્ટતા ધરાવે છે જેના કારણે લોકો અહીં આવતાં પોતાને અટકાવી શકતા નથી. એ વિશેષતા અટલે આ દરિયાકિનારો સ્વચ્છ છે. તેની સાથે જ અહીં તમને ઊંટ અને ઘોડેસવારી બન્નેનો લાભ મળી શકે છે. સાથે જ તમને ભૂખ લાગી હોય તો બાજુમાં જ વિવધ સ્ટાર ધરાવતી હોટેલ તેમજ રેસ્ટોરાં છે અને જો તમારે ઠેલા પર ઉભા રહીને કે બીચ પર બેસીને આ સ્થળને માણવું હોય તો તે પણ તમે કરી શકો છો.\nજો તમે માંડવી આવ્યા જ છો તો માંડવી ગેટ જોયા વિના પાછા આવો એવું તો શક્ય જ ન બને. માંડવી ગેટ એ ભારત ગેટ જેવું એટ્રેક્ટિવ છે. માંડવીની ભવ્યતાનું ચોક્કય ઉદાહરણ ઉભું કરે છે આ માંડવી ગેટ તેથી એક વાર તો જવું જ જોઈએ.\nઆ પણ વાંચો : ભારતીય સંસ્કૃતિ દર્શનઃ નામ સાર્થક કરે છે કચ્છનું આ નાનકડું મ્યુઝિયમ\nદાબેલી કહો કે ડબલ રોટી લગભગ સરખી જ ગણાતી હોય છે. જ્યાં ગુજરાતીઓ જાય ત્યાં ખાવાની વાત તો થાય. તો તમને ખાસ જણાવવાનું કે જો ખાસ દાબેલીની વાત આવે તો જેમ નાગપુરના સંતરા વખણાય, વલસાડની કેસર કેરી વખણાય તેમ ખાવામાં માંડવીની દાબેલી વખણાય. તેથી જ આ સમગ્ર પ્રવાસ દરમિયાન તમને ભૂખ લાગે તો તમને ભાવતું તો બધે મળી જ જશે, પણ સાથે અહીંની ખાસ દાબેલી ખાવાનું તો ન જ ભૂલતાં. બાકી શૉપિંગ બોબતે કહેવું ન પડે એ તો તમે કરી જ લેશો.....\nkutchtravel newsPlaces to visit in gujarat


આકાશે બધાની સામે કરી કિસ તો શરમાઇ ગઇ અંબાણી પરિવારની વહુ, રણબીર કપુરએ ઘણી પાડી તાળીઓ... | Ha Ame Gujarati\nહાલમાં જ શ્ર્લોકા મહેતા અને આકાશ અંબાણીની સગાઇ થઇ. વર્ષની સૌથી મોટી સગાઇમાં બોલીવુડ હસ્તીઓ સહિત ઘણા રાજનેતા અને બિઝનેશ ટાયકુન સામેલ થયા હતા. સગાઇ ૩૦ જુનના હથી પરંતુ અત્યાર સુધી પાર્ટીના વીડિયો અને તસવીરો વાયરલ થઇ રહી છે. હવે પાર્ટીનો નવો વીડિયો સામે આવ્યો છે.\nઆ વીડિયોમાં રણબીર કપુર, અયાન મુખર્થી, સચિન તેંડલુકર, શાહરુખ ખાન, નીતા અંબાણી અને કરણ જોહેર નજર આવી રહયા છે. ત્યારે ન્યુ એંગેજ કપલ એટલે કે શ્ર્લોકા અને આકાશ આવે છે. આકાશ શ્ર્લોકાના ગાલ પર કિસ કરે છે. આ જોઇને બધા મહેમાનો તાળીઓ વગાડવા માંડે છે.\nઆ વીડિયો તે સમયનો જયારે શ્ર્લોકા ભગવાન અને પરિવારના સદસ્યોના આશીર્વાદ લઇ રહી છે. જણાવી દઇએ કે શ્ર્લોકા અને આકાશ આ વર્ષે ડિસેમ્બરમાં લગ્નના બંધનમાં બંધાઇ જશે. હજુ લગ્નની તારીખ જાહેર નથી થઇ.\nAwwwww.... love the way Akash Ambani kisses his fiancée Shloka Mehta after she seeks blessings... these are glimpses from the grand engagement party that happened at Antilia recently ❤❤ @bilalubna_ INQUIRIES 👉@voompla #voompla #bollywood #akashambani #shlokamehta #bollywoodstyle #bollywoodfashion #bollywoodactor #mumbaidaily #mumbaidiaries #mumbaiscenes #mumbai #delhidiaries #delhiscenes #delhidaily #desiboy #indianactor #bollywoodactor #bollywoodstylefile #bilalubna_\nA post shared by @ bilalubna_ on Jul 5, 2018 at 2:52am PDT\nવાદળછાયા વાતાવરણમાં પીઓ આ એક ઉકાળો અને મેળવો સ્વસ્થ શરીર\nશું આપ માનો છો કે કાચ નું તૂટવું શુકન છે ? તો વાંચો પુરી માહિતી


Photos: Neha Pendse Shared Her Old Photo In Monokini\nJanuary 19, 2019 | 10:37 am IST\n‘બિગ બૉસ-12’માં જોવા મળેલી નેહા પેંડસે પોતાની બૉલ્ડ તસવીરોનાં કારણે ચર્ચામાં છે. ફેટથી ફિટ થયેલી આ અભિનેત્રીએ મૉનોકનીમાં પોતાની તસવીરો શેર કરી છે. તે સ્વિમિંગ પૂલનાં કિનારે પિંક કલરની મૉનોકનીમાં પોઝ આપી રહી છે. જુની યાદો શેર કરતા તેણે પોતાના ટ્રાન્સફૉર્મેશનનો પણ ઉલ્લેખ કર્યો છે.\nનેહાએ લખ્યું કે, ‘આ તસવીરમાં જે હું છું, હવે મે તેનાથી લગભગ 12 કિલો વજન ઓછું કર્યું છે. ચોંકાવનારું છે કે મને કર્વી સાઇઝ માટે વધારે કૉમ્પલિમેન્ટ મળ્યા છે. હું ગમે તે સાઇઝમાં હોઉ મને પોતાનાથી પ્રેમ છે. હવે ખુશ છું કારણ કે મે મારી મેડિકલ સમસ્યાઓથી છૂટકારો મેળવી લીધો છે. તમે દરકે સાઇઝમાં સુંદર છો, બસ એ વાતનું ધ્યાન રાખો કે તમે હેલ્દી છો.’\nઉલ્લેખનીય છે કે નેહા પેંડસે સ્મૉલ સ્ક્રીનની જાણીતી એક્ટ્રેસ છે. તે ઘણા ટીવી શૉમાં જોવા મળી ચુકી છે. એવા પણ સમાચાર છે કે નેહાએ સીરિયલ ‘May I Come In Madam’ પોતાના વધેલા વજનનાં કારણે છોડવી પડી હતી. નેહા પેંડસેએ પોલ ડાન્સ દ્વારા પોતાનો ઘણો વજન ઘટાડ્યો છે. હવે તે પરફેક્ટ બૉડી શેપમાં જોવા મળી રહી છે.


Posted on 9:32 am September 28, 2019 8:30 am April 20, 2021 Author Aryan PatelComments Off on કસાબને સજા અપાવવાવાળી છોકરીની હાલત સાંભળીને તમારા પગ નીચેથી જમીન સરકી જશે, ખુબ જ રોમાંચક કહાની વાંચો\n56 ની છાતી હોય તો જ વાંચજો આ રોમાંચક કહાની: 26 નવેમ્બર 2008ના રોજ મુંબઇમાં થયેલા હુમલાને 11 વર્ષથી વધુ સમય વીતી ગયો છે. તે સમયે, આખો દેશ આ ઘટનાથી હચમચી ઉઠ્યો હતો, આતંકવાદી હુમલાથી મુંબઈ શહેર હચમચી ઉઠ્યું હતું. આ હુમલામાં 166 લોકો માર્યા ગયા અને 300થી વધુ લોકો ઘાયલ થયા. આ હુમલામાં ઘાયલ થયેલી દેવિકા રોટાવનની બહાદુરી દેશવાસીઓને રોમાંચથી ભરી દે છે. મુંબઇ હુમલાના પકડાયેલા પાકિસ્તાનના લશ્કર-એ-તોઈબાના આતંકવાદી અજમલ કસાબને સજા અપાવવામાં તે સાક્ષી બની હતી. અને આ પછી થોડા સમય સુધી તેના પરિવારને ખુબ ધમકીઓ મળી.\nઇન્સ્ટાગ્રામ પર મુંબઈમાં Humans of Bombay નામના એક પેજ બનેલું છે. આ પેજ પર દેવિકાની પોસ્ટને જગ્યા મળી છે. દેવિકા તે આતંકી હુમલામાં બચેલા લોકો પૈકી એક છે. પોસ્ટ અનુસાર, આતંકી કસાબએ તેના પગમાં ગોળી મારી દીધી હતી. દેવિકા એ બહાદુર છોકરીનું નામ છે, જેણે 10 વર્ષની ઉંમરમાં આતંકવાદની સામે એક બહાદુરીનું ઉદાહરણ પૂરું પાડ્યું હતું. મુંબઈમાં અગિયારમા ધોરણમાં ભણતી એ છોકરી પાસે પહેરવા માટે 1 સ્કૂલ યુનિફોર્મ,2પેન્ટ અને2ટીશર્ટ જ છે.દેવિકા મૂળે રાજસ્થાનના શ્રીગંગાનગરની રહેવાસી છે, તે પોતાના પરિવાર સાથે મુંબઈની બસ્તીમાં રહેવા માટે આવી હતી. 26 નવેમ્બર 2008 રાત્રે મુંબઇ પર આતંકવાદી હુમલો થયો હતો એ સમયને યાદ કરતા કંપારી છૂટી જાય છે. દેવિકા એ સમયે તેના પિતા અને તેના ભાઈ સાથે પુણે જવાની હતી એટલે તે CST ટર્મિનલ પર હતી. તેનો ભાઈ વોશરૂમમાં ગયો હતો.\nઅચાનક જ તેને ફટાકડા ફોડતા હોય એવો અવાજ આવ્યો અને તેને પિતાએ તેને ભાગવા કહ્યું. પણ જેવી તે ભાગવા લાગી તો તેના પગમાં દુખતું હતું. પાછું ફરીને જોયું તો તેના પગમાં ગોળી વાગી હતી. મને બધું જ દુખ્યું અને હું એ પછી તે ત્યાં જ બેહોશ થઇ ગઈ. આ પછી તેને નજીકની હોસ્પિટલમાં લઈ જવામાં આવી. પછી ડોકટરે મને જણાવ્યું કે એ રાતે શું થયું હતું. હું ગુસ્સામાં હતી, સ્ટેશન પર મરેલા લોકોની ઝલક મારા મનમાં આવી.આતંકીનો ચહેરો એને યાદ હતો. લગભગ દોઢ મહિના સુધી તે હોસ્પિટલમાં રહી અને તેના પર ઘણા ઓપરેશન કરવામાં આવ્યા. પણ આતંકીનો ચહેરો એના મગજમાંથી નીકળી શક્યો ન હતો. ઠીક થયા પછી એ પોતાના પરિવાર સાથે ગામ પછી ચાલી ગઈ. પોલીસે એના પિતાનો અદાલતમાં સાક્ષી બનવા માટે સંપર્ક કર્યો અને પોલીસના પૂછવા પર તે સાક્ષી બનવા રાજી થઇ ગઈ. દેવિકા જણાવી રહી હતી કે કસાબને પકડ્યા પછી તે પોલીસની તે સાક્ષી બની ગઈ. સાક્ષી બનવાના કારણે તેના ઘરે, તેના પિતાના મોબાઈલ ફોન ઉપર પાકિસ્તાનથી તો ક્યારેક હૈદરાબાદથી ધમકીઓ આવવા લાગી.\nપહેલાં તો તેના પરિવારને ખૂબ જ ધમકાવવામાં આવતો હતો. પછી તેને સાક્ષી ન બનવા દેવા માટે કરોડો રૂપિયાની લાલચ પણ આપવામાં આવી. પણ દેવિકા માટે દેશ પહેલાં હતો અને પછી બધુ. તેને વિચાર્યું કે ગરીબી તો આજે છે કાલે નહીં રહે. પરંતુ જો તેના માથા ઉપર એકવાર કલંકનો ટીકો લાગી જશે તો તે જીવનભર નહીં હટે. અને જો તે રૂપિયા લઈને પાછળ હટી જાય તો તે પોતાના આત્માને શું જવાબ આપેત.દેવિકાએ જણાવ્યું કે કોર્ટમાં સુનવણી દરમિયાન જ્યારે ન્યાયાધીશે તેને પૂછ્યું કે શું ગોળી મારવાવાળા આતંકવાદીને તે ઓળખી શકશે. સહેજ પણ ડર્યા વગર તેણે કીધુ ‘ હા’. એ પછી અદાલતમાં એક પછી એક ત્રણ યુવકોને લાવવામાં આવ્યા.તેણે કસાબને જોતાંની સાથે જ ઓળખી લીધો. તેની જુબાનીના આધારે જ કસાબને સજા સંભળાવવામાં આવી હતી.દેવિકા જણાવે છે કે એ સમયે તો તેની બહાદુરીના ઘણા વખાણ થયા, મોટા મોટા નેતાઓ તેને મળવા આવ્યા પણ, હવે એવું લાગે છે કે દેશના લોકો પણ તેને ભૂલી ગયા છે. તેને શાળામાં એડમિશન માટે પણ સંઘર્ષ કરવો પડ્યો છે. તેનાથી ડરીને લોકો તેની સાથે વાત કરવાનું પણ ટાળતા હતા. તેના પર આતંકવાદી હુમલાની પણ આશંકા થવા લાગી. ઘણા લોકો તો તેને કસાબની બેટી કહીને પણ બોલાવતા હતા.\nછેલ્લા કેટલાક મહિનાઓથી દેવિકાને ટીબી છે. દેવિકાને લાગે છે કે તેની બહાદુરી તેની માટે મુશ્કેલી બની ગઈ છે. તેને ભવિષ્યનો પણ ડર સતાવી રહ્યો છે. દેવિકા જ્યારે પાંચમા ધોરણમાં એડમિશન મેળવવા માટે બાંદ્રાની એક સ્કૂલમાં પહોંચી તો તેને એમ કહીને ના પાડવામાં આવી હતી કે તેને એડમિશન આપવાથી સ્કૂલની સુરક્ષાને ખતરો આવશે. તેના લીધે બીજા વિદ્યાર્થીઓની સુરક્ષાનો પ્રશ્ન આવશે.સ્કૂલના આ નિર્ણયથી પરિવારને સમજાઈ ગયું કે એડમિશન માટે બહાદુરી નડી. તેઓ ખૂબ આઘાતમાં સરી પડ્યા. એડમિશન આપવા માટે દેવિકાએ પ્રવેશ પરીક્ષા આપવા માટે પણ તૈયાર થઈ ગઈ.. પરંતુ સંચાલકોએ ના પાડી, કોઈ તેની મદદ માટે આગળ આવ્યું નહિ.દેવિકા કહે છે – આ ઘટનાથી મને આઈપીએસ અધિકારી બનવાની પ્રેરણા મળી. પરંતુ અદાલતમાં જુબાની આપવાનો નિર્ણય પરિવારજનોને ખૂબ મોંઘો પડ્યો. મને લાગ્યું કે હું સાહસિક બની રહી છું પરંતુ બીજી બાજુ બધા જ અમારાથી અલગ થઇ ગયા. મારા પિતાની ડ્રાયફ્રૂટની દુકાન બંધ થઇ ગઈ, કોઈ તેમની સાથે વેપાર કરવા માંગતું ન હતું. મકાનમાલિકોએ ભાડુ વધાર્યું કારણ કે તેમને લાગ્યું કે અમે અપબ્લિસિટીમાંથી પૈસા કમાઈ લીધા છે.\nભલે અજમલ કસાબ હવે જીવતો નથી, પણ મારું મન ખિન્ન છે. મારો ગુસ્સો ત્યારે જ ઓછો થશે જ્યારે હું આઈએએસ અધિકારી બનીશ અને અન્યાય સામે લડીશ. આજ સુધી હું દિવાળીની મજા માણી શકી નથી, ક્રિકેટમાં ભારતની જીતની ઉજવણી કરી શકી નથી, કારણ કે ફટાકડા જોઈને મને તે ખરાબ યાદોની પરેશાન થાય છે. હું જાણું છું કે હું વીતેલા વર્ષો પાછા મેળવી શકવાની નથી પણ એક દિવસ મારો જવાબ મારી સામે હશે. આ આતંકવાદીઓ એક દિવસ ભારત સામે માથું ઉંચકવાનું પરિણામ જોશે.\nદેવિકાની વિચારસરણીમાં શું ભૂલ છે ? આપણા દેશમાં તો લોકોએ શહીદ સ્થળો સુધી પણ નથી જતાં, તેને પણ ભૂલી ચૂક્યા છે જ્યાં શહીદોને લટકાવવામાં આવ્યા હતા. સ્વતંત્રતા સંગ્રામની શહીદી જાણે કોઈ જ મહત્વ જ રાખતી નથી. તો પછી દેવિકાની જુબાનીને કઈ રીતે મહત્વ આપવામાં આવે.શહીદોની ચિતા ઉપર લાગશે દર વખતે મેળા જેથી લોકો તેમને યાદ તો કરે. રામપ્રસાદ બિસ્મિલની આ પંક્તિ યુવાનોમાં આજે પણ જોશ ભરી દે છે. ઉત્તરપ્રદેશમાં ફીનામા બિલબાબા ચાર રસ્તા ઉપર બનેલુ શહિદનું સ્મારક જરૂર કારગિલના શહિદ નાયક અશોકકુમારની યાદ અપાવે છે.\nપરંતુ કારગીલ વિજય દિવસ પર પ્રશાસનના કોઈ જ અધિકારીએ તેમને શ્રદ્ધાંજલિ આપી નહોતી. પરંતુ કારગીલ વિજય દિવસ પર પ્રશાસનના કોઈ જ અધિકારીએ તેમને શ્રદ્ધાંજલિ આપી નહોતી.. તેવી જ રીતે આ વર્ષે નાગપુરમાં ગઈ 23 માર્ચે ઝીરોમાઈલ ચોક પર બનેલા શહીદ સ્મારકને ભૂલી જવામાં આવ્યો. યાદ કરવાનું તો દૂર તેની સાફ સફાઇ પણ કરવામાં ન આવી. શહીદોની યાદો ખાલી સોશિયલ મીડિયામાં રહી ગઈ છે.\nઆ છે આખી કહાની : 26/11 મુંબઈ આતંકી હુમલાએ આખા દેશને હલાવીને રાખી દીધો હતો. આ હુમલા દરમિયાન પાકિસ્તાનનો રહેનારો આતંકી અજમલ કસાબ જીવતો પકડાયો હતો. કસાબને જીવતા પકડવામાં મુંબઈ પોલીસના એએસઆઈ તુકારામ ઓમ્બલેએ પોતાનો જીવ ગુમાવવો પડ્યો હતો. શહીદ તુકારામ ઓમ્બલેએ પોતાની વીરતાના એવા દસ્તાવેજ લખ્યા જેને આવનારી સદીઓ હંમેશા યાદ રાખશે.\nતુકારામ ઓમ્બલેએ સફેદ સ્કોડા લઈને ભાગેલા અજમલ કસાબ અને ઇસ્માઇલની કારને ગોરેગાંવ ચોપાટી પર રોકી હતી. આ દરમિયાન ફાયરિંગમાં ઇસ્માઇલનું થયું જયારે અજમલ કસાબની એકે 47 તુકારામ ઓમ્બલેએ પકડી લીધી હતી. આ દરમિયાન ફાયરિંગમાં તુકારામ ઓમ્બલેને ઘણી ગોળીઓ વાગી ગઈ હતી. તુકારામ અને અન્ય પોલીસકર્મીઓએ અજમલ કસાબને જીવતો પકડી લીધો હતો. ગંભીર રૂપથી ઘાયલ તુકારામ ઓમ્બલેએ હોસ્પિટલમાં દમ તોડી દીધો હતો.આ હુમલાના દરમિયાન લગભગ 60 કલાક સુધી આખું મુંબઈ ગભરાટમાં રહ્યું હતું. જગ્યાએ-જગ્યાએ ફાયરિંગ અને હોટેલ તાજ અને હોટેલ ઓબેરોયમાં આતંકીઓના દાખલ થવાના અને ગોળીબાર કરવાની ખબરોએ દેશને જ નહિ પણ આખી દુનિયાને હચમચાવી દીધી હતી. એનસીજીની કાર્યવાહી પછી દરેક આતંકીઓ મારી પડાયા અને લગભગ 60 કલાક પછી મુંબઈએ નિરાંતના શ્વાસ લીધા હતા.\nપકડાઈ ગયા પછી શું બોલ્યો હતો કસાબ? : કસાબને વર્ષ 2012માં આપવામાં આવી હતી, જો કે એ પહેલા ઘણીવાર તેની પૂછપરછ કરવામાં આવી હતી. કસાબની પૂછપરછ કરનારા ઓફિસરોમાં રિટાયર્ડ ગોવિંદ સિંહ સીસોદીયા પણ હતા. તેમને એનએસજીના ડીઆઇજી રહેતા કસાબને પૂછતાછ કરી હતી, સિસોદીયાના જણાવ્યા અનુસાર, જયારે કસાબને સવાલ કરવામાં આવ્યો કે જો તેને છોડીને પરત જવાની તક આપવામાં આવે તો તે શું કરશે? તેના પર કસાબે જવાબ આપ્યો કે- ‘હું જઈને મારા માતા-પિતાની સેવા કરીશ.’


વીડિયો: ટાર્ગેટ પૂરો નહીં થવા પર પેશાબ પીવડાવ્યો અને વંદા ખવડાવ્યા | Employees inahome improvement firm in Zunyi, Guizhou province in China were discovered being abused - Gujarati Oneindia\nવીડિયો: ટાર્ગેટ પૂરો નહીં થવા પર પેશાબ પીવડાવ્યો અને વંદા ખવડાવ્યા\n| Published: Monday, November 12, 2018, 11:19 [IST]\nઓફિસમાં ટાર્ગેટ પૂરો નહીં થવા પર સેલરી કાપવાની ખબર તો તમે સાંભળી હશે પરંતુ ચીની કંપનીએ પોતાના સ્ટાફને જે સજા આપી છે તેને સાંભળીને તમારા રુંવાટા ઉભા થઇ જશે. આખા ઓફિસમાં બધાની સામે કર્મચારીઓની બેલ્ટ ઘ્વારા પીટાઈ કરવાની સાથે સાથે તેમની સાથે અમાનવીય વર્તાવ પણ કરવામાં આવ્યો. આ કર્મચારીઓની ભૂલ માત્ર એટલી જ હતી કે તેઓ પોતાના કામમાં મોડા પડ્યા અને યોગ્ય સમયે પોતાનો ટાર્ગેટ પૂરો નહીં કરી શક્યા.\nટાર્ગેટ પૂરો નહીં થવા પર સજા મળી\nચીનની Guizhou કંપનીમાં કર્મચારીઓને બધાની વચ્ચે ખુબ જ ખરાબ સજા આપવામાં આવી છે. કંપનીએ પોતાના સ્ટાફને બધાની વચ્ચે પેશાબ પીવા અને વંદા ખાવા માટે મજબુર કર્યા. જે સ્ટાફ પોતાનો ટાર્ગેટ પૂરો નહીં કરી શક્યા તેમને આ સજા આપવામાં આવી હતી. કંપની આ પહેલા પણ ઘણીવાર પોતાના સ્ટાફને આ પ્રકારની સજા આપી ચુક્યા છે.\nબેલ્ટ ઘ્વારા પીટાઈ\nમીડિયા સૂત્રો અનુસાર કર્મચારીઓની ભૂલ માત્ર એટલી જ હોય છે કે તેઓ યોગ્ય સમયે ટાર્ગેટ પૂરો નહીં કરી શક્યા. આવા કર્મચારીઓની બેલ્ટ ઘ્વારા પીટાઈ કરવામાં આવી. તેમને પેશાબ પીવા અને વંદા ખાવા માટે મજબુર કરવામાં આવ્યા. તેમની સેલરી પણ રોકી લેવામાં આવી. તેમને દંડ ફટકારવામાં આવ્યો. કર્મચારીઓ સાથે થઇ રહેલા વર્તાવનો કોઈએ વીડિયો બનાવીને સોશ્યિલ મીડિયા પર નાખી દીધો. આ વીડિયો હાલમાં ખુબ જ વાયરલ થઇ રહ્યો છે. સોશ્યિલ મીડિયા પર લોકો કંપનીની આલોચના કરી રહ્યા છે.\nયોગ્ય ડ્રેસઅપ નહીં થવા પર દંડ\nચાઈનાની સાઈટ સ્ટેટ મીડિયા અનુસાર કંપની પોતાના કર્મચારીઓ પર દંડ લગાવવાના રસ્તા શોધે છે. જે સ્ટાફ પ્રોપર ડ્રેસઅપમાં નથી આવતા અથવા તો નોર્મલ કપડાં પહેરવાનું ભૂલી જાય છે તેમના પર 50 યાન એટલે કે લગભગ 522 રૂપિયાનો દંડ ફટકારવામાં આવે છે. આ વાત તેમના ઘ્વારા જણાવવામાં આવી છે જેઓ કંપનીના આ વ્યવહારથી પરેશાન થઈને નોકરી છોડી ચુક્યા છે. જણાવવામાં આવી રહ્યું છે કે આ કંપનીના ત્રણ મેનેજરોને સ્ટાફ સાથે આવું વર્તન કરવા બદલ5થી 10 દિવસની જેલ પણ થઇ ચુકી છે. તેમ છતાં કંપનીના વ્યવહારમાં કોઈ પણ બદલાવ નથી આવ્યો. તમે પણ જુઓ તેનો વીડિયો...\nomg shocking bizarre facts video video viral વીડિયો ઓફિસ\nEmployees inahome improvement firm in Zunyi, Guizhou province in China were discovered being abused\nStory first published: Monday, November 12, 2018, 11:19 [IST]


કોરોના પોઝીટીવ પિતા હોસ્પિટલમાં અને પુત્ર ડો.ઈલ્યાસ જુનેજા એક પણ રજા લીધા વિના કોરોનાગ્રસ્ત દર્દીઓની સેવામાં\nરમઝાન માસમાં તબીબની અનોખી સેવા\nરાજકોટઃ એક પાક મુસ્લિમ કેવો હોય, એનું કાબિલે તારીફ ઉદાહરણ બન્યા છે, કેન્સર હોસ્પિટલના કોરોના કેર સેન્ટરના નોડલ ઓફિસર ડો. ઇલ્યાસ જુનેજા...\nડો. ઇલ્યાસ એક શિક્ષિત પરિવારમાંથી આવે છે. તેમના પિતાજી આમદભાઇ જુનેજા ગોંડલની નૂતન કન્યા વિદ્યાલયમાં શિક્ષક તરીકેની કારકીર્દિ બાદ નિવૃત્ત જીવન ગુજારે છે, જયારે એમ.એ. બી.એડ.ની ડીગ્રી ધરાવતા તેમના માતા રાબિયાબેન હોમમેકર છે. પોતાની આ વિગતો ખૂબ સંકોચપૂર્વક ડો.ઇલ્યાસે આપી હતી. અને જણાવ્યું હતું કે, હું એક સામાન્ય નાગરિક છું, અને મારે ભાગે આવેલી કામગીરી નિષ્ઠાપૂર્વક બજાવું છું.


માની મમતા લજવી, વેશ્યાવૃત્તિ અને શારીરિક ભૂખ સંતોષવા કરી પોતાનાં જ બે બાળકોની હત્યા - GSTV\nમોડેલ તરીકે જાણીતી બન્યા બાદ વેશ્યાવૃત્તિ કરનારી એક 23 વર્ષની માતાએ લુઈસ પોર્ટોને તેનાં બે બાળકોની હત્યા કરી નાખી. કારણ હતું, તેને કસ્ટમરો પાસે જવાનું હતું. આ નિર્દયી માતાને જનમટીપની સજા કરવામાં આવી છે.\nમોડેલે આ વાતનો સ્વીકાર કરતાં જણાવ્યું શારીરિક ભૂખ સંતોષવામા અને સેક્સના વ્યાપારમાં બંને બાળકો બાધક બની રહ્યાં હતાં. આ માટે તેંણે એક ત્રણા વર્ષના અને એક 16 મહિનાના બાળકની હત્યા કરી નાખી. આ ઘટના ગ્રેટ બિરટેનના ડર્બીશાયરની છે.\nલુઈસને જનમટીપ મુદ્દે 32 વર્ષની સજા થઈ છે. તેને અત્યારે ડર્બીશાયરના ફૉસ્ટન હાલ નકિના લૉકઅપમાં રાખવામાં આવી છે. લુઈસને સેક્સની એટલી લત લાગી ગઈ હતી કે, જ્યારે તેનું એક બાળક હોસ્પિટલમાં છેલ્લા શ્ચાસ લઈ રહ્યું હતું ત્યારે પણા તે તેના એક ક્લાયંટને સેક્સ ઓફર કરી રહી હતી. જજે સજા સંભળાવતાં કહ્યું, એક માતા જે તેનાં બે બાળકોની હત્યા કરી નાખી એ એક ખરાબ આત્માની નિશાની છે.\nલુઇસના કઝિન ભાઈએ પણ જણાવ્યું કે, લુઈસ ક્યારેય કોઇ સામાન્ય છોકરી નહોંતી. લુઈસની નાનીના અંતિમ સંસ્કાર બાદથી જ પરિવારે તેને ઘરથી અલગ કરી નાખી હતી. લૂઇસે નાનીના અંતિમ સંસ્કારમાં જવાની ના પાડી દીધી હતી. નાની પાસે છેલ્લા 24 કલાક હતા ત્યારે પણ તે નાનીને મળવા હોસ્પિટલમાં નહોંતી ગઈ.\nબે બાળકોની હત્યા બાદથી લુઇસનાં મિત્રો અને સગાંએ પણ તેને છોડી દીધી છે અને વિચારી રહ્યાં છે કે, કેવી રીતે એક માતા આટલી ક્રૂર અને ખરાબ આત્મા હોઇ શકે છે. લુઇસે આ ઘટનાને 14-15 જાન્યુઆરી, 2018 ના રોજ અંજામ આપ્યો હતો.


અમેરિકાના ફિલાડેલ્ફિયામાં ભંયકર દુર્ઘટના : ત્રણ માળની ઈમારતમાં લાગી આગી, 8 બાળકો સહિત 12ના મોત\n- આગનું કારણ જાણી શકાયું નથી પરંતુ શહેરમાં અત્યાર સુધીની આ સૌથી મોટી દુર્ઘટના\n- મકાનમાં લાગેલી આગમાં આઠ બાળકો સહિત 12 લોકોના મોત થયા\nUSAના ફિલાડેલ્ફિયામાં બે માળના મકાનમાં લાગેલી આગમાં આઠ બાળકો સહિત 12 લોકોના મોત થયા છે. ફાયર અધિકારીઓએ આ માહિતી આપી છે. અધિકારીઓએ જણાવ્યું કે બે લોકોને હોસ્પિટલમાં મોકલવામાં આવ્યા છે અને અન્ય પીડિતોની શોધ ચાલી રહી છે. અધિકારીઓએ આ ઘટનામાં વધુ જાનહાનિ થવાની આશંકા વ્યક્ત કરી છે. આ ઘરમાં 26 લોકો રહેતા હતા. ફાયર અધિકારીઓએ જણાવ્યું હતું કે ઘરને આગ વિશે ચેતવણી આપતું એલાર્મ કામ કરતું ન હોવાનું જણાય છે.\nબુધવારે વહેલી સવારે લાગેલી આગનું કારણ પણ જાણી શકાયું નથી પરંતુ શહેરમાં અત્યાર સુધીની આ સૌથી મોટી દુર્ઘટના છે. જેમાં આગના કારણે ઘણા લોકોએ જીવ ગુમાવ્યા છે. અધિકારીઓએ આ ઘટનામાં માર્યા ગયેલા લોકોના નામ અને ઉંમર જણાવી નથી. સવારે 6.30 વાગ્યા પહેલા આગ લાગી હતી. ઓછામાં ઓછા આઠ લોકો આગમાંથી બચવામાં સફળ રહ્યા હતા. પરિવારના સભ્યોએ ફેસબુક પર બંને પીડિતોની ઓળખ કરી છે. બે બહેનો રોઝેલી મેકડોનાલ્ડ (33) અને વર્જીનિયા થોમસ (30) છે.\nમૃતકોમાં4વયસ્ક છે\nજોકે હજુ સુધી એ સ્પષ્ટ નથી થયું કે આગના સમયે કેટલા બાળકો હાજર હતા અથવા કેટલા બાળકો મૃત્યુ પામ્યા હતા. ફાયર અધિકારીઓએ અગાઉ જણાવ્યું હતું કે આ ઘટનામાં સાત બાળકો સહિત 13 લોકોના મોત થયા હતા, પરંતુ બુધવારે સાંજે તેઓએ જણાવ્યું હતું કે માર્યા ગયેલા લોકોમાં આઠ બાળકો અને ચાર પુખ્ત વયના લોકોનો સમાવેશ થાય છે. ફાયર ઓફિસરોને ઘરમાંથી બાળકને બચાવવામાં સફળતા મળી હતી પરંતુ બાદમાં તેનું પણ મોત થયું હતું. આ ઘટના શહેરના ઉત્તર પશ્ચિમમાં આવેલા ફેરમાઉન્ટ વિસ્તારમાં બની હતી. ફિલાડેલ્ફિયા મ્યુઝિયમ ઑફ આર્ટ પણ અહીં આવેલું છે. અધિકારીઓએ ઘટના સ્થળની નજીક દિવસ દરમિયાન પત્રકાર પરિષદ પણ યોજી હતી.\nજીલ બિડેને દુઃખ વ્યક્ત કર્યું\nફાયરના ફર્સ્ટ ડેપ્યુટી કમિશનર ક્રેગ મર્ફીએ કહ્યું, 'આ અત્યાર સુધીનો સૌથી ખરાબ અકસ્માત છે. મેં મારા જીવનમાં આવો અકસ્માત ક્યારેય જોયો નથી. શહેરના મેયર જિમ કેનીએ કહ્યું, 'ઘટનામાં આટલા બાળકોના જીવ ગુમાવ્યા તે જોવું દુઃખદ છે.' રાષ્ટ્રપતિ જો બિડેન અને ફર્સ્ટ લેડી જીલ બિડેનનો આ સ્થાન સાથે ગાઢ સંબંધ છે. આ ઘટના પર શોક વ્યક્ત કરતા જીલ બિડેને ટ્વિટ કર્યું, 'ફિલાડેલ્ફિયામાં આગમાં માર્યા ગયેલા લોકોના પરિવારો અને પ્રિયજનો પ્રત્યે મારી સંવેદના.'


Life Style | Chitralekha - Page 5\nઠંડીમાં સ્કાર્ફ, શ્રગ પહેરો પણ સ્ટાઈલથી\nમુંબઈ- શિયાળાની આહલાદક ઋતુ શરૂ થઈ ગઈ છે ત્યારે આજકાલ બજારમાં અનેક જાતનાં સ્કાર્ફ અને શ્રગ યુવતીઓનાં આકર્ષણનું કેન્દ્ર બન્યા છે. ભાગ્યે જ કોઈ એવી મહિલા કે યુવતી હશે જે આનો ઉપયોગ નહીં કરતી હોય. ચાલો જોઈએ ઠંડીમાં સ્કાર્ફ અને શ્રગનો ઉપયોગ કેવી રીતે કરવો જોઈએ.\nસ્કાર્ફ ઘણી જાતનાં...\tમહિલાઓ વિષે ઘણું કહી જાય છે પાર્ટી ડ્રેસનો કલર\nગુલાબી રંગની વાત...\tપાતળા બનવાના આ રહ્યા સરળ રસ્તાઓ\nમુંબઈ- સ્વાભાવિક રીતે પાતળા દેખાવાની ઈચ્છા દરેકની હોય છે. મેદસ્વીપણાથી છુટકારો મળતા સમય નિકળી જાય છે પરંતુ અનેક સરળ રસ્તાઓ છે પાકૃતિક પાતળા દેખાવાના જે અહીં અમે રજૂ કરીએ છીએ.\n૧) તમે તે તમામ વસ્તુઓ ખાઈ શકો છો જે તમને ભાવે છે પરંતુ તેનાં માટે વિકલ્પ પસંદ કરો. એટલે કે ચરબીયુક્ત...\tચહેરા અનુસાર રાખશો દાઢી તો લાગશો મેચ્યોર\nમુંબઈ- મેચ્યોર લુક માટે દાઢી વધારવી એક સારો વિકલ્પ છે પરંતુ જો એની સ્ટાઈલ તમારા ચહેરાને અનુરૂપ નથી તો એ તમારા ચહેરા પર ક્યારેય સારી નહીં લાગે. તેવામાં જો તમે ચહેરા પ્રમાણે દાઢીનાં સ્ટાઈલની પસંદગી વ્યવસ્થીત રીતે કરશો તો ચોક્કસ તે તમારા ચહેરાને ચાર ચાંદ લગાડી દેશે.\nજો તમારો...\tફેશનનાં ટ્રેન્ડમાં નેઈલ પેઈન્ટ્સ\nમુંબઈ- નેઈલ પેઈન્ટસમાં હાલમાં અનેક કલર્સ સાથે પ્રયોગ કરવાનો ટ્રેન્ડ છે તેવામાં બ્લેકથી લઈને બ્લ્યૂ તેમજ હોટ પિન્ક જેવા શેડ્સ ટ્રાય કરવામાં આવી રહ્યા છે.\nઆ સિઝનમાં બ્રાઈટ કલર્સની ખુબ જ માંગ છે તેવામાં નિયોન શેડ્સથી લઈને મેટલિક સુધી તમામનો તમે ઉપયોગ કરી શકો છો.\nહોલિવુડમાં...\tન્યૂ યર પાર્ટી માટે કેવો મેકઅપ કરશો?\nમુંબઈ- ૨૦૧૩નાં નવા વર્ષને આવકારવા આપ સૌ તૈયાર હશો અને એ માટે પાર્ટીનું પણ આયોજન કરાયું જ હશે. ત્યારે પાર્ટીમાં તમે એ ચોક્કસ ચાહશો કે તમે એવા લાગો કે જોનાર બસ તમારી સુંદરતાને વખાણે.\nમેકઅપ એવો કરો જેમાં શાઈનિંગ લુક તો હોય જ સાથે વધારે સમય સુધી તે ટકેલો પણ રહે.\nઆઈલાઈનરનો ઉપયોગ...\tભવિષ્ય બનાવો હેયર સ્ટાઈલિસ્ટ બનીને\nસુંદર દેખાવા માટે વાળનું મહત્વ ખુબ જ છે. મહિલાઓ તો છોડો પુરૂષોમાં પણ હવે હેર સ્ટાઈલીસ્ટ બનવાની રીતસરની હોડ લાગી છે. વ્યક્તિનાં રંગ-રૂપ અને આકાર અનુસાર જ વાળની સ્ટાઈલ નક્કી કરાય છે. જેમાં હેયર સ્ટાઈલીસ્ટ મદદરૂપ સાબિત થાય છે.\nઆજનાં સમયમાં વાળ કાપનારા પરંપરાગત વાળંદોને...\tલેંસથી મેળવો સ્ટાઈલિસ્ટ લૂક\nઆમ તો લેંસ લાંબા સમયથી ટ્રેંડમાં છે, પરંતુ હવે લેંસમાં પણ ઘણી વેરાઈટી આવી ગઈ છે. તમે હવે પ્રસંગ પ્રમાણે તેમાં ફેરફાર કરી ટ્રાય કરી શકો છો.\nએટલુ જ નહી, લેંસને ડ્રેસ સાથે મેચ કરવાની સ્ટાઈલ એક્સ ફેક્ટર સાબિત થઈ શકે છે. પહેલા ડ્રેસને પરફેક્ટ લૂક આપવા માટે વેલરીનો પ્રયોગ કરાતો...\tફેશનમાં આગવું સ્થાન ધરાવતા ની લેન્થવેર\nઅમદાવાદ : ની લેન્થવેર જેવા આઉટફિટ્સ એવા છે જે તમને કમ્ફર્ટ પણ આપે છે અને સાથે સાથે ટ્રેન્ડી લુક પણ આપે છે. અલગ અલગ આઉટફિટ્સ આજકાલ બજારમાં ધૂમ મચાવી રહ્યાં છે.\nમાર્કેટમાં લેટેસ્ટ મટિરિયલમાં કેપ્રી મળે છે ઓફિસમાં ડ્રેસકોડ ન હોય તો તમે યોગ્ય ટોપ સાથે કેપ્રી પહેરી શકો. જેમાં...\tત્વચા સાથે મેળ ખાતા હેર હાઈલાઈટ્સ\nમુંબઈ- હેર હાઈલાઈટ કરાવવાથી વાળની સુંદરતામાં ચાર ચાંદ તો લાગી જ જશે. પરંતુ જો હેર હાઈલાઈટ્સ ત્વચા પ્રમાણે કરાવવામાં આવે તમારી યુવાનીમાં વધારો થઈ જશે. પરંતુ શું તમે જાણો છો કે દરેક પ્રકારનાં રંગના હાઈલાઈટ ચહેરા પર સૂટ નથી કરતા, ખાસ કરીને ભારતીય રંગો પર. એવામાં એ જાણવું...\tPage5/ 13« Previous12345678910Next »\tRelated Articles\tસ્ટાઈલિશ હેર સ્ટાઈલ\nપુરૂષોમાં લાંબા વાળ બન્યા સ્ટાઈલ સ્ટેટમેન્ટ\nભવિષ્ય બનાવો હેયર સ્ટાઈલિસ્ટ બનીને\nમહારાષ્ટ્રમાં મુસ્લિમ આરક્ષણની તૈયારીઓ?\nનીતીશ વિશ્વાસમતનો પ્રસ્તાવ રાખશે, કોંગ્રેસ ટેકો આપી શકે છે\nમોદી સરકારનાં જમીન સંપાદન સામે વિરોધ\nઉત્તરાખંડ, હિમાચલમાં મૃત્યુઆંક ૧૩૧ થયો,PM-સોનિયા નિરીક્ષણ કરવા જશે\nગુજરાત: 'SIR' અંતર્ગત જમીન સંપાદન કરવા સામે ખેડૂતોનો વિરોધ\nશ્રીલંકા ટુરમાંથી કેમ ખસી ગયો? સચીને કર્યો ખુલાસો


Posted on 3:31 pm April 14, 2022 5:49 pm April 14, 2022 Author Niraj PatelComments Off on ભાઈ રણબીર કપૂરના લગ્નમાં બહેન કરીના કપૂરે વટ્ટ પાડી દીધો, અધધધધધધ લાખનો લહેંગો, ડાયમંડ નેકલેશ, પટૌડી પરિવારની વહુનો ઠાઠ માઠ તો જુઓ તસ્વીરોમાં\nબોલિવૂડ કપલ આલિયા ભટ્ટ અને રણબીર કપૂરના લગ્નની ઉજવણી શરૂ થઈ ગઈ છે. કપૂર પરિવાર અને ભટ્ટ પરિવારનું આગમન શરૂ થઈ ગયું છે. રણબીર કપૂરની કઝીન કરીના કપૂર ખાન ફરી એકવાર સૌથી ગ્લેમરસ અવતારમાં જોવા મળી હતી. પટૌડી પરિવારની વહુ કરીના કપૂર ખાન અવારનવાર પોતાની સ્ટાઈલથી લોકોના દિલ જીતી લે છે.\nવેસ્ટર્ન લુકમાં તેને તમે અવાર નવાર જોઈ હશે અને ચાહકોના દિલ પણ જીતતી રહે છે, પરંતુ જ્યારે ટ્રેડિશનલ પહેરવેશ સાથે ઘરની બહાર નીકળે છે, ત્યારે દરેકની નજર તેના પર અટકી જાય છે. ત્યારે કરીના ફરી એકવાર તેના લુકને લઈને ચર્ચામાં આવી છે. પ્રસંગ હતો તેના પિતરાઈ ભાઈ અને અભિનેતા રણબીર કપૂરની મહેંદી સેરેમની.\nઆ ફંક્શનમાં કરીનાએ મનીષ મલ્હોત્રાનો ડબલ શેડનો સ્લિવર લહેંગા પસંદ કર્યો હતો. આ લહેંગામાં કરીના ખૂબ જ સુંદર લાગી રહી હતી. કરીનાનો લહેંગા જોવામાં સરળ હતો, પરંતુ જ્યારે તમે તેની કિંમત જાણશો, ત્યારે તમારા હોશ ઉડી જશે. કરીનાના ચાહકો પણ તેના આ લુકને જોતા જ રહી ગયા.\nમનીષ મલ્હોત્રાની સત્તાવાર વેબસાઇટ પર કરીનાએ પહેરેલા લહેંગાની કિંમત5લાખ 75 હજાર રૂપિયા છે. કરીનાના એકંદર દેખાવ વિશે વાત કરીએ તો, તેને ડાયમંડ સ્ટડ અને નેકપીસ સાથે પોતાનો લુક પૂર્ણ કર્યો. મિનિમલ મેક-અપ, સ્ટ્રેટ હેર કરીનાના લુકમાં વધારો કરી રહ્યા છે. કરીનાની આ તસવીરો ફેન્સને ખૂબ જ પસંદ આવી રહી છે.\nતમને જણાવી દઈએ કે આલિયા અને રણબીર આજે એટલે કે 14 એપ્રિલે સાત વચન લઈને એકબીજાના બની જશે. આજે સવારે દંપતીની પીઠી વિધિ શરૂ થઇ. કપૂર પરિવાર વરઘોડો લઈને કૃષ્ણ રાજ બંગલાથી વાસ્તુ હાઉસ પહોંચશે. આલિયા અને રણબીર આજે બપોરે સાત ફેરા લઈ શકે છે.\nઆ દૃશ્ય બિલકુલ એવું લાગે છે કે જાણે કોઈ તહેવાર હોય. લગ્ન પંજાબી રીતિ-રિવાજ મુજબ થશે. માત્ર પરિવારના સભ્યો સિવાય રણબીર-આલિયાના લગભગ 20 મિત્રો લગ્નમાં હાજરી આપશે. ત્યારે બૉલીવુડ સમેત રણબીર અને આલિયાના ચાહકો પણ હવે તેમના લગ્નની તસવીરો સામે આવી તેની કાગડોળે રાહ જોઈ રહ્યા છે.


બૅન્કોએ બિટકોઈન એક્સ્ચેન્જોનાં ખાતાં સસ્પેન્ડ કર્યાં\nમુંબઈ, તા. 20: આવકવેરા વિભાગે દેશના બિટકોઈન એક્સચેન્જો ઉપર દરોડા બાદ હવે બેંકો દ્વારા બિટકોઈન મામલે કાર્યવાહી કરવામાં આવી છે. સંદિગ્ધ વ્યવહારોને લઈને એસબીઆઈ, એક્સિસ, એચડીએફસી અને આઈસીઆઈસીઆઈ બેંક દ્વારા બિટકોઈનના વ્યવહારો સંબંધિત ખાતાઓ બંધ કરી દીધાં છે. સૂત્રોના કહેવા પ્રમાણે સંદિગ્ધ વ્યવહારો કરનારા એક્સચેન્જોના પ્રમોટર્સ પાસે લોન રિપેમેન્ટ સુનિશ્ચિત કરવા માટે આંતરિક ગેરંટીની પણ માગ કરવામાં આવી છે અને પૈસા ઉપાડવા માટેની પણ મર્યાદા નક્કી કરવામાં આવી છે.\nવધુમાં એમ પણ કહેવાઈ રહ્યું છે કે, બિટકોઈનના વ્યવહારોને ધ્યાને લઈને બેંકો દ્વારા લોન માટે વધુ ગેરંટીની માગ કરવામાં આવી રહી છે અને અત્યારે બેંકો બિટકોઈન એક્સચેન્જોની ચકાસણી કરી રહી છે. યુનોકોન, કોઈન સિક્યોર અને બિટેક્સ ઇન્ડિયા જેવા ટોચના એક્સચેન્જો સામે બેંકોએ કાર્યવાહી શરૂ કરી દીધી છે.\nજો કે આ મામલે બેંકો કે બિટકોઈન એક્સચેન્જો દ્વારા કોઈ સ્પષ્ટતા કરવામાં આવી રહી નથી. ભારતમાં અત્યારે બિટકોઈન અંગે મુંઝવણનો સમય ચાલી રહ્યો છે. સરકાર દ્વારા અગાઉ જ સ્પષ્ટ કરી દેવામાં આવ્યું છે કે, બિટકોઈનને માન્યતા આપવામાં આવી નથી. આ ઉપરાંત આવકવેરા વિભાગ દ્વારા કહેવામાં આવી રહ્યું છે કે, દેશના ટોચના 10 બિટકોઈન એક્સચેન્જોની કુલ આવક 40 હજાર કરોડ સુધી પહોંચી રહી છે. આ અંગે હવે બેન્કોએ કાર્યવાહી કરતા બિટકોઈન એક્સચેન્જેને કહ્યું છે કે, બેંકોમાં ખાતા ખોલાવતા સમયે બિઝનેસની જાણકારી કેમ આપવામાં આવી નથી.


‘નિસર્ગ’ વાવાઝોડું ગુજરાતના દરિયાકાંઠે નહીં ટકરાય, વરસાદ પડશે, મહારાષ્ટ્રમાં 100 કિમીની ઝડપે વાવાઝોડું ટકરાશે – Proud Gujarati\n9 months ago Proud Admin\nઅરબી સમુદ્રમાં ઊભું થયેલું અચાનક ડીપ્રેશન થયું છે. હવે આગામી6કલાકમાં તેનું વાવાઝોડમાં પરીવર્તન થશે. મંગળવારે બપોર ની માહિતી પ્રમાણે ડ્રિપ્રેશન દર છ કલાકે 11 કિલોમીટરનું અંતર કાપે છે. હાલમાં ડિપ્રેશન સુરત ના દરિયાકાંઠેથી 670 કિલોમીટર દૂર છે. જેના લીધે દક્ષિણ ગુજરાતના દરિયાકાંઠે યલો એલર્ટ આપવામાં આવ્યું છે.\nઆ ઉપરાંત માછીમારોને દરિયામાં ન જવાની સૂચના આપવામાં આવી છે. હવે રાહતના સમાચાર છે કે નિસર્ગ વાવાઝોડું ગુજરાતના દરિયાકાંઠે નહીં ટકરાય.\nહવે આ વાવાઝોડું મહારાષ્ટ્રના કાંઠા વિસ્તારમાં ટકરાશે. જોકે, તેની અસરને પગલે દક્ષિણ ગુજરાતમાં ભારે વરસાદની આગાહી કરવામાં આવી છે. ત્રીજી જૂનના રોજ દક્ષિણ ગુજરાતમાં કાંઠાના વિસ્તારોમાં ભારેથી અતિભારે વરસાદ પડી શકે છે.\nહવામાન વિભાગે મુંબઇ અને આજુબાજુના જિલ્લાઓને હાઈએલર્ટ કર્યા છે અને NDRF ની ટીમે પાલઘરના કાંઠા વિસ્તાર પર તૈનાત કરી દીધી છે. ગૃહમંત્રી અમિત શાહે વીડિયો કોન્ફરન્સિંગ દ્વારા મુખ્યમંત્રી ઉદ્ધવ ઠાકરે સાથે વાત કરી છે અને રાજ્યની તૈયારીઓની માહિતી લીધી છે. હવામાન વિભાગે કહ્યું કે3જૂનના સાંજ સુધીમાં વાવાઝોડું ઉત્તર મહારાષ્ટ્ર અને દક્ષિણ ગુજરાતના દરિયાકાંઠાના વિસ્તારોમાં ત્રાટકશે.\nઉપર દર્શાવામા આવેલ તસ્વીર હવામાન વિષેની માહિતી આપતી વેબસાઈટ windy.com ની છે તેમાં દર્શવામાં આવ્યું છે કે આ વાવાઝોડું આવતીકાલ સુધીમાં મહારાષ્ટ્રના કાંઠા વિસ્તારમાં ટકરાશે.\nPrevious કોરોનાનો કહેર યથાવત – દેશમાં 24 કલાકમાં7હજારથી વધુ નવા કેસ નોંધાયા\nNext રાજ્યમાં 24 કલાકમાં 415 નવા કેસ નોંધાયા, 1,114 દર્દી સારા થયા અને 29ના મૃત્યુ\n8 months ago Proud Admin\n3 years ago Proud Admin


IPL 2021/ ક્રિકેટ રસિયાઓ માટે ખુશખબર, અમદાવાદમાં રમાઇ શકે આઇપીએલની ફાઇનલ - GSTV\nBCCI મુંબઈમાં કોરોનાના કેસમાં આવેલા ઉછાળાના લીધે આગામી IPLમાં મુંબઈની મેચો એક જ સ્થળે નહીં પણ ચારથી પાંચ સ્થળોએ યોજવા માટે વિચારી રહી છે. આ માટે મુંબઈમાં ચાર સ્ટેડિયમો વાનખેડે, બ્રેબોર્ન, ડીવાય પાટિલ અને રિલાયન્સ સ્ટેડિયમ માટે ચર્ચા ચાલી રહી છે. સિંગલ બાયોસિક્યોર બબલ રચવા માટે તે સારો વિકલ્પ હશે. આગામી IPLની ફાઇનલ અમદાવાદમાં યોજવા માટે પણ BCCI ગંભીરપણે વિચારી રહ્યુ છે.\nઆ કારણે મુંબઇમાં નહીં યોજાય IPLની ફાઇનલ\nમહારાષ્ટ્ર અને તેમા પણ ખાસ કરીને મુંબઈમાં કોરોનાના કેસમાં આવેલા ઉછાળાના પગલે BCCIએ આ પ્રકારનો વિચાર કરવો પડી રહ્યો છે. હજી તો IPLને મહિનાની વાર છે, પરંતુ કેટલાક નિર્ણયો લેવાવા જરુરી છે. મુંબઈ જેવા શહેરમાં કોરોનાના કેસ વધ્યા છે ત્યારે સિંગલ સિટી IPL યોજવાનો નિર્ણય શક્ય નથી.\nઅમદાવાદમાં યોજાઇ શકે છે પ્લેઑફ અને ફાઇનલ મેચ\nકોલકાતા, હૈદરાબાદ અને બેંગ્લુરુ જેવા શહેરો મેચો યોજવા તૈયાર છે. અમદાવાદમાં પણ પ્લે ઓફ અને IPLની ફાઇનલ મેચ યોજાઈ શકે, એમ તેમણે જણાવ્યું હતું.IPLનો પ્રારંભ એપ્રિલના બીજા સપ્તાહથી થશે. ગયા વર્ષે કોરોનાના લીધે આ ટુર્નામેન્ટ યુએઇમાં યોજવામાં આવી હતી. મહારાષ્ટ્રમાં કોરોનાના કેસોમાં ઉછાળો નોંધાયો છે અને ગુરુવારે ત્યાં 8,000 કેસ નોંધાયા હતા. એકલા મુંબઈ શહેરમાં જ એક જ દિવસમાં 1,100 કેસ નોંધાયા હતા.\nbreaking news gujaratiGujarat samachargujarati newsgujarati news liveiplIPL 2021IPL 2021 finalLatest News in Gujaratilive gujarati newsnews in gujarationline news gujarati live


જિયો ગીગાફાઈબરની જાહેરાત પછી , યૂઝર્સના મનમાં ઉઠી રહ્યા છે આ5સવાલ - GSTV\nHome » News » જિયો ગીગાફાઈબરની જાહેરાત પછી , યૂઝર્સના મનમાં ઉઠી રહ્યા છે આ5સવાલ\nજિયો ગીગાફાઈબરની જાહેરાત પછી , યૂઝર્સના મનમાં ઉઠી રહ્યા છે આ5સવાલ\nએક વર્ષ લાંબી પ્રતીક્ષા પછી, જિઓએ આખરે તેનું ગીગા ફાઇબર વ્યવસાયિક ધોરણે લોન્ચ કર્યું છે. રિલાયન્સ ઇન્ડસ્ટ્રીઝની આજે વાર્ષિક બેઠકમાં આની ઘોષણા કરવામાં આવી હતી. જીગાની ત્રીજી વર્ષગાંઠ5સપ્ટેમ્બરથી ગીગા ફાઇબર દરેકને બજારમાં ઉપલબ્ધ થશે. પરંતુ આ ઘોષણાઓ પછી પણ, એવા ઘણા પ્રશ્નો છે જે હજી પણ ઉકેલાયા નથી. જાણો તે પ્રશ્નો શું છે.\nશું ટીવી એકદમ નિ: શુલ્ક હશે કે પછી ટીવીના હપ્તા માસિક યોજના સાથે આવશે – ઘણા લોકોના મનમાં એવો પ્રશ્ન છે કે જેમ જિઓ ફોનના હપ્તાને માસિક યોજનામાં સમાવવામાં આવશે, તે જ ટીવી સાથે થશે. આ સવાલનો જવાબ એ છે કે રિલાયન્સ જિઓ ગીગાફાઇબરના વાર્ષિક પેકેજ સાથે, ગ્રાહકોને એચડી /4કે એલઇડી ટીવી મળશે. આ ઉપરાંત, કંપની 4K સેટઅપ બોક્સ પણ મફત આપશે. 700 રૂપિયાના પ્લાન સાથે આ ઓફર પણ મળશે.\nજો હજી નોંધાયેલ નથી, તો શું હવે રજિસ્ટર કરનારાઓને પ્રાધાન્ય મળશે- એવું કહેવામાં આવી રહ્યું છે કે Jio GigaFiber માટે અત્યાર સુધીમાં 1 કરોડથી વધુ બીટા વપરાશકર્તાઓ નોંધાયા છે. આવી સ્થિતિમાં, સવાલ એ છે કે5સપ્ટેમ્બરથી કોમર્શિયલ લોંચ થયા પછી નોંધણી કરાવનારાઓને પ્રાધાન્યતા મળશે કે પછી તેમને લાંબી રાહ જોવી પડશે.\nગીગાફાઇબરની ઉપલબ્ધતા તેમના વિસ્તારમાં છે કે નહીં તે વપરાશકર્તાને કેવી રીતે ખબર પડશે – આજે કરેલી ઘોષણામાં, વપરાશકર્તા તેના ક્ષેત્રમાં ગીગા ફાઇબર ઉપલબ્ધ છે કે નહીં તે કેવી રીતે શોધી શકશે તે પણ જાણી શકાયું નથી. તેઓ કેવી રીતે જાણશે કે જિઓની આ સેવા તેમના વિસ્તારમાં ઉપલબ્ધ છે કે નહીં? જિઓ ગીગાફાઇબરની સુવિધા કેવી રીતે મેળવવી, તમે જિઓ ગીગાફાઇબર માટે રિલાયન્સ જિઓના રિટેલર અથવા જિઓની વેબસાઇટ https://gigafiber.jio.com/rregistration આઉટલેટમાંથી અરજી કરી શકો છો.\nસાવધાન! ક્યાંક તમારો પાર્ટનર તમારી સાથે માઈક્રો-ચીટિંગ તો નથી કરી રહ્યોં\nJio Gigafiber માટે ઑનલાઇન રજીસ્ટ્રેશન કેવી રીતે કરવું તેની મૂંઝવણ છે? આ4સરળ સ્ટેપ્સમાં સમજો


‘દેશી ગર્લ’ પ્રિયંકા ચોપરાની રેસ્ટોરન્ટનું ભોજન સોના જેટલું મોંઘુ છે, મેનુ કાર્ડ જોઈને તમારી અંખો પોળી થઈ જશે… – લીલુડી ધરતી\n‘દેશી ગર્લ’ પ્રિયંકા ચોપરાની રેસ્ટોરન્ટનું ભોજન સોના જેટલું મોંઘુ છે, મેનુ કાર્ડ જોઈને તમારી અંખો પોળી થઈ જશે…\nAugust 10, 2021 liludidharati\t0 Comments\nઅભિનેત્રી પ્રિયંકા ચોપરાએ બોલીવુડની સાથે હોલીવુડમાં પણ પોતાનું નામ કમાવ્યુ છે. આખી દુનિયા હવે પ્રિયંકાને ઓળખે છે. તેની અભિનય સાથે, તેણે ઘણા વ્યવસાય પણ શરૂ કર્યા છે, જેના કારણે તેનું નામ હવે ભારતની બહાર પણ જાણીતું છે. અમે અમેરિકાની વાત કરી રહ્યા છીએ જ્યાં પ્રિયંકાએ પોતાનું સારું નામ બનાવ્યું છે. પહેલા પ્રિયંકા તેના અભિનય માટે જાણીતી હતી પરંતુ હવે તે નિક જોનાસની પત્ની તરીકે પણ ઓળખાય છે.\nજો આપણે પ્રિયંકાના બિઝનેસની વાત કરીએ તો તેણે તાજેતરમાં ન્યૂયોર્કમાં એક ભારતીય રેસ્ટોરન્ટ ખોલી છે. પ્રિયંકાએ પોતાની રેસ્ટોરન્ટનું નામ સોના રાખ્યું છે. પ્રિયંકાની આ નવી રેસ્ટોરન્ટની ચર્ચા સમગ્ર ન્યૂયોર્કમાં છે. તાજેતરમાં જ પ્રિયંકાના પતિ અને ગાયક નિક જોનાસ પોતે આ રેસ્ટોરન્ટમાં ભોજન લેવા આવ્યા હતા. આવી સ્થિતિમાં સોશિયલ મીડિયા પર નિકની ઘણી તસવીરો સામે આવી હતી.\nવિદેશમાં રહેતી વખતે પણ પ્રિયંકા પોતાનો ભારત દેશ ભૂલી નથી, કદાચ આ જ કારણ છે કે પ્રિયંકાની આ રેસ્ટોરન્ટ સંપૂર્ણપણે સ્વદેશી છે. જેમાં ભારતીયોનું મનપસંદ ભોજન પીરસવામાં આવે છે. તેના મેનુમાં ગોલગપ્પા, વડા પાવ, સમોસા, કુલચા બધા છે. જો તમે ભારતથી ત્યાં ગયા છો, તો તમે ત્યાં તમારા ઘરનું ભોજન જરાય ચૂકશો નહીં. તમે આ રેસ્ટોરન્ટમાં તમારી બધી મનપસંદ વસ્તુઓ મેળવશો.\nઇંડામાંથી બનેલી ઘણી વાનગીઓ પણ સોનામાં રાખવામાં આવી છે. તેમાં મસાલા એગ, એગ અને ચીઝ ડોસા, મશરૂમ ભુર્જી અને દેશી એગ બેનેડિક્ટનો સમાવેશ થાય છે, જેના માટે તમારે 18 થી 22 ડોલર ચૂકવવા પડશે.\nપરંતુ જો તમે આ રેસ્ટોરન્ટમાં જઈને ખાવાનું ખાવા માંગતા હો, તો તે માટે તમારી પાસે ઘણા પૈસા હોવા જોઈએ. કારણ કે પ્રિયંકાના આ રેસ્ટોરન્ટમાં ભોજન ખૂબ મોંઘુ છે. વડા પાવ જે મુંબઈમાં માત્ર 20-30 રૂપિયામાં ઉપલબ્ધ છે, તે તમને સોનામાં $ 14 એટલે કે આશરે 1039 રૂપિયામાં મળશે. બીજી બાજુ, જો આપણે આ રેસ્ટોરન્ટના સમગ્ર મેનુ વિશે વાત કરીએ, તો તેનાથી પણ વધુ ચોંકાવનારા બિલ સામે આવશે. ખરેખર, આ રેસ્ટોરન્ટમાં 1039 રૂપિયામાં સમોસા પણ મળશે.\nમોટી પ્લેટની કિંમત 18 થી 28 ડોલર રાખવામાં આવી છે. તેમાંથી, કર્ડમોમ કોકોનટ ક્રેપ્સ સૌથી સસ્તી છે અને કોન્ફિટ ડક હાશ અને પુરીની કિંમત સૌથી વધુ છે. અહીં ભારતીય મીઠાઈ નાળિયેર ખીર, કેરી પેશન શેરબેટ, પશ્ચિમ બંગાળ બક અને જામફળ મિમાસા રાખવામાં આવ્યા છે.\n← જુહી ચાવલાની દીકરી જુહી ચાવલા કરતા પણ છે ખૂબ સુરત જૂઓ તેમની લાઇફ સ્ટાઇલ તસવીરો…\nજ્યારે ભારતીય અભિનેત્રીઓએ વિદેશની ધરતી પર પેહરી સાડી તો જોતી રહી દુનિયા જૂઓ તેમની ખૂબ સુરત તસવીરો… →


Himali Deshani – વેબગુર્જરી\nTag: Himali Deshani\nહિમાલી દેશાણી શાળા-ગરણી પ્રાથમિક શાળા, અમરેલી એક ગામ હતું. એમાં નાનકડી નિશાળ હતી. નિશાળમાં નવ શિક્ષક હતા. તેમાં આઠ ધોરણ હતા. નિશાળમાં ઘણાં બધાં વૃક્ષો હતાં. તેમાં પાણીની સુવિધા હતી. નિશાળે જવાનું હોય એટલે આપણને મજા આવે પણ ભૂરાને જવાનું…


માટીના ગણેશજીની માંગ બાદ હવે સોપારીના વિનાયકની સ્થાપના કરાઇ\nદેશભરમાં ગણેશ ચતુર્થીની જન્મ દિવસની ઉજવણી કરાઇ રહી છે. ગણેશ ચતુર્થી એક અનોખો ભક્તિ ઉત્સવ છે.વિદનહર્તા ગણેશ ઉત્સવની હર્ષોલ્લાસથી ઉજવણી થઇ રહી છે. લોકમાન્ય ટીળકે શરૂ કરેલ સાર્વજનિક ગણેશ ઉત્સવ હવે ઘરે સુધી પહોંચી ગયો છે. પ્લાસ્ટર ઓફ પેરીસની ગણેશ મુર્તિના પગલે આજે લોકો માટીના ગણેશની સ્થાપના કરતા થયા છે. તેના કરતાં પણ વધારે હવે સોપારીના ગણેશની પણ સ્થાપના થવા માંડી છે.\nકહેવાય છેકે કણકણમાં ભગવાનો વાસ હોય છે. એમાં સોપારી ભગવાન ગણેશની અતિપ્રિય હોય છે.નવી સરકારી વસાહતમાં રહેતા પંડ્યા નીતાબહેન ગણેશની મુર્તિને સોપારીમાં પ્રસ્થાપીત કરી છે. સોપારી ગણેશનું પુજન અર્ચન કરી રહ્યા છે. તેઓ જણાવેછેકે માટીના ગણેશમાં પણ વિવધ રંગો હોય છે જેમાં કેમીકલ હોય છે. જે પર્યાવરણને નુંકશાન કારક છે. સોપારીના ગણેશ પર્યાવરણ માટે અનુંકુળ છે. ગણપતિનું ભાવભર્યુ પુજન અર્ચન કરી ભાવિકો ધન્યતા અનુભવી રહ્યા છે. આજે લોકોનું માનસ બદલાઇ રહ્યું છે.\nકુદરતી સ્ત્રોનું જતન લોકોની માનસિકતા થઇ રહી છે. પ્લાસ્ટર ઓફ પેરીસના ગણેશની મુર્તિના પગલે માટીને અને હવે લોકો સોપારીના ગણેશ કરી આસ્થા,ભક્તિ, અને પર્યાવરણનો અનોખો પ્રેમ જોવા મળી રહ્યો છે. ભક્તજનો દ્વારા દર વર્ષે પૂર્ણ શ્રદ્ધા અને ભક્તિભાવ પૂર્વક, ગણપતિની પૂજા અર્ચના થાય છે. જે ઘરમાં ગણપતિની પૂજા થતી હોય તે ઘરમાં ક્યારેય કોઈ મુસીબતો ટકી શકતી નથી.


t20 world cup 2021 Virat Kohli bowls against Australia\nOctober 20, 2021 | 11:00 pm IST\nટી-20 વર્લ્ડકપમાં ટીમ ઇન્ડિયાની પ્રથમ મેચ પાકિસ્તાન વિરૂદ્ધ છે, તે પહેલા ટીમે ઇંગ્લેન્ડ અને ઓસ્ટ્રેલિયા વિરૂદ્ધની વોર્મ-અપ મેચ રમી હતી. સુપર-12 રાઉન્ડ શરૂ થયા પહેલા ટીમ ઇન્ડિયાનું ટેંશન ઓછૂ નથી થઇ રહ્યું, તે છે હાર્દિક પંડ્યાનું બોલિંગ ન કરવું. બુધવારે રમાયેલ ઓસ્ટ્રેલિયા વિરૂદ્ધ વોર્મ-અપ મુકાબલામાં એવું થયું કે વિરાટ કોહલીને બોલિંગ માટે આવવું પડ્યું હતું.\nખરેખર ઓસ્ટ્રેલિયા વિરૂદ્ધ વોર્મ-અપ મુકાબલામાં ટીમ ઇન્ડિયાની કેપ્ટનશીપ રોહિત શર્મા કરી રહ્યો હતો, રોહિત શર્માએ ટૉસ સમયે કહ્યું કે, હાલમાં હાર્દિક પંડ્યાએ બોલિંગ કરવાનું શરૂ કર્યું નથી. તે સતત રિકવર થઇ રહ્યો છે, અમને આશા છે કે તે ખુબ જ જલ્દી બોલિંગ કરશે.\nકેપ્ટન રોહિત શર્માએ કહ્યું કે, અમારી પાસે સારી બોલિંગ અટેક છે, પરંતુ છઠ્ઠા બોલરનો ઓપ્શન પણ જરૂરી છે. આવામાં અમારા બેટિંગ ઓર્ડરમાં જે બોલિંગના ઓપ્શન છે, ઓસ્ટ્રેલિયા વિરૂદ્ધ અમે તેને અજમાવીશું.\nરોહિત શર્માના ટૉસ સમયે આપેલા આ નિવેદનના થોડા સમય બાદ વિરાટ કોહલીની મેદાનમાં વાપસી થઇ હતી. આધિકારિક રીતે તે આ મેચમાં આરામ કરી રહ્યો હતો. પરંતુ મેદાનમાં આવતા જ કોહલીએ મોર્ચો સંભાળી લીધો હતો. વિરાટ કોહલીએ બે ઓવરમાં 12 રન આપ્યા હતા.\nનોંધનિય છે કે, હાર્દિક પંડ્યાએ થોડા સમય પહેલા જ ઇજા બાજ ગેમમાં વાપસી કરી છે. આઇપીએલમાં હાર્દિક પંડ્યા બોલિંગ કરી રહ્યો નહોતો. આવામાં સતત સવાલો ઉદ્ભવી રહ્યા હતા કે જો હાર્દિંક બોલિંગ નથી કરતો તો પ્લેઇંગ-11માં તેનું સ્થાન બનવું ખુબ જ મુશ્કેલ બની શકે છે. આવામાં હવે જોવાનું રહેશે કે પાકિસ્તાન વિરૂદ્ધ મહામુકાબલામાં ટીમ ઇન્ડિયા પોતાની કઇ પ્લેઇંગ-11 સાથે ઉતરે છે.\nવિશ્વની સૌથી રોમાંચક ટેસ્ટ સિરીઝનો ખિતાબ ટીમ ઈન્ડિયાના નામે


Ex પત્ની અને દીકરાની હાજરીમાં 10 વર્ષ નાની સુંદરી સાથે પરણ્યો આ હિરો - mojilomanas.in\nAugust 31, 2021 AdminLeaveaComment on Ex પત્ની અને દીકરાની હાજરીમાં 10 વર્ષ નાની સુંદરી સાથે પરણ્યો આ હિરો\nએવેન્જર્સનાં સ્ટાર ક્રિસ પ્રેટે શનિવારે કૈથરીન શ્વાર્જનેગર સાથે લગ્ન કર્યાં. આ વર્ષે જાન્યુઆરીનાં બંન્નેની સગાઈની વાતો આવી હતી. ત્યારે બંન્નેએ શનિવારે પરિવાર અને સગા સંબંધીઓની હાજરીમાં લગ્ન કર્યા હતા. આ હોટ કપલનાં લગ્નની તસવીરો સોશિયલ મીડિયામાં વાયરલ થઈ રહી છે. મીડિયા રિપોર્ટ પ્રમાણે ક્રિસનાં કૈથરીન શ્વાર્જનેગરમાં સાથે આ બીજા લગ્ન હતા.\nઉલ્લેખનીય છે કે કૈથરીન એ કૈલિફોર્નીયાનાં પુર્વ ગવર્નરની દીકરી છે. તમને જણાવી દઈએ કે ક્રિસ પ્રેટ અને કૈથરીન શ્વાર્જનેગરની ઉમરમાં 10 વર્ષનો ફર્ક છે. ક્રિસ 39 વર્ષનો અને કૈથરીન શ્વાર્જનેગર 29 વર્ષની છે. એક રિપોર્ટ પ્રમાણે આ લગ્ન કેલિફોર્નિયામાં થયા હતા. લગ્નમાં કૈથરીન શ્વાર્જનેગરનાં માતા-પિતા હાજર હતા. તેમજ લગ્નનું વેન્યુ પણ ખુબ સુંદર હતું.\nક્રિસનાં આ બીજા લગ્ન હતા. 2009માં ક્રિસે હિરોઈન એના ફેરિસ સાથે લગ્ન કર્યાં હતા. બંન્નેને6વર્ષનો દિકરો પણ હતો. 2018માં બંન્નેએ તલાક લઈ લીધા અને અત્યારે સારી સંબંધોમાં છે. મળતી માહિતી પ્રમાણે આ લગ્નમાં ક્રિસની પહેલી પત્ની એના પણ સામેલ હતી. એ સિવાય6વર્ષનો દિકરો જૈક પણ પધાર્યો હતો.\nએક સાંસ્કૃતિક કાર્યક્રમમાં 500પુરૂષોએ મહિલા નૃત્યાંગનાઓને નિઃવસ્ત્ર કરવા કર્યો પ્રયાસ\nઆ છે મહાભારતમાં અભિમન્યુની ભૂમિકા નિભાવવા વાળા અભિનેતા, અમિતાભ બચ્ચનથી છે ખાસ કનેક્શન….\n‘સાડી ઉતારી દે અને ડ્રિંક કર’, ભર પાર્ટીમાં અભિનેત્રીએ પ્રોડ્યુસરને ઝીંકી દીધો હતો લાફો


ઓપરેશન 'કેટ્સ: આઝાદી પછીનું સેનાનું સૌથી મોટું અને સફળ ઓપરેશન, જેની કહાની જાણીને જવાનો પર ગર્વ થશે\nઓપરેશન ‘કેટ્સ: આઝાદી પછીનું સેનાનું સૌથી મોટું અને સફળ ઓપરેશન, જેની કહાની જાણીને જવાનો પર ગર્વ થશે\nતમે ઈઝરાયેલ, અમેરિકા, ઈંગ્લેન્ડ આર્મીના અનેક ઓપરેશનો વિશે સાંભળ્યું છે અને તેના પર બનેલી અનેક ફિલ્મોને જોઈ છે અને ફિલ્મ જોઈ અથવા પુસ્તકો વાંચી તે આર્મી પર ગર્વ થતો હશે, પરંતુ આપણી ઈન્ડિય આર્મી પણ કંઈ પાછળ નથી.\nઆપણી સેનાએ એવા અનેક ઓપરેશનોને અંજામ આપ્યો છે કે, જેનાથી આપણી છાતી ગજ ગજ ફુલી જાય, પરંતુ આપણી કમનસીબી કે તેનો પુસ્તકો કે પછી ફિલ્મોમાં રૂપાંતર થયું નથી. તો સૌથી પહેલા વાત કરીએ આપણી સેનાના એક એવા ઓપરેશનની જે દુનિયામાં સૌથી ખતરનાક ઓપરેશન કહેવાય છે.\nભારતીય સૈનાની શૌર્ય ગાથા વિશે તો વિશ્વના દરેક દેશ જાણે છે, પરંતુ ભારતની બહાદૂર સેનાએ અનેક એવા મોર્ચે લડાઈ લડી છે જેનાથી તેની શક્તિ સમગ્ર દુનિયામાં વધી છે. તેમાં શ્રીલંકા હોય કે નેપાળ, અફઘાનિસ્તાન હોય કે મ્યાનમાર, ભૂતાન હોય કે સુદોર હિંદ મહાસાગરના દેશ. ભારતીય સેનાએ પોતાની શક્તિનું પ્રદર્શન અનેકવાર કર્યું છે.\nભારતીય સેના દુનિયાની બીજા નંબરની સૌથી મોટી અને ચોથા નંબરની સૌથી શક્તિશાળી સેના છે. ભારતી સેનાએ દર વખતે યુદ્ધમાં પાકિસ્તાનને ધૂળ ચટાવી છે અને આપણી સેનાએ પંજાબ, કશ્મીરથી લઈ આસામ, નોર્થ ઈસ્ટના રાજ્યોમાં પોતાના અનેક સફળ ઓપરેશન કર્યા છે.\nજો ભારત ચીનના યુદ્ધની કળવી યાદોને કાઢી નાંખીએ તો અત્યાર સુધી એવું કોઈ સૈન્ય અભિયાન નથી જેમાં ભારતની સેનાએ દુશ્મનોના દાંત ખાટા ન કર્યા હોય. તમે વર્ષ 1965ના ભારત-પાકિસ્તાન યુદ્ધને લઈ તો સાંભળ્યું હશે.\nવર્ષ 1965માં આપણે લાહોર સુધી તિરંગો લહેરાવ્યો હતો. જેની યાદો આજે પણ તમારા દિલમાં હશે. આપણે 1971 અને કારગીલના યુદ્ધમાં પાકિસ્તાનને ધૂળ ચટાડી છે. તો ભારતીય સેનાએ નેપાળમાં રાહત અને બચાવના કાર્યોમાં મોટા ઓપરેશન કર્યા છે. શ્રીલંકાથી લઈ મ્યાનમાર, અફઘાનિસ્તાનમાં શક્તિ બતાવી છે, પરંતુ આજે અમે આપને બતાવીશું ભારતીય સેનાના એક એવા ઓપરેશનની કહાની. જેને જાણી આપને આપણી સેના પર ગર્વ થશે.\nઆ એક એવું સૈન્ય અભિયાન હતું જેને ઓપરેશન કેટ્સના નામથી ઓળખવામાં આવે છે. જેમાં ભારતે હિંદ મહાસાગરના સામેના છેડે આવેલા માલદિવમાં સૈન્ય કાર્યવાહી કરી હતી. વર્ષ 1988માં માલદીવમાં ગયૂમ સરકારને હટાવવા માટે માલદીવના સમુદ્રી ડાકુઓ અને શ્રીલંકાના તમિલ ઉગ્રવાદી સંગઠને ત્યાની સરકારની સામે યુદ્ધ શરૂ કરી દીધુ્ં હતું.\nઉગ્રવાદીઓએ મુખ્ય સરકારી ઈમારતો પર કબજો કરી લીધો હતો કારણ કે, ત્યાંની સેના તે ઉગ્રવાદી સામે લડવામાં અસક્ષમ હતી. એરપોર્ટ, ટેલિવિઝન, અને રેડિયો સ્ટેશન જેવા મહત્વપૂર્ણ સ્થાનો પર ઉગ્રવાદીઓનો કબજો હતો. માલદીવ સરકારની મહત્વપૂર્ણ જગ્યાઓ પર ઉગ્રવાદીઓના કબજા બાદ જ્યારે માલદીવના રાષ્ટ્રપતિ મોમુન અબ્દુલ ગયૂબને એ લાગવા લાગ્યું કે, ઉગ્રવાદીઓને રોકી શકવા હવે શક્ય નથી. ત્યારે તેમણે ભારતના તત્કાલીન પ્રધાનમંત્રી રાજીવ ગાંધી પાસે મદદ માગી અને રાજીવ ગાંધીએ કોઈ પણ વિચાર કર્યા વીના સોળસો પેરા ટુપર્સને માલદીવની રક્ષા માટે મોકલી દીધા ભારતીય સેનાની આ બટાલિયનને લઈ LI-76 વિમાને આગ્રાથી ઉડાન ભરી અને માલદીવ પહોંચી ગયું.\nભારતીય સેના માલદીવ પહોંચતા જ શરૂ થયું એક મોટું ઓપરેશન. આ ઓપરેશને માલદીવમાં રહેલા ઉગ્રવાદીઓના છક્કા છોડાવી દીધા. ભારતીય સેનાએ ઓપરેશન કેટ્સ દ્વારા ઉગ્રવાદીઓને ઠાર કરવાનું શરૂ કરી દીધું. ભારતીય સેનાએ એરપોર્ટ પર ઉતરતા જ અનેક ઉગ્રવાદીઓને ઢાળી દીધા. ભારતીય સેનાના કમાન્ડોએ પોતાના પરાક્રમ અને સાહસથી મોટા ભાગની સરકારી ઈમારતો પર કબજો કરી લીધો. સેનાએ પોતાના આ ઓપરેશનમાં ઉગ્રવાદીઓને વીણી વીણીને માર્યા અને અનેક ઉગ્રવાદીઓને બંધી બનાવી લીધા.\nઆ તરફ ભારતીય સેનાએ પોતાના બન્ને યુદ્ધ જહાજ INS ગોદાવરી અને INS બેતવાને માલદીવ સુધી મોકલી દીધા. આ બન્ને જંગી જહાંજોએ ઉગ્રવાદીઓના સમુદ્રી જહાજોને સંપૂર્ણ રીતે તબાહ કરી નાંખ્યા અનેક કલાકો સુધી ચાલેલા આ ઓપરેશનમાં ભારતીય સેનાએ તમામ ઉગ્રવાદીઓને યમલોક પહોંચાડી દીધા અને થોડા ઘણા બચેલા ઉગ્રવાદીઓને બંધી બનાવી ગયૂમ સરકારને તુટી પડતી બચાલી લીધી.\nઆપણી સેનાએ કરેલા આ શૌર્ય પરાક્રમની સમગ્ર વિશ્વમાં ચર્ચા થઈ હતી. ત્યારે ભારતીય સેનાની શક્તિને સમગ્ર દુનિયાએ જાણી હતી અને ભારતની સૈન્ય કાર્યવાહીથી પાડોશી દેશ પાકિસ્તાનના હોશ ઉડી ગયા હતા, પરંતુ આપણી સેનાના પરાક્રમ અને શૌર્ય ગાથા વિશે દેશવાસીઓ ઓછુ જાણે છે અને અન્ય દેશની શક્તિ વિશે આપણી વધારે જાણીએ છીએ. તેનું કારણ છે માધ્યમોનો અભાવ. આપણી સેના પર ફિલ્મો ઘણી જ ઓછી બની છે. જ્યારે વિદેશી સેના પર અનેક ફિલ્મો બની છે. જેના કારણે લોકો વધારે જાણી શક્યા છે.


30 મે, 2021નું રાશિફળ : જાણો કેવો રહેશે તમારો આજનો દિવસ\nઅનયોની ટીકા કરવામાં તમારો સમય વેડફશો નહીં, કેમ કે તેની અસર તમારા સ્વાસ્થ્ય પર પડી શકે છે. સટ્ટાકીય પ્રવૃત્તિઓ નફો લાવશે. તમારી સંતતિ માટે કશુંક ખાસ આયોજન કરો. એ વાતની તકેદારી રાખો કે તમારી યોજના વાસ્તવવાદી હોય જેથી તમે તેને હાંસલ-સાધ્ય કરી શકો. તમારી ભાવિ પેઢી તમને હંમેશાં આ ભેટ માટે યાદ રાખશે. તમારા પ્રિયપાત્રથી દૂર રહેવું ખૂબ જ મુશ્કેલ બની રહેશે. આ રાશિ ના જાતકો આજે લોકો ને મળવા કરતા એકાંત માં રહેવું વધારે પસંદ કરશે। આજે તમે ખાલી સમય માં ઘર માં સાફ સફાઈ કરી શકો છો। કરિયાણાની ખરીદીને લઈને તમે તમારા જીવનસાથી પર આજે નારાજ થશો. તમે તમારા વ્યક્તિત્વ ને નિખારવા માટે થોડો સમય પસાર કરી શકો છો, કારણ કે સ્વ-નિર્માણ માં આકર્ષક વ્યક્તિત્વ નો મહત્વપૂર્ણ ફાળો છે.\nબાળકો તમારી સાંજને આહલાદક બનાવી દેશે. દોડધામભર્યા અને નીરસ દિવસની અલવિદા કહેવા એક સારા ડીનરનું આયોજન કરો. તેમનો સાથ તેમારા શરીરમાં નવું જોમ ભરી દેશે. તમારી જાતને મોટા ગ્રુપ સાથે સાંકળવાની પ્રવૃત્તિ ખૂબ જ મનોરંજક સાબિત થશે- પણ તમારો ખર્ચ ખાસ્સો વધી જશે. તમારા માતા-પિતાનું સ્વાસ્થ્ય વધુ ધ્યાન તથા દરકાર માગશે. સાંજ માટે કશું ખાસ આયોજન કરો અને તેને થઈ શકે એટલું રૉમેન્ટિક બનાવવાનો પ્રયાસ કરો. આજે તમે એક નવી પુસ્તક ખરીદી ને અને ઓરડા માં સ્વયં ને બંધ કરી ને આખો દિવસ પસાર કરી શકો છો. તમારા જીવનસાથી આજે કેટલીક મસ્તી અને ધમાલ દ્વારા તમને તમારી કિશોરાવસ્થાની યાદ દેવડાવશે. આજે તમે કોઈ મિત્ર ને કારણે કોઈ મોટી મુશ્કેલી માં ફસાઈ જવા નું ટાળી શકો છો.\nઆનંદથી ભરેલો સારો દિવસ. આજે તમે મૂડી આસાનીથી ઊભી કરી લેશો-લેણાં નીકળતાં નાણાંની ઉઘરાણી કરો-અથવા નવા પ્રૉજેક્ટ્સ પર કામ કરવા માટે ધીરાણ માગો. આજે તમારે અન્યોની જરૂરિયાતો પર ધ્યાન આપવાની જરૂર પડશે પણ બાળકો સાથે થોડા વધુ ઉદાર થવું તમને મુશ્કેલી તરફ લઈ જશે. ભૂતકાળની ખુશખુશાલ યાદો તમને વ્યસ્ત રાખશે. બાકી રહી ગયેલા કાર્યોને જલ્દીથી ઉકેલવા રહ્યા અને તમ જાણો છો કે તમારે ક્યાંકથી તો શરૂઆત કરવી જ પડશે-આથી હકારાત્મક રીતે વિચારો તથા આજથી જ પ્રયાસો કરવાના શરૂ કરી દો. તમારા જીવનસાથી સાથે રોમાન્સ માટે આજનો દિવસ સારો છે. આજે તમારી ખોટી આદતો તમને ભારે પડી શકે છે. આજે થોડી સાવધાની રાખો.\nમાનસિક તાણ છતાં સ્વાસ્થ્ય સારૂં રહેશે. એક નવો આર્થિક સોદો પાર પડશે અને નાણાંનો નવો ધોધ વહેતો થશે. તમે ધાર્મિક સ્થળ અથવા કોઈક સબંધીની મુલાકાત લો એવી શક્યતા જોવાય છે. તમારા પ્રિયપાત્રથી દૂર રહેવું ખૂબ જ મુશ્કેલ બની રહેશે. આધ્યાત્મિક ગુરૂ અથવા કોઈક વડીલ તમને માર્ગદર્શન પૂરું પાડશે. અણધાર્યા મહેમાનના આગમનથી તમારી યોજનાઓ પર પાણી ફરી વળી શકે છે, પણ તેનાથી તમારો દિવસ સુધરી જશે. આજે તણાવ મુક્ત રહેવા નો પ્રયત્ન કરો, તેથી આરામ કરવા નો આગ્રહ રાખો.\nતમારી નફરતને મારવા માટે સૌહાર્દપૂર્ણ સ્વભાવ કેળવો કેમ કે તે પ્રેમ કરતાં વધુ બળવાન છે અને તેની તમારા શરીર પર વ્યાપક અસર થાય છે. યાદ રાખો બૂરાઈનો વહેલો મોડો અંત થાય જ છે. આર્થિક સંકળામણથી બચવા માટે તમારા બજેટને વળગી રહો. નિકટના સંબંધી અથવા મિત્ર તરફથી સારા સમાચારથી દિવસ શરૂ થશે. આજે કોઈક તમારા વખાણ કરશે. ઘર ની બહાર જઇ ને, આજે તમારે ખુલ્લી હવા માં ફરવું ગમશે. આજે તમારું મન શાંત રહેશે, જે તમને દિવસભર ફાયદો કરાવશે. પરણેલા હોવાને કારણે તમે આજે નસીબદાર હોવાનું અનુભવશો. જો તમારો અવાજ મધુર છે તો ગીત ગાવા થી તમે આજે તમારા પ્રેમી ને ખુશ કરી શકો છો.\nદિવસ ની શરૂઆત તમે યોગ અને ધ્યાન થી કરી શકો છો। આવું કરવું તમારા માટે ફાયદાકારક રહેશે અને તમારી અંદર ઉર્જા કાયમ રહેશે। નાણાં તમારા હાથમાંથી આસાનીથી સરી જવા છતાં-તમારા શુકનવંતા ગ્રહો નાણાં પ્રવાહ જાળવી રાખશે. બાળકો તેમની સિદ્ધિ દ્વ્રારા તમને ગર્વની અનુભૂતિ કરાવશે. પ્રિયપાત્ર સાથે કૅન્ડલ લાઈટમાં ભોજન શૅર કરશો. આ દિવસ શ્રેષ્ઠ દિવસો માં નો એક હોઈ શકે છે. આજે, દિવસ માં તમે ભવિષ્ય માટે ઘણી સારી યોજનાઓ બનાવી શકો છો, પરંતુ સાંજે, કોઈ દૂર ના સંબંધી ના ઘરે આવવા ના કારણે, તમારી બધી યોજનાઓ અટકાઈ શકે છે. આજનો દિવસ તમને તમારા સાથીની રોમેન્ટિક બાજુની અંતિમ હદ દેખાડશે. પરિવાર સાથે કોઈ નજીક ના સંબંધી ની મુલાકાત શક્ય છે અને આ માટે દિવસ સારો છે. જો કે, કોઈપણ જૂની ખરાબ ઘટના નો ઉલ્લેખ કરવા નું ટાળો, નહીં તો વાતાવરણ માં તણાવ સર્જી શકાય છે.\nતમારા ઉચ્ચ આત્મવિશ્વાસને આજે સારા ઉપયોગમાં લેવાનો પ્રયાસ કરો. દોડધામભર્યો દિવસ હોવા છતાં તમે તમારી શક્તિ પાછી મેળવી શકશો. આર્થિક મુશ્કેલીઓનો અંત આવતો હોય એવું જણાય છે, કેમ કે તમારા માતા-પિતા તમને સહકાર આપશે. પત્નીના કામોમાં હસ્તક્ષેપ તેને ક્રોધાવેશમાં લાવી શકે છે. સામસામે ગુસ્સો કરવાથી દૂર રહેવા માટે તેની પરવાનગી લો. તમે આસાનીથી સમસ્યાઓ ઉકેલી શકશો. આજે મિત્રતામાં ભંગ પડવાની પૂરેપૂરી શક્યતા હોવાથી ચોકસાઈ રાખો. પ્રવાસ કરવાના હો તો એ વાતની ખારતરી કરી લે જો કે તમામ મહત્વના દસ્તાવેજો તમારી સાથે છે. તમારા જીવનસાથી આજે તમના મિત્રો સાથે વધુ પડતા વ્યસ્ત થવાની શક્યચતા છે, જે તમને વ્યથિત કરી શકે છે. જ્યારે તમારી પાસે વધુ મફત સમય હોય, ત્યારે નકારાત્મક વિચારો તમને વધુ પરેશાન કરે છે. તેથી સકારાત્મક પુસ્તકો વાંચો, મનોરંજક મૂવી જુઓ અથવા મિત્રો સાથે સમય પસાર કરો.\nતમને નિર્ભેળ આનંદ તથા મોજમજા મળશે-કેમ કે તમે તમારા જીવનને સંપૂર્ણપણે માણવાનો નિશ્ચય કર્યો છે. તમે જો લાંબા-ગાળા માટે રોકાણ કરશો તો તમને નોંધપાત્ર લાભ મળશે. તમારા ઉદાર વર્તનનો લાભ તમારા મિત્રોને ન લેવા દો. પવિત્ર અને નિર્ભેળ પ્રેમને અનુભવો. જ્યારે તમને લાગે કે તમારી પાસે તમારા પરિવારના સભ્યો અથવા તમારા મિત્રો માટે સમય નથી, તો તમે પરેશાન થશો. આજે પણ તમારી માનસિક સ્થિતિ સમાન રહી શકે છે. આજનો દિવસ તમારા લગ્નજીવનના સુંદર દિવસોમાંનો એક બની શકે છે. આજે કોઈ ઝાડ ની છાયા માં બેસી ને તમને રાહત મળશે. આજે તમે જીવન ને ખૂબ નજીક થી જાણશો.\nધૂમ્રપાન છોડો કેમ કે એનાથી તમે શારીરિક રીતે સ્વસ્થ રહેશો. આજે મિત્રો સાથે પાર્ટી માં તમે કહું પૈસા લૂંટાવી શકો છો છતાંય તમારો આર્થિક પક્ષ મજબૂત રહેશે। પરિવારના સભ્યોની લાગણીને દુભાવવી ન હોય તો તમારા ગુસ્સા પર કાબૂ રાખજો. એ સાથે જ યાદ રાખો કે ગુસ્સો એ ટૂંકા ગાળાનું ગાંડપણ છે , જે તમને કેટલીક ગંભીર ભૂલો કરવાની ફરજ પાડી શકે છે. આજે તમે તમારા જીવન ની મુશ્કેલીઓ તમારા જીવનસાથી સાથે વહેંચવા માંગો છો, પરંતુ તેઓ તમને તેમની સમસ્યાઓ વિશે કહેશે અને તમને વધુ પરેશાન કરી દેશે. આજે કોઈ ને જાણ કર્યા વિના, તમારા ઘર માં કોઈ દૂર ના સંબંધી ની એન્ટ્રી થઈ શકે છે, જે તમારો સમય બગાડી શકે છે. લગ્નજીવન તમને થોડુંક કંટાળાજનક લાગશે. કશુંક ઉત્સાહજનક સોધી કાઢો. આજે કોઈ ફિલ્મ અથવા નાટક જોવું તમને પર્વતો માં જવા નું મન કરી શકે છે.\nતમારા નકારાત્મક વિચારો માનસિક બીમારીનું સ્વરૂપ લઈ લે તે પૂર્વે જ તમારે તેમનો નાશ કરવો જોઈએ. તમને સંપૂર્ણ માનસિક સંતોષ આપે એવી કોઈક પ્રવૃત્તિ સાથે સંકળાઈને તમે તેમનાથી મુક્તિ પામી શકો છો. કમિશન,ડિવિડન્ડ અથવા રૉયલ્ટીઝમાંથી તમે લાભ મેળવશો. બાળકો સાથે તમારો કઠોર વ્યવહાર તેમને નારાજ કરશે.તમારે તમારી જાત પર કાબૂ રાખવાની તથા યાદ રાખવાની જરૂર છે કે આ બાબત તમારી વચ્ચે અંતરાયો જ ઊભા કરશે. જો તમે ભાર ક્યાંક ફરવા જાયી રહ્યા હો તો વસ્ત્રો સમજી વિચારી ને પહેરો। જો તમે આવું નહિ કરો તો શક્ય છે કે તમારો પ્રેમી તમારા થી ગુસ્સે થયી જાય. એવી બાબતો નું પુનરાવર્તન કરવું કે જેને હવે તમારા જીવન માં કોઈ મહત્વ નથી. આ કરી ને તમે તમારો સમય બગાડશો અને બીજું કંઇ નહીં. તમારા અને તમારા જીવનસાથી વચ્ચે કોઈ બહારની વ્યક્તિ મતભેદ સર્જવાનો પ્રયાસ કરશે, પણ તમે બંને આ પ્રયાસને સંભાળી લેશો. એવા કોઈક નો ફોન આવી શકે છે જેની સાથે તમે લાંબા સમય થી વાત કરવા માંગતા હતા. ઘણી જૂની યાદો તાજી થઈ જશે અને તમે સમય માં પાછા જશો.\nતમારૂં મોહિત કરનારૂં વર્તન ધ્યાન આકર્ષિત કરશે. કોઈ ની મદદ લીધા વગર પણ તમે ધન કમાવી શકો છો તમને માત્ર પોતાની જાત પર વિશ્વાસ કરવો પડશે। ઘરના મોરચે તમારૂં જીવન શાંત અને ગમે તેવું રહેશે. પ્રિયપાત્રની નફરત છતાં તમારે તમારો પ્રેમ દેખાડવો જોઈએ. તમારી ચીજો પ્રત્યે બેદરકાર રહેશો તો તે ખોવાઈ શકે છે અથવા ચોરી થઈ શકે છે. તમારા જીવનસાથીના સગાં-સંબંધીઓ આજે તમારા વૈવાહિક જીવનમાં ખલેલ સર્જી શકે છે. આજે તમારો આત્મવિશ્વાસ નબળો રહી શકે છે. આનું કારણ તમારી નબળી દિનચર્યા છે.\nકોઈ હાઈ-પ્રૉફાઈલ વ્યક્તિને મળી ને નર્વસ થઈ તમારો આત્મવિશ્વાસ ખોઈ ન બેસતા.જેમ ધંધા માટે મૂડી જરૂરી છે તેમ સારા સ્વાસ્થ્ય માટે આત્મવિશ્વાસ આવશ્યક છે. લાંબા ગાળાથી આવવાના બાકી નાણાં અથવા કોઈને ઉછીની આપેલી રકમ પરત આખરે પરત મળશે. ઘર ના કોઈપણ સભ્ય ના વર્તન ને કારણે તમે પરેશાન થઈ શકો છો. તમારે તેમની સાથે વાત કરવા ની જરૂર છે. અણધાર્યો રૉમેન્ટિક ઝુકાવ. આજ નો દિવસ તમે ખૂબ વ્યસ્ત રહેશો પરંતુ સાંજે તમારી મનપસંદ વસ્તુઓ કરવા માટે પૂરતો સમય મળશે. તમને અને તમારા જીવનસાથીને આજે અદભુત સમાચાર મળવાની શક્યતા છે. તમારું મનપસંદ સંગીત સાંભળવું એ તમને ચાના કપ કરતા વધારે તાજું અનુભવી શકે છે.


fish as man of the match: કાશ્મીરની ક્રિકેટ ટૂર્નામેન્ટમાં 'મેન ઑફ ધ મેચ'ને આપવામાં આવી અઢી કિલોની માછલી - in kashmir they gave man of the matcha2.5 kilo fish of the match award | I am Gujarat\nin kashmir they gave man of the matcha2.5 kilo fish of the match award\nકાશ્મીરની ક્રિકેટ ટૂર્નામેન્ટમાં 'મેન ઑફ ધ મેચ'ને આપવામાં આવી અઢી કિલોની માછલી\nI am Gujarat | Updated: 24 Sep 2020, 04:35:00 PM\nક્રિકેટમાં મેન ઑફ ધ મેચ બનનારા ખેલાડીને ટ્રૉફી, ચેક જેવી વસ્તુઓ આપવામાં આવે છે પણ આ મેચ મેન ઑફ ધ મેચની 'ટ્રોફી' તરીકે પ્લેયરને માછલી પકડાવામાં આવી\nક્રિકેટમાં જે ખેલાડી શાનદાર પ્રદર્શન કરે છે તેને મેન ઑફ ધ મેચ જાહેર કરવામાં આવે છે અને પછી તેને કોઈ એવોર્ડ આપવામાં આવે છે, મતલબ કે કોઈ ટ્રોફી કે મોમેન્ટો આપવામાં આવે છે અને સન્માનિત કરવામાં આવી છે. પણ કાશ્મીરના ટેકીપોરા કુપવાડામાં એક ક્રિકેટ લીગ ટૂર્નામેન્ટ દરમિયાન જે થયું તે સાચેમાં દંગ કરનારું હતું. જે ખેલાડી 'મેન ઑફ ધ મેચ' પસંદ કરાયો તેને ટ્રૉફી સ્વરૂપે આપવામાં આવી 2.5 કિલોની માછલી...\nવાયરલ થઈ રહી છે તસવીર\nફિરદૌસ હસન નામના ટ્વીટર યૂઝરે આ ફોટો શેર કર્યો છે. તે લખે છે કે તાજેતરમાં જ ટેકીપોરા કુપવાડામાં ક્રિકેટ મેચ દરમિયાન મેન ઑફ ધ મેચને 2.5 કિલોની માછલી એવોર્ડ તરીકે આપવામાં આવી. સોશિયલ મીડયા પર આ પોસ્ટ ખૂબ વાયરલ થઈ રહી છે અને લોકો તેના પર જુદી-જુદી પ્રતિક્રિયા આપી રહ્યા છે. કેટલાકે તો વળી આ તસવીરના મીમ્સ પર બનાવ્યા છે.\nખેલાડીઓએ પોતે એકઠાં કર્યા રૂપિયા\nફિરદૌસે આગળ એમ પણ જણાવ્યું કે, આ ગ્રાઉન્ડ પહેલા ખૂબ જ ખરાબ પરિસ્થિતિમાં હતું અને ત્યાં રમી શકવું શક્ય નહોતું. ચારેબાજુ કાંટાળા વનસ્પતિ અને કચરો હતો. આ ખેલાડીઓએ ભેગા મળીને તેને રમવાલાયક બનાવ્યું છે. આના માટે તેમણે બીજા કોઈની પાસેથી મદદ પણ લીધી નથી અને તમામ ખર્ચો જાતે જ ભોગવ્યો છે. ઉલ્લેખનીય છે કે, છેલ્લા ઘણા સમયથી કાશ્મીરમાં વિપરિત પરિસ્થિતિઓને કારણે સ્પોર્ટ્સને અપેક્ષિત પ્રોત્સાહન નથી મળી રહ્યું. આવામાં આ યુવાનોની મહેનતને ઘણા લોકો બિરદાવી રહ્યા છે\nબંગાળ પ્લેયર તો બહુ ખુશ થશે\nએક ટ્વીટર યૂઝરે લખ્યું કે, જો કોઈ બંગાળી પ્લેયર હશે તો તે આજે સુપર ખુશ થશે.\nખેલાડીઓનું ઈમ્યુનિટિ વધારવા માટે\nએક અન્ય ટ્વીટર યૂઝરે લખ્યું કે, મેન ઑફ ધ મેચને કદાચ એટલા માટે ટ્રૉફીને બદલે માછલી આપવામાં આવી કે જેથી તે પોતાનો ઈમ્યુનિટી પાવર વધારી શકે.\nઆખી ટીમનો બંદોબસ્ત થઈ ગયો\nઅન્ય એક યૂઝરે મજાક લેતા લખ્યું કે, એવોર્ડમાં મળેલી માછલીથી આખી ટીમના જમવાનો મેળ થઈ જશે.\nઑર્ગેનિક મેન ઑફ ધ મેચ\n'ફિદા' નામના એક યૂઝરે આ 'ટ્રૉફી'ને ઑર્ગેનિક ટ્રૉફી ગણાવીને મજા લીધી. તો તમે કહો, તમને કેવી લાગી ટ્રોફી...\nપતિના મોત પછી શરું કર્યો અથાણાનો બિઝનેસ, આજે આસામથી લઈને બેંગલુરુ સુધી છે વેપાર આર્ટિકલ શો\nviral photo Jammu&Kashmir Funny Picture fish as man of the match cricket in kashmir\nWeb Title : in kashmir they gave man of the matcha2.5 kilo fish of the match award


DRDO Anti-Covid-Drug 2DG: દવાની કિંમત, ડોઝ અને તે કેવી રીતે કરે છે કામ, જાણો બધી મહત્વપૂર્ણ જાણકારીયો - DRDO Anti-Covid-Drug 2DG: Learn all the important information about drug cost, dosage and how it works.\nDRDO Anti-Covid-Drug 2DG: દવાની કિંમત, ડોઝ અને તે કેવી રીતે કરે છે કામ, જાણો બધી મહત્વપૂર્ણ જાણકારીયો\nDRDOની એન્ટી-Covid-દવા 2-DG હોસ્પિટલમાં દાખલ Covid-19 દર્દીઓની ઝડપી રિકવરીમાં મદદ કરે છે.\nના રોજ પ્રકાશિત Mon, 17, 2021 પર 17:17 | સ્ત્રોત : Moneycontrol.com\nરક્ષા મંત્રી રાજનાથ સિંહ (Rajnath Singh)એ કોરોનાવાયરસ (coronavirus)ના દર્દીઓ માટે DRDOની એન્ટિ Covid દવા 2DGની પ્રથમ બેચ લૉન્ચ કરી હતી. આ કાર્યક્રમમાં કેન્દ્રીય સ્વાસ્થ્ય મંત્રી ડો. હર્ષ વર્ધન અને AIIMSના ડાયરેક્ટર ડો. રનદીપ ગુલેરિયા પણ હાજર રહ્યા હતા. 2DG પહેલી એવી દવા છે, જેને એન્ટિ-Covid દવા કહ્યું છે.\nDCGIએ છેલ્લા સપ્તાહ આ દવાના ઇમરજન્સી ઉપયોગને મંજૂરી આપી હતી. આ મહામારી સામેની લડતમાં આ દવાને એક ગેમ-ચેન્જર તરીકે જોવામાં આવે છે, કારણ કે તે હોસ્પિટલમાં દાખલ દર્દીઓની ઝડપથી રિકવરીમાં મદદ કરે છે અને ઑક્સિજન સપોર્ટને પણ ઘટાડે છે.\nજાણો 2-DG વિશે બધું\nઉત્પાદક: આ દવા રક્ષા અનુસંધાન અને વિકાસ સંગઠન (DRDO)ની પ્રયોગશાળા ઇંસ્ટીટ્યૂટ ઑફ ન્યુક્લિયર મેડિસિન એન્ડ એલાયડ સાયન્સિસ (INMAS) દ્વારા વિકસાવવામાં આવી છે. હૈદરાબાદ સ્થિત ડૉ. રેડ્ડીની લેબોરેટરીઝ એક ભાગીદાર રહી છે અને જાહેર ઉપયોગ માટે દવાનું ઉત્પાદન કરી રહી છે.\nદવા કેવી રીતે કરે છે કામ?\nDRDO ચીફ જી. સતિષ રેડ્ડીએ કહ્યું કે આ દવા કોરોનાવાયરસથી સંક્રમિત શેલો પર સીધા કામ કરશે. શરીરની ઇમ્યૂન સિસ્ટમ કામ કરશે અને દર્દી ઝડપથી સ્વસ્થ થઈ જશે. તે એક ગ્લુકોઝ એનાલૉગ છે, જે ગ્લુકોઝ જેવું લાગે છે, પરંતુ નથી. શરીરમાં ઝડપથી વિકસતા વાયરસને ઉર્જા માટે ગ્લુકોઝની જરૂર હોય છે. આ પ્રકાર, વાયરસ આ ગ્લુકોઝ એનાલૉગ લેશે અને બેઅસર કરશે. દવા ત્યારે વાયરસ વધવાથી રોકશે.\nઑક્સિજન લેવલ ઘટવાથી કેવી રીતે સારવાર કરશે?\nઇન્સ્ટિટ્યૂટ ઑફ ન્યુક્લિયર મેડિસિન એન્ડ એલાયડ સાયન્સિસના ડાયરેક્ટર, ડો. અનિલ મિશ્રાએ ઑલ ઈન્ડિયા રેડિયોને આપેલા એક ઇન્ટરવ્યુમાં કહ્યું છે કે શરીરમાં વાયરસ ઝડપથી વધે છે, તેથી ઑક્સિજનની માંગ વધે છે. જો વાયરસ એકવાર વધવાનું બંધ થાય છે, તો ઑક્સિજનની માંગ વધી જતી રહી છે. જો વાયરસના એક વાર વધારથી રોકવામાં આવશે, તેથી ઑક્સિજનનો અભાવ આપમેળે સુધરે છે અને આ દવા વાયરસને વધતા અટકાવે છે.\nINMASના વૈજ્ઞાનિક ડો.સુધીર ચંદનાએ જણાવ્યું છે કે દવાની કિંમત ડૉ રેડ્ડીઝની તરફથી તક્કી કર્યું છે, જે વેક્સીનનું ઉત્પાદન કર્યું છે. તેમણે કહ્યું કે કિફાયતી ભાવને ધ્યાનમાં રાખીને, દવાની કિંમત નક્કી કરવામાં આવશે.\nસુધીર ચંદનાએ કહ્યું છે કે ગ્લુકોઝ પાવડરની જેમ આ દવા પાણી સાથે દિવસમાં બે વખત લઈ શકાય છે. એક Covid-19 દર્દીને સંપૂર્ણ સ્વસ્થ થવા માટે આ દવાને પાંચથી સાત દિવસો સુધી લેવાની જરૂર પડી શકે છે.\nReliance Jioને લઇને આવ્યા પાંચ નવી રિચાર્જ પ્લાન, હવે મળશે ડેલી ડેટા લિમિટથી છૂટકાર\nદિલ્હીમાં કોરોનાના 131 નવા કેસ, 16 વધુ લોકોની મૃત્યુ, પૉઝિટિવિટી રેટ ઘટીને 0.22% થયો\nઝીરોધાના નિખિલ કામતે ચેરિટેબલ ચેસમાં છેતરપિંડી કરીને વિશ્વનાથન આનંદને હરાવ્યો, લાગી પ્રતિબંધિ\nકેબિનેટમાં ફેરબદલ: સંભાવિતોની લાંબી લિસ્ટ, ઉત્તર પ્રદેશ ચૂંટણી પર ખાસ નજર\nCoronavirus News Live Updates: એક દિવસમાં 70,421 નવા કેસ આવ્યા સામે અને 3,921 લોકોની મૃત્યુ\nઅદાણી ગ્રુપે3FPIs ના અકાઉંટ ફ્રીઝ થવાના સમાચારોને પૂરી રીતે ખોટા બતાવ્યા, જાણો Adani Ports એ શું કહ્યુ\nઅદાણી ગ્રુપના શેરોના માર્કેટ કેપ એક દિવસમાં 1.03 લાખ કરોડ રૂપિયા ઘટ્યા, હવે તેમાં શું કરવુ!\nNovavaxની Covid-19 વેક્સીન વાયરસ પર 90 ટકા અસરકારક, કંપનીનો દાવો - વેરિએન્ટ પર પણ છે અસરકારક\nNifty 16000ની નજીક, નિષ્ણાતો આપી રહ્યા છે સાવચેત રહેવાની સલાહ, આ શેરો આગળ કરાવી શકે છે સારી કમાણી\nDHFL ની પહેલા પણ કેટલીક કંપનીઓના શેર્સમાં ટ્રેડિંગ પર લાગ્યો છે પ્રતિબંધ


ભારત બંધ : અમદાવાદમાં બેઅસર : નારણપુરામાં ગાંધીગીરી, નેતાઓ નજરકેદ, દરિયાપુરમાં વિરોધ કરનારની અટકાયત. | CN24NEWS\nHome અમદાવાદ ભારત બંધ : અમદાવાદમાં બેઅસર : નારણપુરામાં ગાંધીગીરી, નેતાઓ નજરકેદ, દરિયાપુરમાં વિરોધ...\nભારત બંધ : અમદાવાદમાં બેઅસર : નારણપુરામાં ગાંધીગીરી, નેતાઓ નજરકેદ, દરિયાપુરમાં વિરોધ કરનારની અટકાયત.\nનારણપુરામાં દુકાને દુકાને ગુલાબના ફૂલ આપી ગાંધીગીરી કરવામાં આવી\nઅમદાવાદમાં ખેડૂત આંદોલન અંતર્ગત ભારત બંધના એલાનને પગલે કોંગ્રેસના નેતાઓને નજરકેદ કરી દેવામાં આવ્યાં છે. પરંતુ અમદાવાદમાં જનજીવન સંપૂર્ણ પણે સામાન્ય રહ્યું છે. બંધને પગલે શહેરમાં મોટી સંખ્યામાં પોલીસનો કાફલો ખડકી દેવામાં આવ્યો છે. કોંગ્રેસના દરિયાપુરના ધારાસભ્ય ગ્યાસુદ્દિન શેખ, જમાલપુર-ખાડિયા નાં ધારાસભ્ય ઇમરાન ખેડાવાલાને નજરકેદ કરાયા છે. યુનિવર્સિટી વિસ્તારમાં NSUIના કાર્યકરો દ્વારા ટાયરો સળગાવી વિરોધ કરવામાં આવ્યો હતો.\nકોંગ્રેસના નેતાઓને નજરકેદ કરાયાં\nનરોડા ગેલેક્સી સિનેમા પાસે પણ પોલીસે NSUIના કાર્યકરોની ધરપકડ કરી હતી. વિરોધ કરનારે દરેક દુકાન અને શો રુમ પર જઈને ગાંધીગીરી રુપે ગુલાબ આપીને ખેડૂતને સાથ આપવા અને દુકાન બંધ રાખવા અપીલ કરાઈ હતી. બીજી બાજુ દરિયાપુર કાઉન્સિલર મોનાબેન પ્રજાપતિ સહિત 10 કાર્યકરોની અટકાયત કરવામાં આવી હતી.\nપોલીસે NSUIના કાર્યકરોની ધરપકડ કરી\nકોંગ્રેસના નેતાઓની અટકાયત કરવામાં આવી\nખેડૂત આંદોલન થી ગભરાઈ ગયેલી આ ભાજપ સરકાર બંધ એલાન ને નિષ્ફળ બનાવા કોંગ્રેસ પક્ષના દાણીલીમડા વોર્ડ મ્યુ કાઉન્સિલર શ્રી રહીમભાઈ ડી સુમરા મુન્નાભાઈ રમીલાબેન પરમાર બહેરામપુરા વોર્ડ નાં મ્યુ કાઉન્સિલર શ્રી કમરુદિન પઠાણ જરીનાબેન રંગરેજ વોર્ડ પ્રમુખ સલીમભાઈ સાબુવાલા વોર્ડ પ્રમુખ જફરભાઈ અજમેરી દાણીલીમડા વિધાનસભા નાં પ્રભારી દિનેશ કે પરમાર અમદાવાદ શહેર મહામંત્રી ગુલામનબી શેખ મંત્રી ગીરીશભાઈ પીલવયકર ની દાણીલીમડા પોલીસ સ્ટેશનમાં અમારી અટકાયત કરવામાં આવી છે.\nકોંગ્રેસના પ્રદેશ પ્રમુખ અમિત ચાવડા\nકોંગ્રેસના પ્રદેશ પ્રમુખ અમિત ચાવડાએ કહ્યું હતું કે ભાજપ સરકાર ખેડૂત વિરોધી કાયદા લાવી છે.જેના કારણે દેશમાં કંપની રાજ આવશે. અંગ્રેજોની જેમ જ કંપની રાજ આવશે. APMC રાજ ખતમ થઈ જશે જેના કારણે મજૂરોને નુકશાન થશે અને MSP ખતમ થશે. તેમણે વધુમાં કહ્યું હતું કે કોન્ટ્રાકટ ફર્મિંગ ના કારણે માલિક ખેડૂત મજૂર બની જશે. ખેડૂતો ને સમર્થન આપવા સંગઠનો એ બંધ નું એલાન આપ્યું અને કોંગ્રેસે પહેલે થી જ કાળા કાયદા નો વિરોધ કર્યો છે. આ કાયદાનો વિરોધ કરનારા અનેક ચૂંટાયેલા પ્રતિનિધિઓ ની અટકાયત કરવામાં આવી છે. ગઈકાલ રાત થી પોલીસ અને પ્રશાસન માં ડર ઉભો કર્યો છે. APMCમા માર્કેટ ચાલુ રાખવા સરકારે દબાણો કર્યાં છે.\nPrevious articleભારત બંધના સમર્થન‌માં હળવદ કોંગ્રેસના કાર્યકરો રોડ ઉપર ઉતર્યા : પોલીસે7ની કરી અટકાયત\nNext articleપોર્ન ઓડિયન્સમાં મહિલાઓની સંખ્યા વધી રહી છે, શું તમે જાણો છો કે મહિલાઓ પોર્ન કેમ જુએ છે?\nસ્વીટ એલર્ટ : ટેલ્કમ પાઉડરથી બનતી મીઠાઈ રોકવા દરેક દુકાનદારે મીઠાઈમાં...


દિલ્હી: શાહીનબાગ પ્રદર્શન પર બોલ્યા કેજરીવાલ, જાણો કોની પર કર્યો પ્રહાર? – Tv9 Gujarati #1 News Channel\nદિલ્હી: શાહીનબાગ પ્રદર્શન પર બોલ્યા કેજરીવાલ, જાણો કોની પર કર્યો પ્રહાર?\nJanuary 27, 2020 TV9 WebDesk8 Delhi Election, Latest, National, Politics 0\nશાહીનબાગમાં જે રીતે નાગરિકતા સુધારા કાયદાનો વિરોધ કરવામાં આવી રહ્યો છે તેની દેશભરમાં ચર્ચા છે. જો કે આ વિરોધ પર કેજરીવાલની અત્યાર સુધી કોઈ જ પ્રતિક્રિયા આવી નહોતી. સોમવારના રોજ કેજરીવાલે શાહીનબાગ પ્રદર્શન પર પોતાનું મૌન તોડ્યું છે અને ભાજપ પર નિશાન તાક્યું છે.\nશાહીનબાગ વિરોધ પ્રદર્શન, દિલ્હી\nદિલ્હીમાં ભલે કેજરીવાલની સરકાર હોય પણ દિલ્હી પોલીસ ભારત સરકારના ગૃહ મંત્રાલય અંતગર્ત આવે છે. આમ દિલ્હી સરકાર કેજરીવાલ ચલાવે છે પણ સુરક્ષા દિલ્હી પોલીસ આપી રહી છે. શાહીનબાગ મુદે દિલ્હી પોલીસને પણ કેજરીવાલે એમ કહીને નિશાન પર લીધી છે કે તેઓ ઈચ્છી રહ્યાં છે કે રસ્તાઓ ના ખૂલે. શાહીનબાગનો વિરોધ એવી જગ્યાએ ચાલી રહ્યો છે જેના લીધે એક તરફ આવવા-જવાનો રસ્તો બંધ થઈ જાય છે. દિલ્હી પોલીસે પ્રદર્શનકારીઓને હટાવી શકી નથી અને તેના લીધે રસ્તો બ્લોક કરવામાં આવ્યો છે જેથી પ્રદર્શનની ખોટી છાપ ઉભી કરી શકાય આવા આક્ષેપ પણ લગાવવામાં આવી રહ્યાં છે.\nશું કહીં રહી છે દિલ્હી પોલીસ?\nશાહીનબાદ સુધી જવાના રસ્તે દિલ્હી પોલીસ અને નોએડા પોલીસ દ્વારા બેરિકેડ લગાવવામાં આવ્યા છે. દિલ્હી પોલીસ કહીં રહી છે આ બેરિકેડ લોકોની સુરક્ષા માટે લગાવવામાં આવ્યા છે. જો મોટો ટ્રાફિક અંદર સુધી જશે અને જ્યાં પ્રદર્શન થઈ રહ્યું છે ત્યાં રસ્તો સાંકડો થવાથી અરાજકતા ઉભી થઈ શકે છે. આમ પોલીસે લોકોની સુરક્ષા માટે જ બેરિકેડ લગાવ્યા છે. ત્યારે કેજરીવાલે ટ્વીટ કરીને મોદી સરકાર પર નિશાન તાક્યું છે કે તેની પોલીસ દ્વારા રસ્તો બંધ કરવામાં આવ્યો છે. ભાજપના નેતાઓએ શાહીનબાગ જવું જોઈએ અને પ્રદર્શનકારીઓ સાથે વાત કરીને ઉકેલ લાવવો જોઈએ.\nshaheen bagh protest owaisi\nshaheen bagh protest update\nshaheenbagh protest against caa\nshaheenbagh women protest


SC એ પૂછ્યું, રામનું જન્મસ્થળ ક્યાં? વકીલે આપ્યો આવો જવાબ | Ayodhya: Ram Mandir case hearing in supreme court - Gujarati Oneindia\n| Published: Tuesday, August 13, 2019, 15:52 [IST]\nઅયોધ્યાની બાબરી મસ્જિદ-રામ મંદિર જમીન વિવાદ કેસમાં દરરોજ સુનાવણી થઇ રહી છે. સીજેઆઈ રંજન ગોગોઈની અધ્યક્ષતામાં જસ્ટિસ એસ.એ.બોબડે, જસ્ટિસ ડી વાય ચંદ્રચુડ, જસ્ટિસ અશોક ભૂષણ અને જસ્ટિસ એસ.એ. નઝીરની ખંડપીઠ આ મામલે રોજ સુનાવણી કરી રહી છે. શુક્રવારે કેસની છેલ્લી સુનાવણી વખતે વકફ બોર્ડે5દિવસની સુનાવણીનો વિરોધ કર્યો હતો, જોકે કોર્ટે તેમનો વિરોધ નકારી કાઢ્યો હતો. તે જ સમયે, રામલાલાના વકીલે મંગળવારે સુપ્રીમ કોર્ટમાં પોતાની દલીલો રજૂ કરી.\nસુપ્રીમકોર્ટે પૂછ્યું, રામનું જન્મસ્થળ ક્યાં?\nમંગળવારે સુનાવણી દરમિયાન રામલાલાના વકીલ એસ.સી. વૈદ્યનાથને પોતાની દલીલો રજૂ કરી હતી, આ દરમિયાન કોર્ટે તેમને પૂછ્યું હતું કે રામનું જન્મસ્થળ ક્યાં છે? આ અંગે વકીલે કહ્યું કે બાબરી મસ્જિદનો જ્યાં ગુંબજ હતો તેની નીચે છે. વકીલે કહ્યું કે અલાહાબાદ હાઈકોર્ટે બાબરી મસ્જિદના મુખ્ય ગુંબજ નીચેના સ્થાનને ભગવાન રામનું જન્મસ્થળ માન્યું છે. વકીલે કહ્યું કે વિવાદિત સ્થળની તેમની માલિકી મુસ્લિમ પક્ષ દ્વારા સાબિત થઈ શકી નથી.\nબાબરે તે મસ્જિદ બનાવી હતી, તેના કોઈ પુરાવા નથી: રામલાલાના વકીલ\nતેમણે એમ પણ કહ્યું હતું કે હિન્દુઓ જ્યારે પણ પૂજા માટે ખુલ્લી છૂટની માંગ કરે છે ત્યારે વિવાદ ફાટી નીકળે છે. એડવોકેટ વૈદ્યનાથને કહ્યું કે મસ્જિદ પહેલા તે સ્થળે એક મંદિર હતું. તેમણે કહ્યું કે બાબરે ત્યાં મસ્જિદ બનાવી હતી તેનો કોઈ પુરાવો નથી. મુસ્લિમ પક્ષ દ્વારા દાવો કરવામાં આવ્યો હતો કે તેમની પાસે 438 થી જમીનનો અધિકાર છે, પરંતુ હાઈકોર્ટે તેમની દલીલ સ્વીકારી ન હતી.\nઅઠવાડિયામાં5દિવસ સુનાવણી થઇ રહી છે\nઅયોધ્યામાં બાબરી મસ્જિદ-રામ મંદિર જમીન વિવાદને પરસ્પર સંમતિથી ઉકેલી ન શકાય તે પછી સુપ્રિમ કોર્ટે આ મામલે6ઓગસ્ટથી રોજની સુનાવણી શરૂ કરી દીધી છે. સુપ્રીમ કોર્ટ6ઓગસ્ટથી અયોધ્યા જમીન વિવાદ કેસની સપ્તાહમાં પાંચ દિવસ સુનાવણી કરી રહી છે. જો કે વકફ બોર્ડ દ્વારા પાંચ દિવસની સુનાવણીના નિર્ણયનો વિરોધ કરવામાં આવ્યો હતો પરંતુ સીજેઆઈએ સ્પષ્ટ કર્યું હતું કે સુનાવણી પાંચ દિવસ ચાલશે.\nayodhya ram mandir supreme court babri masjid અયોધ્યા સુપ્રીમ કોર્ટ રામ મંદિર\nAyodhya: Ram Mandir case hearing in supreme court\nStory first published: Tuesday, August 13, 2019, 15:52 [IST]


રિવરફ્રન્ટ જતા લોકો માટે આવ્યા રાહતના સમાચાર, હાઈકોર્ટે આપ્યો આ નિર્દેશ, હવેથી નહિં... - News Gujarat\nરિવરફ્રન્ટ જતા લોકો માટે આવ્યા રાહતના સમાચાર, હાઈકોર્ટે આપ્યો આ નિર્દેશ, હવેથી નહિં…\nઅમદાવાદમાં વારંવાર કોઈના કોઈ દંડને લઈને નાગરિકો અને તંત્ર વચ્ચે ઘર્ષણ થતું રહે છે. જેને કારણે ઘણીવાર વાત વધુ વણસી પણ જાય છે. હાલમાં પહેલા હેલ્મેટને લઈને તો અત્યારે માસ્કને લઈને વારંવાર સંઘર્ષના બનાવો સામે આવતા રહે છે. તો બીજી તરફ અમદાવાદ મ્યુનિ.કોર્પોરેશને કરોડોનો ખર્ચ કરી સાબરમતી રિવરફ્રન્ટ પ્રોજેક્ટ લગભગ પૂર્ણ કરી દીધો છે. પરંતુ હવે બીજી સમસ્યા શરૂ થઈ છે. તમને જણાવી દઈએ કે હાલના સમયમાં સાબરમતી રિવરફ્રન્ટના રોડ ઉપર ટ્રાફિકની સમસ્યા વધી રહી છે.\nનોંધનિય છે કે, અહિં મોટી સંખ્યમાં મુલાકાતીઓ આવી રહ્યા છે એવામાં નવાઈની વાત એ છે કે, હજુ સુધી સાબરમતી રિવરફ્રન્ટ ઉપર પાર્કિંગની કોઈ વ્યવસ્થા નથી. તો બીજી તરફ અમદાવાદ મ્યુનિ.એ ડેવલપમેન્ટ પ્લાન-2002માં સાબરમતી નદીના કિનારે એલિસબ્રિજ અને ઉસ્માનપુરામાં બે પ્લોટ પાર્કિંગ માટે નક્કી કર્યા હતા પણ તે સંપાદિત કરવાને બદલે છોડી દેવાયા હતા. અત્યારના સમયની વાત કરીએ તો સાબરમતી રિવરફ્રન્ટની મુલાકાતે આવનારા હજારો મુલાકાતીઓ ખુલ્લી પડેલી જગ્યા પર મનફાવે તેમ વાહનો મુકી દે છે જેથી ટ્રાફિકની સમસ્યા વકરી રહી છે. તો બીજી તરફ મ્યુનિસિપલે પાર્કિંગ માટેની કોઈ જગ્યા નક્કી કરી નથી જેથી સમસ્યા વધુ વણસી રહી છે.\nઆ વધતી જતી ટ્રાફિકની સમસ્યાને લઈને હવે અમદાવાદ રિવરફ્રન્ટ પર વાહન પાર્કિંગ મુદ્દે એક મહત્વાના સમાચાર સામે આવ્યા છે. આજે ગુજરાત હાઇકોર્ટમાં રિવરફ્રન્ટ પર ‘No Parking’ના નિયમ અંગે કહ્યું છે કે, રિવરફ્રન્ટ પર No parkingનો કોઇ નિયમ જ નથી અને રિવરફ્રન્ટ પોલીસ વાહન જપ્ત કરી શકે નહીં. જેથી અહી આવતા હજારો મુલાકાતીઓ માટે રાહતના સમાચાર છે. હાઈકોર્ટમા આદેશ પ્રમાણે હવે નો પાર્કિંગના નામે રિવરફ્રન્ટ પોલીસ કોઇનું વાહન જપ્ત કરી શકશે નહીં. એટલુ જ નહીં વાહન જપ્તીની સાથે દંડ પણ નહીં વસૂલી શકાય.\nતો બીજી તરફ મળતી માહિતી પ્રમાણે ગુજરાત હાઇકોર્ટમાં સાબરમતી રિવરફ્રન્ટ ઓર્થોરિટીએ તેનો સ્વીકાર પણ કરી લીધો છે. જેથી હવે રિવરફ્રન્ટ જતા લોકોને રાહત મળી છે. નોંધનિય છે કે, અમદાવાદ મ્યુનિસિપલ દ્વારા સાબરમતી રિવરફ્રન્ટ ઉપર ફ્લાવર પાર્ક, રિવરફ્રન્ટ ગાર્ડન, ઝીપ લાઇન સહિતના મોટા પ્રોજેક્ટ બનાવ્યા છે જ્યારે બીજી તરફ હાલના સમયમાં હેરિટેજ ગાર્ડન, ફુટ ઓવર બ્રિજ સહિતના વિકાસના ચાલી રહ્યા છે.\nઆટલું મોટુ આયોજન હોવા છતા પાર્કિંગની કોઈ વ્યવસ્થા કરવામાં ન આવતા મુશ્કેલી સર્જાઈ છે. જેથી આવનારા સમયમાં તંત્ર આ અંગે કોઈ પાર્કિંગની વ્યવસ્થા કરે અને લોકોને ટ્રાફિકની સમસ્યા સામે જજુમવું ન પડે તેવી લોકો માગ કરી રહ્યા છે.\n← Alert! તમારું ખાતુ પણ SBIમાં છે તો 30 જૂન પહેલા કરી લેજો આ કામ, નહીંતર…\nજાણો ધો-12ની પરીક્ષા રદ કર્યા બાદ નવા સત્ર અંગે રૂપાણી સરકારે શું લીધો નિર્ણય →\nઘરમાં ઘુસેલા અજગરને આ શખ્સે માર મારીને…આ વિડીયો જોઇને લોકોનો ફૂટી નિકળ્યો ગુસ્સો અને કહ્યું કે….


ટીમરડા ગામમાં કોરોના સામે રસીકરણની સમીક્ષા કરતા કલેક્ટરશ્રી તથા ડીડીઓશ્રી – Dahod Darpan\nટીમરડા ગામમાં કોરોના સામે રસીકરણની સમીક્ષા કરતા કલેક્ટરશ્રી તથા ડીડીઓશ્રી\nગામમાં આશા વર્કર્સ,આંગણવાડી કાર્યકર અને સરપંચો દ્વારા જનસંપર્કની પ્રભાવી કામગીરી કરવા સૂચન\nદાહોદ કલેક્ટર શ્રી વિજય ખરાડી અને જિલ્લા વિકાસ અધિકારી શ્રી રચિત રાજ કોરોના વાયરસ સામે કવચ આપતા વેક્સીનેશનની ચાલી રહેલી કામગીરીની સ્થળ સમીક્ષા કરવા માટે ટીમરડા સામુહિક આરોગ્ય કેન્દ્ર ખાતે પહોંચ્યા હતા. ત્યાં ગામમાં ચાલી રહેલી રસીકરણની કામગીરી પ્રત્યક્ષ નીહાળી હતી અને આરોગ્ય કેન્દ્રના કર્મચારીઓને મહત્વપૂર્ણ સૂચનો કર્યા હતા.\nઆ બન્ને અધિકારીઓ ટીમરડા ખાતે સામુહિક આરોગ્ય કેન્દ્ર ઉપર વેક્સીનેશનની કામગીરી નીહાળી હતી. કેટલાક લાભાર્થીઓ સાથે સંવાદ પણ સાધ્યા હતો. જેમાં તેમણે વેક્સીન લેનાર વ્યક્તિને જણાવ્યું હતું કે આ કોરોના વાયસરની ઘાતક અસરોથી બચવા માટે વેક્સીન અકસીર ઇલાજ છે. એટલે ગામમાં જે વ્યક્તિ વેક્સીન લે એ બીજા વ્યક્તિને પણ રસી લેવા માટે પ્રેરણા આપે એ જરૂરી છે.\nશ્રી ખરાડી તથા શ્રી રાજે સ્થાનિક આરોગ્ય કેન્દ્રના કર્મચારીઓને વેક્સીનનો સંપૂર્ણ ઉપયોગ થાય એ રીતે સેશનનું આયોજન કરવું જોઇએ. આ માટે અગાઉથી જ લાભાર્થીઓને જાણ કરવામાં આવે અને નિયત સમયે આરોગ્ય કેન્દ્ર ઉપર આવીને વેક્સીન લઇ લે તેવી વ્યવસ્થા ગોઠવવી જોઇએ.\nતેમણે લક્ષ્યાંક મુજબ રસીકરણની કામગીરી થાય તે માટે ગામમાં આશા વર્કર્સ,આંગણવાડી કાર્યકર અને સરપંચો દ્વારા જનસંપર્ક કામગીરી પ્રભાવી રીતે થાય એ જોવા પણ આરોગ્યકર્મીઓને કહ્યું હતું.\nદાહોદ ચાકલિયા ચોકડી ખાતે “માસ્ક” વિતરણ કાર્યક્રમ યોજાયો